
»Pa tko će vam nauditi ako budete zaneseni 
za dobro? Štoviše, blago vama ako biste i 
trpjeli zbog pravednosti! Nemojte se nji¬ 
hove prijetnje ni zastrašiti ni zbuniti! Na¬ 
protiv, štujte u svojim srcima Krista kao 
Gospodina, uvijek spremni na odgovor sva¬ 
komu tko vam zatraži razlog nade koja je 
u vama. Ali neka to bude blago i s po¬ 
štovanjem. . . ." 


(1. Pet. 3. 13—16) 

Predgovor 


Ovaj kratak katekizam nastao je iz konkretne potrebe 
koju osjećamo mi pastoralni radnici župe sv. Mihaela. Ljudi 
nas, naime, često mole da im dademo kakvu knjigu iz koje 
bi mogli upoznati kršćanstvo, zatim u višim razredima vjer¬ 
ske pouke osjećamo veliku prazninu zbog nepostojanja pri¬ 
kladne knjige-udžbenika, također se nađemo pred teško¬ 
ćama kad nam dođu roditelji sa zahtjevom da ih upozna¬ 
mo sa temama koje predajemo njihovoj djeci. Zaručnici i 
roditelji, koji dolaze na pouku prije krštenja njihova djeteta, 
opet su pitanje za sebe. Dakle, sve ovo imali smo pred so¬ 
bom, dok smo pisali ovaj katekizam. Svjesni smo nedostata¬ 
ka koji su tim veći, što smo nastojali knjigu učiniti što pri¬ 
kladnijom za svakoga tko nam se obrati sa željom da upo¬ 
zna Krista. 

Knjiga je pisana previše »forsiranom« brzinom tako da 
tekstovi nisu ni mogli biti jezično i stilski dotjerani. Me¬ 
toda kojom smo se služili jeste uglavnom biblijska. To zna¬ 
či da smo se svugdje, gdje smo smatrali mogućim, držali 
prvenstveno biblijskog redosljeda i biblijskog tumačenja 
pojedinih životnih pitanja. Smatramo, premda sami nema¬ 
mo iza sebe neko naročito pastoralno iskustvo, da različite 
umjetne filozofsko-psihološke metode kod naviještanja Ve¬ 
sele vijesti uglavnom štete naviještanju. Dobiva se često do¬ 
jam da želimo preko nekog »psihološkog trika« prenijeti 
nekome stvarnost koja se sama sobom najbolje prenosi. Bi¬ 
blija je po našem mišljenju, samo ako se pokušava upoz¬ 
nati, uvijek dovoljno svježa, pristupačna i životno bliska 
također i današnjem čovjeku. No, Biblija je Knjiga zajednice 
— • Božjega naroda te se samo preko zajednice i u zajed¬ 
nici razotkriva Božja objava sadržana u njoj, dok ju drugi 
načini čine, doduše zanimljivom, ali i mrtvom i zastarjelom 
riječi. 



Uostalom, ovo je samo naš početak tj. radno izdanje 
nečega što je nedovršeno, manjkavo ... Nastojat ćemo za¬ 
jedno sa svojom zajednicom, ovakvom kakva jeste, proučiti 
ovaj nagomilani materijal kako bismo zajedničkim kritičkim 
i zauzetim radom uspjeli načiniti nešto bolje. Naš župski 
list »Duh zajedništva« poslužit će nam kao sredstvo u ko¬ 
jem ćemo od vremena do vremena donositi razjašnjenja i 
nadopune onim temama koje smo u katekizmu najslabije 
obradili. 

Priređivači 


Zagreb, 24. rujna 1971. 


TKO JE KRŠĆANIN? 

VJERA U ISUSA KRISTA 

Vjerovati u postojanje nekog višeg bića koje je bez 
početka, ali koje je početak svega što postoji i koje u- 
pravlja svime, uglavnom je zajednička oznaka svih re¬ 
ligija svijeta. Ova spoznaja za čovjeka kršćanina nije 
ni izdaleka dovoljna. Biti kršćanin ne znači samo pri¬ 
znavati Božju opstojnost i strahovati pred Božjim su¬ 
dom, nego prvenstveno znači vjerovati u Isusa Krista 
u kojemu i po kojemu se nevidljivi i nedokučivi Bog, 
koji je troosoban tj. zajedništvo triju jednakih osoba — 
Otac, Sin i Duh Sveti — objavio čovječanstvu kao uvi¬ 
jek prisutni i milosrdni Spasitelj i Ispunitelj prirođene 
čovjekove težnje za srećom. Božje očitovanje kao Spasi¬ 
telja i usrećitelja čovjekova jeste u tome što nas je po 
Kristu pozvao u svoje zajedništvo života, i omogućio 
nam da ga doista postignemo. Kristovo utjelovljenje po 
Mariji Djevici, njegova smrt i uskrsnuće temeljni su sa¬ 
držaj njegova spasiteljskog djela. Ovu Božju objavu ne¬ 
moguće je izreći i opisati odgovarajućim riječima. Bog 
je, naime, neobuhvatljiv, neizreciv i neizmjerna punina 
savršenosti i dobrote, te ga čovjek nikako ne može do 
kraja shvatiti svojim spoznajnim mogućnostima. Uvijek 
će biti praznina i nepoznanica, pitanja i zagonetki pred 
kojima je čovjek nemoćan, ali koje samo potvrđuju ve¬ 
ličinu i moć Božju. Stoga je život kršćanina označen ne¬ 
prestanim istraživanjem, produbljivanjem i osvajanjem 
punine Božje objavljene u Isusu Kristu. 

BOGA UPOZNAJEMO PREKO ZAJEDNICE 

Metoda kojom se izučava i živi kršćanska vjera, za¬ 
crtana već u Starom zavjetu, ostvarena je od samog Isu¬ 
sa Krista. On je, osnovavši Crkvu — zajednicu ljudi po¬ 
vezanih vjerom u njega, objavio svijetu, da samo zajed- 

ničkim životom u ljubavi i međusobnom pomaganju mo¬ 
gu dokučiti njega koji je savršena slika trojedinoga Bo¬ 
ga, Oca, Sina i Duha Svetoga. Nužno je, dakle, za razu¬ 
mijevanje i ostvarivanje Božje objave postići što čvršće 
zajedništvo svih kršćana, jer je ono znak zajedništva s 
Bogom. A zajedništvo s Bogom jeste konačna svrha i 
cilj svih ljudskih napora i traženja. Na ovom putu k 
zajedništvu s Bogom Krist nas nije ostavio same. On je 
živ, uskrsnuli i proslavljeni, prisutan u svojoj zajednici 
Crkvi, te joj neprestano šalje svoga Duha. Vidljivi zna¬ 
kovi ove Kristove prisutnosti su sakramenti po kojima 
se Crkva izgrađuje i osposobljava za novi život »po 
Duhu«. 

EUHARISTIJA — SREDISTE KRŠĆANSKOG ŽIVOTA 

Temeljni sakramenat iz kojeg svi ostali izviru jeste 
presveta Euharistija. Svetkovanje Euharistije, Gospodnje 
večere ili Svete mise »središte je cjelokupnog kršćanskog 
života, kako na razini sveopće Crkve, tako i u njezinim 
mjesnim zajednicama«. Kod svetkovanja Euharistije Kri¬ 
stova nam se prisutnost očituje na različite načine, kao 
što su: zajednica vjernika koja se okuplja u njegovo ime, 
služba Riječi; jer sam on govori kad se u Crkvi čita 
Sveto pismo, osoba službenika koji predsjeda svetkova¬ 
nju euharistijske žrtve, a u najvišem stupnju Kristova 
nam se prisutnost očituje pod euharistijskim prilikama 
kruha i vina pod kojima nam se daje njegovo Tijelo i 
Krv kao hrana za vječni život. Osim toga Euharistija 
nam ponazočuje cjelokupnu Božju objavu Staroga i No¬ 
voga saveza. Ona je, naime, Novi i vječni Savez s Bo¬ 
gom, te konačna Pasha po kojoj nas je Krist izveo i iz¬ 
vodi iz ropstva grijeha na slobodu Božje djece. 


KRŠĆANSKI ŽIVJETI ZNACI NEPRESTANO 
DJELOVATI PREMA POTICAJIMA DUHA 


9 


Ovo sve što smo napomenuli ostaje i ostat će samo 
napisane rečenice bez značenja, sadržaja i plodova, ako 
čovjek doista nije preporođen »Duhom odozgo«, tj. ako 
ne posjeduje dar vjere po kojoj ga Bog vodi k sebi. Dok 
će u isto vrijeme svetkovanje euharistije biti, za čovje¬ 
ka koji je vođen svjetlom vjere, ishodište i oslonac sve- 
ga njegova djelovanja. Dapače, u ovom je sakramentu, 
u nekom vidu, dana i definicija čovjeka kršćanina. To 
možemo tvrditi zato što je pravilno sudjelovanje u misi 
(euharistiji) najočitiji znak raspoznavanja Kristovih 
sljedbenika. Ovaj nas, naime, sakramenat sabire oko 
Krista. Njegovo slavljenje jeste proslava Kristova utje¬ 
lovljenja, muke smrti i uskrsnuća. Gozbeni znak sakra¬ 
menta ujedno nam je i navještaj buduće slave u potpu¬ 
nom zajedništvu s Bogom. Stoga je za nas baš Sveta 
misa autentični izvor Božje objave, koja je sva u dina¬ 
mičkom darivanju Božanskog života nama ljudima, a 
naš odgovor na ovo Božje darivanje jeste u angažira¬ 
nom prihvaćanju svih poticaja Duha Svetoga. Pa kao 
što svi ostali sakramenti imaju svoje ishodište u ovom 
sakramentu Kristova spomen-čina, isto tako i svako kr- 
šćaninovo djelovanje, u smjeru obnove svijeta po Kri¬ 
stovu Duhu, ima u njemu svoju inicijativu, životvornu 
snagu i osmišljenje. 

Konačno, slavljenje mise (euharistije) jeste ujedno 
i poziv na neprestani rad i istraživanje, kao i opomena 
da neprekidno bdijemo, jer Gospodin koji je ušao u na¬ 
šu ljudsku povijest, još uvijek dolazi, te sam Crkvu po¬ 
tiče na užurbano spremanje za svoj konačni dolazak. 

BOG I ČOVJEK 


1. Osnovna postavka u današnjici 

Sam naslov kojim bismo htjeli opravdati našu struk¬ 
turu i namisao već je problematičan, ne zbog toga što ne 
mislimo govoriti o dvije činjenice već zato što za da¬ 
našnjeg čovjeka, uzevši ga u našoj konkretnosti uvjeto¬ 
vanoj nazorom humanizma i socijalizma sama riječ Bog 
već izaziva bojazan, odbojnost, smatrajući da Bog prijeti 
razvoju i procvatu čovjeka. Zbog te činjenice Crkva i 
njeni članovi, kršćani nastojali su pokazati, čak i do¬ 
kazivati opstojnost Boga koji put i načinom i dokazima 
koji samu činjenicu Boga nisu uvijek uspjeli pokazati. 
Ne mislimo da je beskorisno dokazivati današnjem čo¬ 
vjeku opstojnost Boga kako se to u kršćanstvu običavalo, 
ali se usuđujemo ipak postaviti pitanje: da li je to efi¬ 
kasni put kojim ćemo svoju vjeru u Boga živoga, obja¬ 
vljenog u Isusu Kristu, djelovanjem Duha Svetoga, za¬ 
svjedočiti čovjeku današnjice? Ne želimo se ni pred kim 
pokazati htijući mu dokazati što možemo. Na kraju kra¬ 
jeva, u stvarima vjere, može li se uopće nešto dokazati, 
odnosno nametnuti? 

Namjeravajući dakle govoriti o Bogu i čovjeku ne 
možemo zanijekati ni izbaciti same sebe iz naše današnji¬ 
ce u kojoj živimo, nužno moramo pristupiti današnjem 
čovjeku u svoj njegovoj ljudskosti, ali čovjeku koji o- 
sjeća potrebu za nečim, što kao čovjek ne može svojom 
moći dohvatiti, što ga nadilazi. Svatko od nas, ukoliko 
stvarno želi postati sve više i više čovjek, zvao se on kr¬ 
šćanin, budist, musliman, marksist ili neznam kako još, 
na kraju krajeva izjednačen je u svom odnosu Bog — čo¬ 
vjek. Stoga ono specifično što mi kao kršćani, vjernici 
imamo i možemo zasvjedočiti jest naše jedinstvo u je¬ 
dnoj osobi objaviteljskoj — Isusu Kristu. I sam pred¬ 
met svega ovog našeg razmišljanja jest i mora biti Isus 
Krist, želimo li zasvjedočiti svoju vjeru u pravoga Boga. 

Kako cijelo čovječanstvo, ljudi drugih religija pri¬ 
laze toj centralnoj točki svega stvorenoga jedino se može 
pokazati u povijesti shvaćenoj kao ljudska riječ kroz 
koju Bog govori. Mi kao kršćani premda možemo reći da 
se nalazimo u pravoj liniji Isusa Krista, nemamo pravo 
nijekati različite putove kojima druge vjerske zajednice 
ljudi nastoje u što valjanijoj ljudskosti ostvariti taj put 
premda možda i nesvjesno. Osnovno što bismo morali 
zapamtiti za početak jest da nijedan čovjek koji na bilo 
koji način posjeduje vjeru u neko drugo biće ne može 
tu vjeru svesti na sklop ljudskih običaja, moralnih pro¬ 
pisa. To je slučaj kod mnogih istočnih religija koje po¬ 
sjeduju snažan i razvijen moral, život samosvladavanja 
i žrtve, patnje i samoprijegora ali koje se ipak radikalno 
razlikuju od objaviteljsko — otkupiteljske činjenice kr¬ 
šćanina otkupljenog u Isusu Kristu. Bitna karakteristika, 
dakle, za naš početak jest da kršćanin time što on to 
jest i što to postaje ostvaruje u sebi iz dana u dan sve 
veće čovještvo u Isusu Kristu Bogočovjeku. 

U kršćanskoj viziji i postavci time što je netko kr¬ 
šćanin, nikakav moral ni religiozni propisi koji bi ga sta¬ 
vljali i činili od njega manje čovjeka nemaju mjesta. Go¬ 
voreći dakle o Bogu i čovjeku, ne mislimo stvarati ni 
graditi demarkacione linije: ovo je Bog, ovo je Božje, a 
ono drugo je čovjek, ljudsko. Kako je Bog onaj drugi, 
nikad u svoj spoznatijivosti obuhvatan, radikalno drugi 
od čovjeka, ali ipak utkan u samu srž i direktni život čo¬ 
vjeka koji mu slobodno izgovara svoj da na njegov po¬ 
ziv, to će biti naš zadatak, naše traženje! 

Pokušat ćemo stoga u jednoj, za današnjeg čovjeka 
prihvatljivijoj viziji uklopiti u jednu cjelinu, u jedan kon¬ 
kretni, sadašnji, današnji život ono što smo vjerom pri¬ 
hvatili. Za jedan takav hod osnovno je da ne polazimo 
od jedne deformirane slike čovjeka jer bi to značilo u 
isti mah iskvariti izvore vjere umjesto da joj budemo 
otvoreni u svoj širini i snazi! 

2. Čovjek u današnjici sa svoje dvije bitne 
karakteristike 

Dvije karakteristike koje smatramo osnovnim za današ¬ 
njeg čovjeka u ovoj našoj povijesnoj situaciji jesu: 

1. Kad govorimo o čovjeku, govorimo o konkretnom čo¬ 
vjeku, današnjem, onakvom kakvoga susrećemo u dnevnom 
našem životu i ophođenju s ljudima. Ne govorimo o nekom 
idealu, o nekom pojedincu u kojeg bismo se morali ugledati 
i koji u stvari nikad nije postojao. 

2. Govorimo o čovjeku koji je otvoren, o čovjeku koji 
dolazi do spoznaje svoje vlastitosti i vrijednosti, tek onda 
kad osjeća potrebu slušanja, potrebu pitanja, kad spozna, 
ukratko govoreći, potrebu drugoga. 

Iz ove dvije karakteristike izlazi da ni jedan pojedinac 
ni grupa ljudi nije isključena ni podcrtavana. Tako da je 
u toj početnoj liniji koja je u bitnim točkama trajni mome- 
nat u svakom čovjeku kroz cijeli njegov tok života, osnovna 
crta da je netko čovjek. Niti jedan kršćanin ne može stoga 
sebe postaviti nekim idealom nad drugim čovjekom, ispo¬ 
vijedao on neku vjeru ili ne. Osnovni pojam, dakle, iz ove 
naše prve točke jest susret čovjeka sa čovjekom. O tome su¬ 
sretu svatko od nas ima svoje vlastito iskustvo i zato ga 
smatramo tako karakterističnim i važnim. 

Jedino u tako osnovnoj postavci čovjek, svaki čovjek * 
može postavljati pitanje. 

Naglašavajući tu drugu karakteristiku, ono što nam se 
čini presudnim jest: mogućnost postavljanja pitanja. Naša 
prva točka, nama se čini, ostavila je dovoljan 'prostor i do¬ 
voljnu širinu kako bi svaki čovjek mogao naći, realno mo¬ 
gao naći mogućnost postavljanja pitanja. Svakako da time 
što netko pita, samim činom pitanja sama sebe izvrgava ri- 
z /ku nesigurnosti, mnogo puta nerazumijevanju, u krajnjoj 
liniji i sudu, ali u isti mah taj i takav čovjek počinje rasti. 
Počinje rasti zato što je svoja pitanja dao na dražbu, na jav¬ 
nost i ona na izvjestan način, ne moraju biti pozitivna, 
postaju dio zajednice. Neprocjenjiva je vrijednost ove druge 
karakteristike. Čovjek polako razgolićuje sebe, osjeća da ima 
potrebu drugoga, da mu nije sve jasno, ukratko, zajednica je 
u pitanju. A rekli smo na početku, slobodno se opredjelju¬ 
jući za to, da se i sam Bog u zajednici doživljava. 

Ako u ova dva odsjeka nismo bili dovoljno jasni 
nadamo se da smo ostali dovoljno otvoreni za nadopu¬ 
ne. Želja nam je bila ne iskvariti sliku čovječju, ostati 
dovoljno otvoreni, ostati otvoreni i široki, upravo u ši¬ 
rini i raznolikosti do te mjere, da sam Bog u nju može 

zaći. Jer se ne mislimo zavaravati time da Bog traži 
ovakvu sliku čovjeka, a ne drugačiju. Ne bismo se htjeli 
omeđiti i Bogu reći: evo me spreman sam za Tvoj do¬ 
ček, ja sam se dotjerao da bih mogao u Te vjerovati. 
Tako postupati značilo bi sebe na mjesto Boga stavljati 
i tu Bog više ne bi imao što reći! 

3. Bog kao objavitelj u povijesti 

Čitava je naša struktura koju si zadasmo na počet¬ 
ku sažeta u: Bogu i čovjeku u povijesti. Stoga pod ovim, 
naslovom ne možemo govoriti, u svoj širini, o cjelokup¬ 
noj stvarnosti koju obrađujemo. Napominjemo samo da 
je cjelokupna naša zamisao utkana u povijest, želja nam 
je barem iskrena da to bude, priznavajući svu nedostat¬ 
nost i neuspjelost, promašimo li tu stvarnost. 

Postavljajući dakle ovaj naslov: Bog kao objavitelj u 
povijesti, opredjeljujemo se za govor i akciju Božju koju On 
izvršava u povijesti, bolje rečeno u biblijskoj konkretnosti. 
Napominjemo to stoga što naš prošlijed nije filozofski, to 
jest apstraktni. Jedna važna činjenica nam se tu nameće: 
daleko od toga da zabacujemo filozofiju, ljudsku misao ko¬ 
jom čovjek trajno razmišlja o cjelokupnoj ljudskoj i Božjoj 
stvarnosti. Naglašavamo da je Bog Biblije i Bog filozofije 
jedan te isti Bog. No u isti čas podcrtavamo da se ne radi 
o jednoj te istoj spoznaji Boga. Biblija nam prikazuje Boga 
koji otkriva sam sebe, Bog, na neki način, sama sebe stav¬ 
lja u pitanje da bi osvijetlio našu egzistenciju, dok u filozo¬ 
fiji Boga otkriva naš um. To je vrlo važna činjenica. Izlazi 
da se ni jedna spoznaja o Bogu ne može svesti na neku fi¬ 
lozofiju, ma koliko ona savršena bila. Svođenje Boga na ovu 
ili onu filozofiju, omeđivanje Boga u ove ili one filozofske 
pojmove bila je prečesto u povijesti loša usluga koju je čo¬ 
vjek pružio govoreći o Bogu. 

Ljudski je um pozvan da se trajno propinje kako bi Bož¬ 
ju stvarnost približio ljudskoj stvarnosti, ali budimo na či¬ 
stu s time da Boga do kraja spoznati, značilo bi Boga izba¬ 
citi iz djela u današnjici. Da bi se dakle o Bogu nastojalo 
ispravno govoriti neophodno je važno njemu dati dovoljan 
prostor djelovanja. 

Samim time upućujemo čitatelje na važnost i neophod¬ 
nost ljudskog razmišljanja o Božjim stvarnostima u povije¬ 
sti. Bog ne djeluje ukoliko čovjek ne odgovara na ta Božja 
djelovanja. Ali ukoliko čovjek govori o Bogu ne pružajući 




14 


Bogu mogućnost da On ima inicijativu i prostor govorenja, 
uzaludno je sve naše naklapanje o Njemu. Bog ostaje traj¬ 
no Bog, nepromjenljiv, dok je čovjek promjenljiv i nestalan. 
Toj našoj nestalnosti i promjenljivosti Bog je progovorio, 
Bog progovara danas, Bog će progovarati. To je činjenica 
koju nam Biblija poručuje. 

4. Susret Boga i čovjeka u Bibliji 

Svatko od nas kad pristupa jednoj stvari, jednom 
poslu, kad ide u susret nekome ima već o tome jednu 
izvjesnu svijest, bilo da je ona pozitivna ili negativna. 
Tako na primjer: oni koji su stariji, ako nisu do sada 
ništa o Bogu čuli imaju o njemu jedan svoj pojam kao 
što ga ima svaki čovjek koji imalo misli. Ne mora, po¬ 
navljamo, taj pojam, to znanje biti ispravno, ali ipak ne¬ 
što jest. Oni koji su mlađi opet idu za tim da taj prvi 
pojam, susret, bilo preko roditelja, svećenika, prijatelji¬ 
ce, bake nekako upiju u sebe, kako bi imali jedan, re¬ 
kli bismo »pojam« o Bogu. 

Govorimo dakle ovdje o tome »pojmu« ili bolje re¬ 
čeno o prvom susretu s tim »pojmom«. Toliko nam je 
važno da taj prvi »poiam« ne bude iskvaren, snažno nam 
ie stalo da ta naša »predsvijest« o Bogu bude ispravna 
da nam je potrebno o tome posebno govoriti odmah na 
početku. 

Životni je put svakog čovjeka uvelike zapečaćen pr¬ 
vim susretom. To nekako u dubini duše ostaje . Taj 
prvi susret ili to što mi onda nosimo u sebi kad stu¬ 
pamo u susret s nekim mogli bismo nazvati prekom- 
prehenzija. Još prije nego ja prosuđujem o nečemu ja 
o tome već imam neki »svoj« pojam. Bilo bi sada ne¬ 
potrebno ulaziti u analize različitih ljudskih stavova 
u kojima mnogostruke prekomprehenzije koče snaki 
pozitivan pristup rasuđivanju nekog problema. Sma¬ 
tramo stoga ovdje veoma važnim da ova naša prekom- 
prehenzija ostavi dovoljan prostor mogućnosti slo¬ 
bodnog rasuđivanja! 

Ovih par linija čini nam se važnim kako bismo ušli u 
centralni problem koji nas ovdje zanima, a to je susret Boga 
i čovjeka. Potrebno je odmah na početku zacrtati u nekoliko 
ispravnih linija problem, širinu i domet tog susreta. Za ta¬ 

kav postupak mogli bismo možda uzeti ovu ili onu osobu, 
slijedeći njezin životni put i promatrati kako je ta dotična 
osoba ostvarila taj susret s Bogom. A da bismo našli tu oso¬ 
bu presudno je imati pred očima nekoliko bitnih momenata 
vodeći računa o tome da to bude: 

1. pravi susret Boga i čovjeka 

2. da Bog ostane Bog, nedohvatljiv i kojeg čovjek traži 
neprestano. 

3. da čovjek ne gubi ništa od svoje ljudskosti. 

Ono što jedan takav susret mora polučiti jest: 

1. Razlika između prijašnjeg stava čovječjeg i novog sta¬ 
va. Tu svakako mora doći do izražaja: 

— originalnost novosti 

— originalnost prijašnjosti 

— prijelom. 

2. Susretljivost Boga koji ima inicijativu i prihvaćanje 
Boga sa strane čovjeka jesu u suodnosu. 

P. S. Susretljivost (inicijativa) Božja jest onda kad net¬ 
ko prihvaća, odnosno postoji prihvaćanje Boga kad se 
susretljivost Božja osjeća. To smatramo važnim kako 
bismo se čuvali svake despotske predodređenosti sa 
strane Boga naspram čovjeka. 

Ne ulazimo ovdje u raščlanjivanje ovoga problema koji 
je bitan za kršćansko življenje, ali ipak za zaključak napo¬ 
menimo da su čovjek kao nesusretljiv i Bog kao susretljiv u 
trajnoj usklađenosti. Ono što čini sadržaj pravog susreta Bo¬ 
ga i čovjeka u jedne ljudske osobe, susreta kojega sa strane 
čovjeka nazivamo vjerom jest: sveobuhvatnost novog kršćan¬ 
skog života. Znak koji od čovjeka čini kršćanina jest korjeni¬ 
ta promjena izvršena u njemu. Ali ta promjena se ne duguje: 

— ni vjeri 

— ni djelima 

— ni zakonu 

— ni čovjeku koji se oslanja na sebe 

— ni tome što je čovjek bio u grijehu, 
već jedino dobrohotnoj ljubavi Božjoj. 

Naglašavajući ovu inicijativu i susretljivost Božju i od¬ 
govor čovjeka na tu susretljivost imajmo u vidu, da, ukoliko 
Bog nije prihvaćen od čovjeka, Bog nije susretljiv. Susreti ii- 
vost Božja ne postoji uistinu doli za onoga koji ga slobodno 
prima. Dakle, ne radi se o dva vremena, u kojima bi u pr¬ 
vom bio Bog koji dolazi u susret, a u drugom čovjek koji 
Boga prima. Radi se o jednom vremenu. Bog u isto vrijeme 
ide u susret kad ga i čovjek prihvaća. Važno je o tome vo¬ 
diti računa. 

Takav susret može biti iznenadan, a može biti i mučno, 
dugotrajno tapkanje i traženje koje u našim ljudskim oči¬ 
ma počesto može izgledati besmisleno i uzaludno, ali koje 
zato nije manje važno i manje izvornije kršćansko. 

Za razumijevanje ove originalnosti nužno je imati pred 
očima cijelu povijest židovskoga naroda, njihovo tegobno ko- 
račanje s Bogom. Ni ne slutimo neophodnost i važnost povi¬ 
jesti toga naroda, a koja ipak duboko zasijeca u život da¬ 
našnjeg čovjeka. O tome nam je sada govoriti. 

BIBLIJA 

ILI 

SVETO 

PISMO- 

-KNJIGA O 
ISUSU KRISTU 


i. 


Što je Biblija ili Sveto pismo? 

Biblija ili Sv. pismo jeste zapisana Božja objava u- 
pravljena čovjeku, slobodnom i osobnom biću sa svrhom 
da čovjeka upozna s Bogom kao njegovim Stvoriteljem, 
prijateljem i darovateljem vječnog života. Bog je 

sve poduzeo kako bi ga čovjek što bolje shvatio, 
ali je čovjek, budući da je slobodan, uvijek nastojao ići 
nekim drugim putem na kojem je često osjećao samo¬ 
ću, bijedu i golotinju. Potaknut Božjim pozivom znao 
se i vraćati Bogu koji ga je objeručke primao. No, ovo 
prijateljstvo s Bogom bilo je krhko i nestalno sve dok 
se sam Bog nije utjelovio te u osobi Isusa Krista čovje¬ 
ka iz Nazareta sklopio i zapečatio s Bogom trajno i vječ¬ 
no prijateljstvo. 

Ovaj dugi čovjekov put kroz povijest, susreti nje¬ 
govi s Bogom, želja da bude neovisan o Bogu, te spasi- 
teljski Božji zahvati i trajna njegova ljubav i briga za 
čovjeka ispunjuju stranice Svetoga pisma. 

2 . 


Zašto je za nas kršćane Biblija sveta knjiga 

Nužno je napomenuti da se kroz cijelu Bibliju provlači 
kao jedna nit ideja obećanja. Ovo je obećanje prisutno već 
na prvoj stranici Biblije kod grijeha prvog čovjeka kako bi 
se sve jasnije i jasnije očitovalo i ostvarivalo kroz povijest 
izraelskog naroda te postiglo svoju puninu i ispunjenje u 
Isusu Knstu. S obzirom na ovo gore rečeno, Biblija je podije¬ 
ljena na diva dijela: na Savez Božji sa »starim« Božjim na¬ 
rodom- (izraelskim) rođenim prema obećanju danom Abraha- 
m-u, i na Savez s »novim« Božjim narodom — Crkvom, ro¬ 
đenim prema obećanjima koja su prisutna gotovo na svim 
stranicama Sv. pisma, ali koja imaju svoju puninu i ostva¬ 
renje u Isusu Kristu. Biblija shvaćena ovako doista je sveta 
povijest »starog« i »novog« naroda Božjeg. U kojoj mjeri 
pripadamo ovom Božjem narodu, u toj mjeri Biblija postaje 
i rasa povijest. 


3 . 


Vanjski oblik Biblije ili Sv. pisma 

Biblija je zapravo zbirka od više knjiga svrstanih po¬ 
najprije p dva velika dijela: Stari zavjet (ili savez) i Novi 
zavjet. Knjiga Starog saveza ukupno ima 46, a nastale su u 
vremenskom razmaku između 1300 god. prije Krista (ili pri¬ 
je naše ere) pa do rođenja Isusova. 

Knjiga Novog saveza ima 27, a napisane su tijekom pr- 
vog^ stoljeća naše ere. Stari zavjet (savez) opisuje obećanje 
i očekivanje dolaska Isusa Krista, dok Novi zavjet opisuje 
njegov život i rad na zemlji i njegovo neprestano prisustvo 
i djelovanje u Crkvi. 

Nadalje, Biblija je zbog lakšeg snalaženja podijeljena u 
tri velike skupine knjiga, već prema tematici pisanja. Tako 
imamo: povijesne knjige, mudrosne knjige i proročke knjige. 
Ta podjela nije nešto preciznoga, a uglavnom vrijedi samo 
za Stari zavjet. Dakle, starozavjetne knjige su slijedeće: 

1 . Povijesnih knjiga ima 21. Opisuju povijesne događaje 
židovskoga naroda preko kojih je taj narod prepozna¬ 
vao Boga na djelu. Posebnu cjelinu u ovoj skupini 
čini Moj si j evo Pptoknjižje. 

2. Mudrosnih knjiga ima 7, a cilj im je odgajalački; pre¬ 
ko iskustva o prirodi i čovjeku doći do iskustva o 
Bogu. 

3. Proročkih knjiga ima 18. Donose nastojanja ljudi — 
proroka kako bi potaknuli svoje suvremenike na vjer¬ 
nost Bogu. Zatim ih tješe u teškim povijesnim tre¬ 
nucima navješćujući im dolazak Mesije. 

Novozavjetne knjige pokazuju već izvana jedinstveniji 
sadržaj. Sve je puno Krista. ČETIRI EVANĐELJA (Mateje- 
vo, Markovo, Lukino i Ivanovo) prikaz su Kristova života 
i rada. Taj prikaz ima svoje posebne osobine o kojima će biti 
kasnije govora. DJELA APOSTOLSKA (napisao sv. Luka) 
opisuju život prve Crkve. POSLANICE: sv. Pavla (ima ih 14), 
Petrove (2), Ivanove (2), Jakobova i Judina potiču prvu krš¬ 
ćansku zajednicu k sve većoj svijesti o stvarnoj prisutnosti 
živoga i uskrsnuloga Krista. Pa i moralne opomene koje se 
često donose imaju svrhu: »svući starog čovjeka i obući no¬ 
vog rođenog po Kristu.« A knjiga OTKRIVENJA svetoga 
Ivana sažima zajedno ugrađenost Božjeg djelovanja u pro¬ 
šlosti, sadašnjosti i budućnosti čovječanstva. Nju je od svih 
starozavjetnih knjiga najteže razumijeti. 

4. 

Kako čitati i razumijeti Bibliju 

Bibliju ne može tumačiti svatko prema svojoj volji. 
Tekstovi su, naime, često vrlo zagonetni, teški i na prvi 
pogled oprečni jedan drugome, a za nekoga čak i sa- 
blažnjivi. Da bismo donekle s razumijevanjem mogli či¬ 
tati Sv. pismo potrebno je znati slijedeće: 

a) Biblija ne donosi rezultate nikakvih znanosti. Bog 
je sebe ljudima po njoj objavljivao i objavljuje 
ne dirajući u stupanj čovjekova shvaćanja i zna¬ 
nja o prirodi. 

b) Čovjek Starog saveza opisan je onakav kakav je 
doista bio. Opisan je, naime, sa svim svojim ma¬ 
nama, nedostacima, ali i sa vrlinama. Pojavljuje 
nam se kao podlac, škrtac, bludnik, pravednik, 
gostoljubiv itd. I baš u takvom stvarnom opisu 
čovjeka naglašena je ljudska slabost koja vapi je 
za Božjim smilovanjem te nas nipošto takav opis 
ne bi smio sablazniti ili zbuniti. U Novom savezu 
Bog je svoje milosrđe pokazao ljudima te svaki 
koji želi Božju pomoć i prihvati je, a to znači ko- 




ji uzvjeruje u Isusa Krista, može ojačan Duhom 
Svetim živjeti kao novi čovjek vođen pravednoš- 
ću i istinom. 

c) Potrebno je znati i to da su svetopisamske knjige 
nastale u različitim povijesnim momentima i za¬ 
to su svaka odraz svoga vremena. Zatim treba 
znati da su ove knjige djelo Boga i čovjeka. Bog 
je poticao ljude da napisu njegovu poruku. Pisci 
knjiga su potpuno slobodno birali način, oblik i 
stil kod pisanja Božjih misli i svoga razmišljanja 
na temelju Božjeg nadahnuća. Zapisivali su da¬ 
kle, već prema stupnju svojih intelektualnih spo¬ 
sobnosti, služeći se više ili manje dostignućima 
znanosti svoga vremena. 

d) Biblija — knjiga o Isusu Kristu 

Već i ovo što smo do sada rekli o Sv. pismu mo¬ 
že nam pokazati kako je sve usmjereno prema 
osvjetljivanju Isusa Krista, Boga i Čovjeka, po 
kojemu imamo pristup u Božje zajedništvo. Ovu 
činjenicu da Krist ispunjava oba Zavjeta Drugi 
vatikanski Koncil (pod utjecajem sv. Augustina) 
svečano je naglasio: »Bog, dakle, nadahnitelj i 
začetnik knjiga obaju Zavjeta, tako je mudro ras¬ 
poredio da je Novi zavjet (savez) u Starome sa¬ 
kriven, a u Novom Stari otkriven«. (Konst. o 
Bož. Objavi). 

e) Kako se prenosi Božja objava i tko ju smije tu¬ 
mačiti? 

Potrebno je naglasiti da se do Božje objave ne 
dolazi samo čitanjem riječi, nego i Sv. Predajom, 
(tj. usmenim prenošenjem Božje objave. »Sveta 
Predaja i Sv. pismo usko su dakle međusobno po¬ 
vezani i združeni.. . sačinjavaju jedan sveti po- 
klad riječi Božje povjerene Crkvi... A zadaća 
vjerodostojno tumači pisanu i predanu riječ Bož¬ 
ju povjerena je samo živom Crkvenom Učitelj- 

stvu ... To Učiteljstvo, dakako, nije iznad riječi 
Božje, nego riječi Božjoj služi učeći samo ono što 
je predano«. (Konst. o Bož. Objavi). 

U Bibliji, dakle, primijećujemo ovo: BOG SE PO¬ 
STEPENO OBJAVLJIVAO LJUDIMA. Objava Božja 
RASLA JE I BUJALA iz godine u godinu do punine 
vremena, do Isusa Krista u kojemu je Bog sebe potpu¬ 
no predstavio i pokazao. 


BIBLIJA 
O BOGU 

STVORITELJU 

5. 

Za čovjeka Staroga zavjeta stvaranje nije bio prvi 
problem vjere. 

Vjera u Boga koji vodi povijest i svoj narod bijaše 
mu osnovica svega. Prvobitno poimanje Izraelskog na¬ 
roda o stvaranju bilo je zajedničko s najrazličitijim 
poimanjima i opisima stvaranja koji su tada postojali 
među poganskim religijama. Dugi tijek povijesti prođe 
dok je taj narod pojam stvaranja uklopio u sveopću vi¬ 
ziju Plana Božjega. Tek iz jednog već razvijenog iskus- 
stva o Bogu, pisac opisuje stvaranje. 

Prije nego pređemo na samu knjigu Postanka u ko¬ 
joj imamo dva opisa stvaranja moramo naglasiti da u 
Sv. Pismu Staroga zavjeta ima mnoštvo opisa, duljih ili 
kraćih, koji nam donose izvještaje o Bogu Stvoritelju. 
Tako na pr.: 1 Kralj 8, 53a; Ps 19, 1—9; Ps 104; Job 26, 
12—14 itd. Psalmi, proroci i mudrosna literatura preu¬ 
zimaju općenito temu Boga Stvoritelja i za tu priliku 
upotrebljavaju različnost izraza, kao: proizvoditi, fabri¬ 
cirati, stvarati i si. Bog se predočuje kao zanatlija. Ono 

što je trajno prisutno u Starom zavjetu jest da je Bog 
uvijek na djelu u svom stvaranju i nikada On nije nepo¬ 
kretan. U dvadeset glava proroka Izaije (40—60) dvade¬ 
set puta upotrebljava se glagol stvoriti kako bi se ta 
Božja aktivnost pokazala i naglasila. 


Stvaranje u knjizi Postanka 

6 . 

U knjizi Postanka imamo dva opisa stvaranja. To su: 

»U početku stvori Bog nebo i zemlju. Zemlja bijaše pu¬ 
sta i prazna; tama se prostirala nad bezdanima, i Duh Božji 
lebdio je nad vodama. 

I reče Bog: »Neka bude svjetlost!« I bi svjetlost. I vidje 
Bog da je svjetlost dobra; i rastavi Bog svjetlost od tame. 
Svjetlost prozva Bog dan, a tamu prozva noć. Tako bude ve¬ 
čer, pa jutro — dan prvi«. (Post. 1, 1—5) Drugi, treći, četvrti 
i peti dan opisani su na isti način. Bog svojom svemoćnom 
riječi stvara i uresu je zemlju biljem i životinjama. I konač¬ 
no reče Bog: »Načinimo čovjeka na svoju sliku, sebi slična, 
da bude gospodar ribama morskim, pticama nebeskim i sto¬ 
ci — svoj zemlji — i svim gmizavcima što puze po zemlji!« 

Na svoju sliku stvori Bog čovjeka, na sliku Božju on ga 
stvori, muško i žensko stvori ih. I blagoslovi ih Bog i reče 
im: »Plodite se i množite i napunite zemlju, i sebi je podlo¬ 
žite! Vladajte ribama u moru i pticama u zraku i svim ži¬ 
vim stvorovima što puze po zemlji!« I doda Bog: »Evo dajem 
vam sve...« I vidje Bog sve što je učinio, i bijaše dobro. 
Tako bude večer, pa jutro — dan šesti.« (Post. 1, 28—31). 

»Tako budu dovršeni nebo i zemlja sa svom svojom voj¬ 
skom. I sedmog dana Bog dovrši svoje djelo koje učini. I 
počinu u sedmi dan ...« (Post. 2, 2). 

Drugi opis stvaranja je slijedeći: 

»Kad je Jahve, Bog, sazdao nebo i zemlju, još nije bilo 
nikakva poljskoga grmlja po zemlji... jer Jahve, Bog još 
ne pusti dažda na zemlju, i nije bilo čovjeka da zemlju o- 
brađuje. Ali voda poteče iz zemlje i natopi tlo. Jahve_ Bog 
napravi čovjeka od praha zemaljskog i u nosnice mu udah¬ 
ne dah života. Tako postane čovjek živa duša... (Post. 2, 
5—7). Jahve, Bog uzme čovjeka i postavi ga u edenski vrt, 
da ga obrađuje i čuva. Jahve, Bog zapovijedi čovjeku: Sa 
svakog stabla u vrtu slobodno jedi, ali sa stabla spoznaje 
dobra i zla da nisi jeo! U onaj dan u koji s njega okusiš, za¬ 
cijelo ćeš umrijeti!« I reče Jahve, Bog: Nije dobro da čovjek 
bude sam : načinit ću mu pomoć kao što je on ... Tada Jahve 

Bog pusti tvrdi san na čovjeka te on zaspa, pa mu izvadi 
jedno rebro, a mjesto zatvori mesom. Od rebra što ga je 
uzeo čovjeku napravi Jahve, Bog, ženu pa je dovede čovje¬ 
ku. Na to čovjek reče: »Gle, evo kosti od mojih kostiju, me¬ 
sa od mesa mojega! Ženom neka se zove, od čovjeka kad 
je uzeta!« Stoga će čovjek ostaviti oca i majku da prione 
uza svoju ženu, i bit će njih dvoje jedno tijelo.« (Post. 2, 
21—25). 

U jednom i drugom od tih opisa pisac želi uvjeriti 
čovjeka svoga vremena da je Bog stvorio svijet. Njemu 
nije stalo dati znanstvenu sliku koja bi bila neporeciva. 

Uvjerenje da je Bog stvorio svijet i da se darovao 
prvim ljudima bijaše za prvotno čovječanstvo, a poseb¬ 
no za civilizacije zapadne Azije baza njihovih epopeja 
bogovima i mitovima. Razlika koja je bitna kad se radi 
o vjeri židovskoga naroda i drugih poganskih religija 
sastoji se u tome, što između ništavila i Boga Jahvea 
nema odlučujuće bitke (kao što je to slučaj kod pogan¬ 
skih religija). Za Izraelca Jahve je tu. On ima inicijativu. 
On je Vladalac. Kako? Izraelac je imao iskustvo da je 
Jahve tu na djelu preko povijesti svoga naroda, i to je 
za njega bilo dosta. 

Bog je stvoritelj svega 

7 . 

Slikovitost koja izbija iz prvog opisa stvaranja mo¬ 
že se sažeti u broj sedam: sedam dana, sedam puta Bog 
razmišlja o svom djelu, sedam puta Bog svoje djelo zove 
dobrim, a kruna sedmog dana je čovjek, inače stvoren 
dan ranije. Pisac ovog izvještaja iz svećeničkih je redo¬ 
va. Strogo obdržavanje sedmice i subote, kao i vrhunac 
prema kojemu njegov opis vodi. Čovjek, kruna i završe¬ 
tak te sedmice, mogli bismo reći da su razlozi za baš 
ovakav njegov opis. Također i n^ drugim mjestima Sv. 
pisma broj sedam ima značenje dobra, punine Božjeg 
blagoslova i neizmjernosti. Izvlačiti neke druge razloge, 
kao i vremensko razdoblje tih dana, nemaju mnogo s 
porukom koju nam pisac želi reći. Osnovna točka ovih 

dvaju izvještaja jeste: Bog je stvorio čovjeka! U prvom 
izvještaju vidjeli smo da je čovjek kruna toga stvara¬ 
nja. Čovjek: muško i žensko, stvorenja, na sliku su Bož¬ 
ju stvoreni. Ta slika dočarana je opisom o vladavini pr¬ 
vih ljudi nad cijelim svemirom: čovjek vlada, gospoda¬ 
ri, podlaže sebi zemlju, nastanjuje ju. Dva bića, muško 
i žensko označuju »dva načina ljudskog bivovanja«. Ta¬ 
ko je čovjek u ovom svijetu »znak Božje veličine«. 

On, čovjek, »gospodar« je nad vidljivim dijelom 
stvorenoga. Ali čovjek je taj »gospodar« u ovisnosti od 
svog Učitelja. Postoji jedno ti sa strane čovjeka kao što 
postoji jedno ti sa strane Božje. Tako, u toj liniji čo¬ 
vjek sebi podlaže zemlju u poslanju koje mu Bog zada- 
de. Čovjek je »iz zemlje« i »iz svijeta« i u tom smislu 
njegovo mjesto u svijetu je htijeno i voljeno od Boga. 

Bog stvara iz zemlje pustošne 

8 . 

U drugom opisu čovjek je opet središnja figura ali 
ovdje ne kao kruna svega već kao početak. Zatim dola¬ 
zi sve ostalo, da bi na kraju Bog stvorio ženu kao pravu 
čovječju partnericu, suputnicu, pomoćnicu. Ovaj drugi 
izvještaj je stariji i služio je kao izvor prvom opisu. U 
ovom drugom izvještaju stvoriteljski čin je u jednoj cje¬ 
lini, nije podijeljen u dane. Red je različit: čovjek, bi¬ 
lje, životinje poljske, ptice nebeske, žena. Čovjek je 
stvoren iz zemlje i Bog mu daje »dah života«. Ovakav 
redoslijed postajanja je važan jer iz njega iskrsava cen¬ 
tralna točka čovjeka. Vrt, raj, životinje, sve to služi na 
dobro čovjeka, ali ne proizlazi iz njega. Jedino žena 
stvorena od rebra čovjekova priznata je od prvog čo¬ 
vjeka kao ona koja je stvarno iz njega proizašla: »Evo 
kosti od mojih kostiju, mesa od mesa mojega (Post 2, 
23).« Na svaki način pisac je htio naglasiti jedinstvo 
i obostranu potrebu muškarca i žene. 

Osobni Bog pozvao je cijeli svemir, vidljiv i nevid¬ 
ljiv iz »ništavila« u »život«. Za Boga ne postoji početak. 

Sva djela Božja su »dobra«. Čovjek je stvoren na »sliku 
Božju«, primivši od Boga dah životni i postavljen je iz¬ 
nad svega stvorenoga. Bog je stvorio muškarca i ženu 
odredivši ih jedno drugome. 

Ove središnje teološke istine ostavljaju slobodu zna¬ 
nosti da ispituje kako se to zbivalo. Bog sigurno nije 
ništa htio objaviti što bi stvaralo jednu prisilu znanosti. 

Krist je u centru Stvaranja 

9. 

Budući da ostajemo na biblijskom prikazu Stvaranja po¬ 
kušajmo ići malo dalje kako bismo vidjeli da je cijela po¬ 
vijest spasenja protkana stvaranjem. Na početku smo spo¬ 
menuli nekoliko mjesta iz drugih knjiga Sv. Pisma Starog 
zavjeta, a sada to još protegnimo i na Novi zavjet. Opisi sta¬ 
rozavjetni se ne mogu shvatiti nego u odnosu na Novi za¬ 
vjet. Boga Stvoritelja ne možemo shvatiti nego iz Krista. 
Krist je početak i svršetak (Alfa i Omega). Krist je u cen¬ 
tru Stvaranja u NZ: »sve je stvoreno u njemu — sve na ne¬ 
bu i na zemlji — on je prije svega, i sve se u njemu drži u 
redu (Kol. 1, 16—17)«; »na kraju, to jest u ovo vrijeme, go¬ 
vorio nam je po Sinu, koga je postavio baštinikom svega i 
po kome je stvorio svijet« (Heb 1, 2). Bog nas je dakle ob¬ 
dario Sinom po kome je sve stvorio. Krist dovršava djelo 
spasenja snagom Božjom i tako nagoviješta da je novo Stva¬ 
ranje započelo (Mk 1, 15; Mt 12, 28). 

Kraj svijeta kojega »Otac jedino zna« (Mk 13, 32) jest 
konačna proslava kraljevstva Božjega. Krist je Onaj u ko¬ 
jemu to novo stvaranje započinje, Kristova smrt i uskrsnu¬ 
će (2 Kor 4, 6; Rim 7, 22; Ef 3, 16). Za Sv. Pavla nema svr¬ 
šetka. Po krštenju čovjek je raspet starom vremenu (koz¬ 
mosu) i oblači se u novi. I on (čovjek) postaje »novi stvor« 
(2 Kor 5, 17; Gal 6, 15; Ef 4,24; Kol 3, 10). Odatle, iz Krista 
Pavao stvara novi svemir, novu eru, kao i uskrsnuće mrtvih 
(Rim 8, 18—30). Ali zapamtimo da to novo stvaranje nije 
zadnje stvaranje. 


Novo nebo i nova zemlja 

10 . 


Druga Petrova poslanica i Otkrivenje govore o novom 
nebu i novoj zemlji. Tom novom stvaranju mi po vjeri ide¬ 
mo u susret u jednom »eshatonu« gdje će »Bog biti sve u 
svemu« (1 Kor 15, 28). 

Nastojali smo u ovom našem prikazu biti u dinamici, i 
to u biblijskoj dinamici. Ne mislimo da je stvaranje zavr¬ 
šeno. Bog stvara neprestano, Bog stvara danas. Po Kristu, 
budući da smo krštenjem s njime srasli mi smo u to stva¬ 
ranje uključeni. Cijeli svemir, otkupljen Isusom Kristom, 
cijelo čovječanstvo, svaki čovjek kad radi, Bog po njemu 
stvara. 

BOG STVORITELJ ANĐELA 

11 . 

Iz Svetog pisma doznajemo da je Bog osim vidljivoga 
svijeta stvorio i nevidljivi svijet čistih duhova koje naziva¬ 
mo anđeli. Također iz Sv. pisma znamo da postoje i zli anđeli 
— đavoli. O jednima i drugima teško je reći nešto određe¬ 
nije, jer na ovom području kršćanski teolozi i bibličari još u- 
vijek istražuju. No, istina je katoličke nauke da ta tajno¬ 
vita bića postoje, kao i to, da imaju utjecaj na nas ljude. U 
Bibliji se anđeli javljaju u različitim ulogama, kao što nam 
to govore i njihova imena: Gabrijel znači Božja snaga; Ra- 
fael: Bog liječi; Mihael: Tko je kao Bog. Dok se na jednoj 
strani ovi dobri anđeli javljaju kao glasnici Božje dobrote, 
na drugoj strani pojavljuje se sotona — đavao kao neprija¬ 
telj Božji i neprijatelj čovjekove sreće. 


(usp. AAS 60. Izjava Kardinalske komisije — 
Holandski katekizam) 


ISKONSKI 

GRIJEH 

12 . 

U prethodnom smo poglavlju govorili o stvara¬ 
nju, nastojali smo pokazati veličinu čovječju kojega Bog 
stvori na svoju sliku. SLOBODA čovječja bijaše vrhu¬ 
nac njegova dostojanstva i najljepši dar što mu ga Bog 
darova. U toj svojoj slobodi, međutim čovjek sagriješi. 
Čovjek »gospodar« svega ne vidje više onaj odnos »ti« 
koji ga je vezao uz Boga kao svog Učitelja. Govorit će¬ 
mo na početku, dakle, o grijehu tog prvog čovjeka ko¬ 
jega nazivamo istočni, izvorni, iskonski, praiskonski. 


Grijeh prvog čovjeka 

13. 

»Zmija bijaše lukavija od sve zvjeradi što je stvori 
Jahve, Bog. Ona reče ženi: »Zar vam je Bog rekao da 
ne smijete jesti ni s jednog drveta u vrtu?« Žena od¬ 
govori zmiji: »Plodove sa stabala u vrtu smijemo jesti. 
Samo za plod stabla što je nasred vrta rekao je Bog: 
Da ga niste jeli! I ne dirajte u nj, da ne umrete!« Na to 
će zmija ženi: »Ne nećete umrijeti! Nego, zna Bog: o- 
nog dana kad budete jeli s njega otvorit će vam se 
oči i vi ćete biti kao bogovi, koji razlučuju dobro i 
zlo.« Vidje žena da je stablo dobro za jelo, za oči za- 
mamljivo, a za mudrost poželjno: ubere plod njegov 
i pojede. Dade i svom mužu, koji bijaše s njom, pa 
je i on jeo. Tada se obadvoma otvore oči, i upoznaju 
da su goli. Spletu smokova lišća i naprave sebi prega¬ 
če« (Post 3, 1—7). 

Cijelo treće poglavlje knjige Postanka opisuje prvi 
grijeh Adamov kao i njegove posljedice. Ovaj izvještaj 
pada prvog čovjeka ocrtava nam bijedno stanje čovje¬ 
čanstva. I zato ga »možemo« kao takovo bijedno stanje 
uzeti kao temelj istočnoga grijeha u smislu jedne zajed¬ 
ničke grešnosti svih ljudi. 

U čemu je bit toga grijeha 

14 . 

1. U nevjerovanju Božjoj riječi a u vjerovanju 
obećanjima koje im daje obično stvorenje: otklanjanje, 
odbijanje Boga i pristajanje, odnosno prianjanje uz o- 
bično stvorenje. 

2. Druga karakteristika praiskonskog grijeha jest u 
tom što prvi ljudi vjeruju u obećanje da će postati bo¬ 
govi i da će se pobožanstveniti. Težnja toliko poznata u 
staroistočnom svijetu. Čovjek želi sebi razvezati, sebe se 
sama osloboditi i postati kao Bog. Staviti se uz bok Stvo- 





ritelju i biti njemu posve jednak: to je bit svakog gri¬ 
jeha pa tako i ovog praiskonskog, istočnog grijeha (usp. 
A. Rebić: Biblijska prapovijest, Zgb. 1970, str. 163). 

Sigurno da u ovom izvještaju ima mjesta za jednu 
duboku simboliku, kao na pr. stablo usred vrta je sim¬ 

bol Krista u kojem svaki od nas upoznaje svoju veliči¬ 
nu dobro i zlo, zatim stablo smrti u raju je simbol kri¬ 
ža, stabla života itd. 

15 . 

Odvraćanje od Boga i nevjerovanje Božjoj riječi za 
čovjeka je tragičan događaj jer mu je životni put postao 
zamračen i besciljan. No, Božja ljubav prema čovjeku 
koji je sagriješio pojavljuje se kao obećanje koje unosi 
nadu i ohrabren je. Ovo je u Sv. pismu slikovito opisa¬ 
no na slijedeći način: 

»Na to Jahve Bog reče zmiji: Kad si to učinila, prokleta 
bila među svim životinjama i svom zvjeradi divljom!... 
Neprijateljstvo ja zamećem između tebe i žene, izme¬ 
đu roda tvojeg i roda njezina: on će ti glavu satirati, 
a ti ćeš mu vrebati petu.« 

(Post. 3,14-15) 

Ovaj tekst mnogi bibličari nazivaju i praevanđeljem jer 
je on uistinu prva Vesela vijest o spasenju zapisana u Sv. 
pismu. U ženi koja se u ovim. retcima spominje kršćanska 
predaja već od davnih vremena gleda Blaženu Djevicu Ma¬ 
riju. Majku Isusa Krista, koji je svojom smrću na drvetu 
križa i svojim uskrsnućem pobijedio uzročnika zla — sotonu. 

Činjenica da Bog odmah nakon čovjekova grijeha na¬ 
stupa očitovanjem svoje dobrote vidljiva je također iz sli¬ 
jedećih biblijskih događaja: 

16 . 

a) Kajin i Abel 

Nakon što je Kajin ubio brata A b e 1 a Bog ko¬ 
ri Kajina, ali ga označuje posebnom oznakom kako 
ga ne bi tko ubio zbog njegova zlodjela. 

b) Pravednik Noa i potop 

Kad je čovječanstvo ogreznulo u različite opačine 
Bog ga uništava velikim potopom. Ali baš ovim do¬ 
gađajem naglašeno je Božje obećanje o spasenju. 
Bog spašava pravednika Nou i njegovu obitelj, 
jer kod njega još uvijek nalazi prisutnu nadu i po¬ 
vjerenje u Boga. Voda potopa također ima svoje 
simboličko značenje, kao snaga koja uništava zlo, 
a oživljava dobro. Savez kojeg Bog sklapa s Noom 
znak je Božje ljubavi i prijateljstva. 

c) Gradnja babilonske kule 

Biblijski izvještaj o gradnji babilonske kule kod 
koje se ljudima graditeljima pobrkaše jezici, mora 
se shvatiti kao nastojanje da se izrazi činjenično sta¬ 
nje čovječanstva. Ljudi žele izgraditi svoju utvrdu, 
svoj grad ovdje na zemlji kako bi ugrozili samog 
Boga, ali im to ne uspijeva jer se ne mogu složiti 
u gradnji. Svaki u svojoj oholosti i sebičnosti go¬ 
vori svojim jezikom, te se nikako ne mogu složiti. 
Ovaj događaj u Bibliji stavlja naglasak na čovje¬ 
kovo preziranje Boga, što završava za čovjeka tra¬ 
gičnim nerazumijevanjem i razilaženjem. Ali na¬ 
kon ovog događaja Biblija donosi izvještaj o pozi¬ 
vu Abrahamu u kojem je već pobliže označen do¬ 
lazak Krista po kojemu će biti uništena nesloga i 
uspostavljeno jedinstvo ljudi s Bogom. 

17 . 

Rod ljudski neprestano osjeća neko bijedno stanje 
u samom sebi. Čovjek Starog zavjeta toga bijaše dubo¬ 
ko svjestan. Jedna solidarnost i duboka povezanost svin 
ljudi u zlu neprestano je prisutna u čovjeku. Promatra¬ 
mo li tu solidarnost u našoj svakidašnjici osvjedočit će¬ 
mo se u to. Zašto i kako? Zašto bih ja bio odgovoran za 
nešto što slobodno nisam htio, ni učinio, ostat će vječni 
misterij istočnog grijeha u nama. Čini nam se ipak naj¬ 
prikladnijim da za taj problem pokušamo naći odgovor 
u sv. Pavla. Cijela poslanica Rimljanima usmjerena je 
na opravdanje u Isusu Kristu. Po Kristu smo svi oprav¬ 
dani, spašeni. Da bi to pokazao i razjasnio, istočni gri¬ 
jeh, kao trajna prisutnost jednog manjka u čovjeku, bi¬ 
jedna prisutnost tako općenita u povijesti poslužila je 
Pavlu kao očit primjer, odnosno antitip (Adam-Krist) za 
razjašnjenje daleko veće, neusporedivo veće realnosti — 
Isusa Krista! Zato ne možemo a da ne govorimo o istoč¬ 
nom grijehu u nama bez sv. Pavla. Za sv. Pavla Krist je 
centar. On je Spasitelj sviju ljudi bez razlike. On nas je 
opravdao i otkupio. Napominjemo da mu je to središ¬ 
nja misao, to je centar njegova propovijedanja: Krist us¬ 
krsnuli! I sada da dočara kako je to otkupljenje stvar¬ 
no sveobuhvatno on donosi nauku o Adamu kao tipu, 

prekršitelju, donosi nauku o bijednoj situaciji čovjeka 
od početka pa sve do danas. Kao što je Adam otac pre¬ 
kršaja kroz svu povijest, tako je Krist prvorođenac oslo¬ 
bođene djece Božje; svi smo grešni u Adamu da se po¬ 
kaže kako smo svi oslobođeni i opravdani u Kristu. 

Iz ove nauke ne smijemo zaključiti da je spasenje pos¬ 
ljedica grijeha. Spasenje je dar Božji neuporedivo veći nego 
što je općenitost grešnosti ljudske: »S ovim darom (darom 
milosti, otkupljenja) nije kao što je s posljedicama grijeha je¬ 
dnog čovjeka« (Rim 5, 16). Stoga je veoma važno naglašavati 
i imati na umu ovu općenitost, ovu univerzalnost. Krist nas 
je sve otkupio. Otkupio nas je ponudivši nam sama sebe, Bog 
je čovjekom postao i to je dar Božji što nam ga Bog darova, 
a ne toliko što smo mi grešni bili. Tek po Kristu mi imamo 
pristup k Ocu po Duhu svetome, a Krist čovjek, nam je u- 
pravo trebao da nam to omogući. Zato smatramo da se mo¬ 
že reći da je bit istočnog grijeha u nama, ne upoznati, ne 
primiti Krista. O posljedicama istočnog grijeha može se tek 
govoriti kad netko svjesno Krista odbija, koga je upoznao 
kao Spasitelja. Upoznati Krista, a to znači živjeti ga u svo¬ 
joj braći znak je milosnog života u nama dok ne upoznavši 
ga, hodajući besciljno, jest istočni grijeh. Krist je prvi, a on¬ 
da sve ostalo: »Ipak s darom milosti nije kao što je s pre¬ 
kršajem« (Rim 5, 15). 

BOG 
STVARA 
I ODABIRE 
IZRAELSKI 
NAROD 



18 . 

Za razumijevanje Božje objave sadržane u Sv. pismu, 
jedan od najvažnijih ključeva je poznavanje povijesti, po¬ 
sebno povijesti onih naroda preko kojih je Božja objava iz- 
razitije naglašena. Vodeću ulogu u ovome, prema Sv. pis¬ 
mu, ima bez svake sumnje židovski narod. Kroz njegovu 
povijest otkriva se Bog kao onaj koji doista ljubi čovjeka. 
Ova se Božja ljubav pokazuje u različitim povijesnim okol¬ 
nostima na različite načine. Povijest židovskoga naroda pri¬ 
je Kristova dolaska na svijet za nas kršćane od osobite je 
važnosti kao prednacrt povijesti Novoga Božjega naroda 

_ Crkve. Stoga ćemo nastojati, da dok u kratkim crtama 

prolazimo kroz povijest Zidova, prepoznajemo osnovne za¬ 
datke Crkve u kojoj se ostvaruje ono što je nekoć njima 
bilo slikovito naviješteno. 

ABRAHAM — PRAOTAC ŽIDOVSKOGA NARODA 
I NAŠE VJERE 

19 . 

Kad je govor o Božjoj objavi, tada uvijek moramo 
paziti da ne tražimo točne kronološke podatke, točna 
imena ove ili one biblijske ličnosti, kao niti nastojanje 
da svojim tumačenjem pojedinih biblijskih događaja ili 
ličnosti isključujemo još i neko drugo značenje. Biblij¬ 
ski su izvještaji toliko bogati, toliko nabujali sadržajem, 
da govoreći o njima i tumačeći njihovo značenje nika¬ 
da ne iscrpljujemo svu poruku, nego smo uvijek, htjeli 
mi ili ne htjeli, sposobni iznijeti samo nešto od stvarnog 
sadržaja i poruke. Stoga dok govorimo o Abrahamu, mo¬ 
gli bismo govoriti na različite načine. On je praotac ži¬ 
dovskoga naroda, ali je ujedno i jedan uosobljeni pojam 
za Božje odabranje, za vjernost Bogu, početak ispunjava¬ 
nja Božjih obećanja, kao i dokaz Božjeg čovjekoljublja, 
koje je konačno ostvareno u Abrahamovu potomku Isusu 
Kristu. U recima koji slijede nastojat ćemo uglavnom, 
u što kraćim crtama, slijediti tekstove Sv. pisma u svo¬ 
jem vanjskom obliku. 

POZIV ABRAHAMOV 

20 . 

Oko 2000 godina prije Kristova rođenja (prije naše ere) 
živio je u mjestu Ur u Mezopotamiji čovjek Ab r ah am 
i njegova rodbina. Ljudi tog kraja, kao i ostalih naseljenih 
mjesta na zemlji, zapali su u različita krivoboštva. Također 
ni Abrahamov rod nije bio od toga pošteđen. No, s Abraha- 
mom je Bog imao svoj plan. Evo kako o tome piše Sv. pismo: 

»Jednog dana reče Bog Abrahamu: Idi iz svoje zemlje 
i od svojega roda i iz doma svojega oca u zemlju koju 
ću ti pokazati. Jer učinit ću te velikim narodom, i bla¬ 
goslovit ću te, proslavit ću tvoje ime. Ti ćeš proširiti 
blagoslov. Blagoslivat ću one koji tebe blagoslivljaju i 
proklet ću one koji tebe proklinju. U tebi će biti bla¬ 
goslovljena sva plemena na zemlji -« (Post. 12, 13). 

Iz ovoga teksta vidimo na djelu Boga Stvoritelja i Spa¬ 
sitelja. Da bi spasio čovječanstvo od zla u koje je upalo Bog 
odabire Abrahama, odvodi ga iz sredine u kojoj je 
živio u mjestu gdje će on biti spremniji slušati Božju riječ. 
Bog mu također obećava veliko potomstvo iz 
kojeg će nastati jedan narod, iz kojeg će še 
proširiti Božji blagoslov — Božja ljubav na sve narode. 
Abraham je povjerovao Bogu. To mu je bila 
najveća i jedina zasluga za koju ga je Bog 
nagradio ispunjavanjem obećanja. Ali svoju vje¬ 
ru Abraham je morao zasvjedočiti uistinu kroz teške kušnje. 

ŽRTVOVANJE SINA IZAKA 

21 . 

Budući da je Abrahamova žena Sara bila nerotkinja, 
Abraham nije imao zakonitog potomka, Bog mu zato obeća 
sina premda su on i žena mu Sara bili već starci u visokim 
godinama. Prošlo je nekoliko godina od obećanja do rođe¬ 
nja sina. Kroz to vrijeme trebalo je izdržati u vjeri, jer 
nikakve druge sigurnosti i uporišta Abraham nije mogao i- 
mati. Kad mu se rodio sin Izak Bog je ponovno stavio 
na kušnju njegovu vjeru. Bog reče Abrahamu: »Uzmi svoga 
sina, jedinca svoga Izaka koga ljubiš, i pođi u krajinu Mo¬ 
riju pa ga ondje prinesi kao žrtvu paljenicu na brdu koje 
ću ti pokazati.« (Post. 22, 2) Abraham je i ovaj puta poka¬ 
zao svoju čvrstu vjeru u ispunjenje Božjih obećanja, premda 
je Bog tražio od njega žrtvu koja je sama po sebi onemo¬ 
gućavala da od njega nastane veliki narod. Uputio se dakle 
na brdo sa svojim sinom Izakom natovarivši na njega drva 
za žrtvu paljenicu. Ali kad se već njegova ruka digla da 
nožem zakolje Izaka, spriječio ga Božji anđeo i poučio da 
je Bog htio vidjeti samo njegovu spremnost da sve od sebe 
žrtvuje, kako bi izvršio volju Božju. U Sv. pismu iza ovog 
događaja ponovljeno je Božje obećanje: »Kad si to učinio 
i nisi mi uskratio svog jedinca sina svoj ću blagoslov na 
te izliti i učiniti tvoje potomstvo brojnim poput zvijezda 
na nebu i pijeska na obali morskoj ... svi će se narodi zem¬ 
lje blagoslivljati tvojim potomstvom«. (Post. 22, 15—18) 

Abrahamova žrtva krije u sebi slič¬ 
nost s Isusovom žrtvom. Izak jedinorođenac 
nosi na goru drva za svoju žrtvu. No, Bog ga izbavlja 
od smrti a samu spremnost za žrtvovanje nagrađuje 
svečanom potvrdom obećanja. Isus Krist jedinorođeni 
Sin Božji, također nosi svoj križ na Kalvariju. On 
doduše nije bio izbavljen od smrti na križu, ali je zato 
zauvijek slavno uskrsnuo i time potvrdio ispunjenje 

Božjih obećanja dana Abrahamu. Njegovo uskrsnuće 
temelj je vjere Novoga Božjega naroda. Osim ovog 
značenja u ovom se događaju želi naglasiti i to, kako 
je za Boga potrebno baš sve žrtvovati. Možemo se zva¬ 
ti vjernicima i nazvati Abrahama praocem vjere sa¬ 
mo onda ako je vršenje Božje volje prvotni interes na¬ 
šega života. Također je važno ovdje primijetiti sadr¬ 
žaj Božjeg obećanja koje je usmjereno na stvaranje 
naroda po kojemu će d.oći blagoslov na sve narode. 
Ova nas misao dovodi do spoznaje da 
je za ostvarivanje Božje objave pot¬ 
rebna zajednica. 

JAKOV 

22 . 

Abrahamov sin Izak također je uživao posebnu Božju 
naklonost. Izakova žena Rebeka rodila je dva sina bli¬ 
zanca. Ezava i Jakova. Bog odabire za svoj 
s p asiteljski plan Jakova. Njemu se objavljivao. 
U njemu je jačao vjeru i nadu. Potvrđivao mu obećanja da¬ 
na Abrahamu: »Budi rodan i množi se! Od tebe poteći će 
narod, mnoštvo naroda i kraljevi iz tvog će izaći krila. Zem¬ 
lju što je dadoh Abrahamu i Izaku ja tebi predajem ...« 


JOSIP EGIPATSKI 
23 . 

Jakov je imao dvanaest sinova. Od njih 
je kasnije nastalo dvanaest izraelskih plemena. 
Budući da je Jakov silno volio svoga sina Josipa, kojeg 
je imao u svojoj starosti, ostala braća su to Josipu zavidjela. 
Pogotovo su bili ljuti na njega kad im je u svojoj bezazle- 
nosti pripovjedao svoje sne. Jednom je sanjao, kako su u 
polju vezali snopove, pa su se snopovi braće klanjali nje¬ 
govom snopu. Drugi put je sanjao kako mu se klanja sunce, 
mjesec i jedanaest zvijezda. Jednom zgodom dok je bio s 
braćom na pašnjacima gdje su čuvali stoku, braća ga 
u h v ate te prodaju egipatskim trgovcima 
koji su onuda prolazili, obavijestivši oca da ga je rastrgala 
divlja zvijer. Tako Jos ip dođe u Egipat. Kao sluga fa¬ 
raonova dvoranina bijaše krivo optužen od njegove žene, da 
ju je htio navesti na grijeh. Žena je to učinila zato, da se 
osveti Josipu što nije htio pristati na njezina grešna nagova¬ 
ranja. Dvoranin povjerova ženi te ga baci u tamnicu. Kad 
je jednoga dana jedino Josip znao protumačiti 

faraonov san, koji se ticao velike katastrofe, koja je 
imala zadesiti Egipat i susjedne zemlje (radilo se naime o 
velikoj suši i gladu), faraon pomilova Josipa i preda mu 
rukovođenje nad svim poslovima oko sakupljanja hrane za 
gladne godine. Tada postade Josip u Egiptu 
vrlo ugledan. 

JOSIPOVA BRACA I OTAC DOLAZE U EGIPAT 

24 . 

Kad je glad doista zavladala u Egiptu i okolnim zemlja¬ 
ma, Josipov ugled još više poraste. Svi su dolazili k njemu 
po hranu. Također su k njemu dolazili ljudi iz susjednih 
zemalja među kojima i njegova braća. Josip je braću 
prepoznao, ali im se odmah ne otkrije, nego nakon što 
ih je malo prestrašio ispitivanjima i prijetnjama. Napo¬ 
sljetku se svi zajedno s ocem Jakovom 
nasele u Egiptu. Kad je prošlo mnogo godina njiho¬ 
va boravka u Egiptu (oko 400), Egipćani zaboraviše 
dobročinstva koja im učini Josip, te počeše Ži¬ 
dove progoniti. I tu sada počinje prava povijest židov¬ 
skog naroda. 

IZRAELCI U EGIPTU 

25 . 

Egipćani su Jakovljeve sinove lijepo primili u svojoj 
zemlji zbog Josipovih zasluga za državu. Ali godine su sta¬ 
vile u zaborav Josipa i njegova djela, pa su Egipćani pro¬ 
mijenili svoj odnos prema Židovima. Također su primijetili 
vitalnost i žilavost Židova, brojnost njihovih obitelji, sna¬ 
lažljivost u poslovima i slično. Sve ih je to plašilo. Boj.ali 
su se, naime, da židovski narod ne preraste 
njih same te im sruši državu. Da ovo spriječe, poduzeli su 
različite mjere kako bi ih oslabili i učinili ih što pokorniji- 
ma. Tjerali su ih na najteže poslove, udarali teškim pore¬ 
zima ; a najteži udarac za narod bila je od¬ 
redba o ubijanju muške djece. Budući da je 
u narodu još uvijek tinjala nada u dolazak Spasitelja, ova¬ 
ko nepodnosivo stanje još je više povećalo čežnju za Spa¬ 
siteljem. 

MOJSIJE 

26 . 

Bog je svojom providnošću pratio narod te je ovu 
nesreću koja ih je zadesila okretao u spasenje. Poslužio 
se Moj šijem, čovjekom koji je također kao Židov 
bio žrtva egipatskog nasilja, pa je zbog toga morao i 
pobjeći iz Egipta. Kao dijete spašen je od pokolja na 
čudesan način. Majka ga stavila u košaricu i pustila ko¬ 
šaricu ploviti po rijeci Nilu oko mjesta gdje se kupala 
faraonova kćerka. Faraonovoj se kćerci dijete sažali te 
ga uzme i posvoji. Mojsiju se, dakle, Bog objavljuje kao 
pastiru na brdu Horebu: 

»Mojsije, Mojsije ... Ja sam Bog tvoga oca; Bog Abra- 
hamov, Bog Jakovljev. Vidio sam jade svoga naroda 
u Egiptu ... Ja te šaljem faraonu da izbaviš narod 
moj, Izraelce, iz Egipta ... i odvedeš u zemlju kojom 
teče med i mlijeko: u postojbinu Kananaca? Hetita... 
Ja ću biti s tobom ... 

(Izl 1, 3) 

A kad je Mojsije upitao Boga za ime, dobi odgovor: 
»Ja sam koji jesam« . . . zatim nastavi Bog: »Ovako ka- 
ži Izraelcima: »Ja jesam« posla me k vama«. Dalje je 
bog Mojsiju rekao: »Kaži Izraelcima ovako: Jahve, Bog 
vaših otaca, Bog Abrahamov, Bog Izakov i Bog Jakov¬ 
ljev poslao me k vama«. (Izl 3, 14—15). 

Jahve je ime Boga koje je za Židova imalo dubok, ži¬ 
votni, sveti sadržaj. Svjesni da Bog za njih uvijek nešto 
poduzima, da je s njima, da je djelotvoran i stalno prisutan 
među njima, oni to ime iz strahopočitanja ne izgovarahu, 
već za Boga imadoše više drugih imena: ELOHIM, ELŠA- 
DAJ, ELBETEL itd. koja nisu imala tako općenit i obuhva- 
tan sadržaj kao JAHVE. 

27 . 

Mojsije se odazva Božjem pozivu. Dobivši od Boga 
potrebne mu upute, ode u Egipat. Tamo uze sebi za po¬ 
moćnika svojega brata Arona, inače vješta govornika. 
Obojica odu k faraonu i reknu mu: 

»Ovako veli Jahve Bog Izraelov: Pusti narod moj da 
ode i u moju čast slavi svetkovinu ...« (Izl 5, 1). 

Ali faraon ne htjede ni čuti o tome, nego ih ukori: 
»Mojsije i Arone, zašto odvraćate narod od njegovih duž¬ 
nosti? Idite na svoj posao. . . (Izl 5, 4). Iza toga Egipćani su 
prema Židovima bili još okrutniji. Bog tada preko Moj- 
sija i Arona dade do znanja faraonu da će Egipat za¬ 
desiti različita zla, ako ne pusti narod na slobodu. U Sv. 
pismu ta su zla opisana u deset različitih čudesnih zna¬ 
kova, a to su: Aronov se štap pretvorio u zmiju, voda 
se pretvorila u krv, zatim je zahvatila Egipat pošast od 
mnoštva žaba, komaraca, obada, pomora stoke, ćireva, 
tuče, skakavaca i velike tame. 

Način i opis tih čudesnih znakova ima svoje posebne 
osobine . To su uglavnom bile prirodne pojave koje čes¬ 
to zahvaćaju i nanose štetu Egiptu , ali su Židovi ovdje 
vidjeli prst Božji. Pisac ovih događaja namjerno uve¬ 
ličana ove pojave kako bi se što snažnije naglasila 
Božja briga i snaga kojom su Židovi 
spašeni. 

Ali ni ovi čudesni znakovi nisu omekšali faraona. On 
je i dalje uporno zadržavao Židove. Bog tada najavljuje 
i čini posebno znamenje, koje je ostalo u vječnoj uspo¬ 
meni kod Izraelaca, a kod kršćana je ta ista uspomena 
ne samo prihvaćena, nego dobiva svoj konačni smisao (o 
tome više kasnije). Taj čudesni Božji znak bijaše smrt 
prvorođenaca. 


2o IZLAZAK IZ EGIPTA — NOC PASHE 
28. 

Smrt prvorođenaca — Blagovanje vazmenog janjeta. 

Cjelokupna povijest židovskoga naroda bila je u služ¬ 
bi Božje objave. Ovaj događaj o kojem će sada biti riječ 
posebno je značajan i sadržajan. Poznavajući njegove 
pojedinosti lakše nam je kasnije shvatiti Krista. Naime, 
Bog je unaprijed preko Mojsija poručio cijelom židov¬ 
skom narodu da se pripremi za izlazak iz Egipta, jer 
će ih ovaj puta faraon konačno pustiti. Bila je određena 


39 


noć za koju moraju pripremiti svoju posljednju večeru 
u svojem dosadašnjem prebivalištu. Priprava se sasto¬ 
jala u slijedećem: 

Trebalo je zaklati janje ili jare te njegovom krvi 
namazati oba do vratnika i nad vratnik kuće, a janje is¬ 
peći na vatri. Zatim je trebalo pripremiti beskvasni kruh 
i gorko zelje te pristupiti večeri. 

Za samo blagovanje Bog je poručio: 

»A ovako blagujte: opasanih bokova, s obućom na no¬ 
gama i sa štapom u ruci. Jedite žurno: to je Jahvina 
pasha. Te ću naime noći ja krenuti egipatskom zem¬ 
ljom i pobiti sve prvorođence u zemlji egipatskoj, i 
čovjeka i životinju. Krv neka označuje kuće u kojima 
vi budete. Gdje god spazim krv proći ću vas.« (Izl. 12. 
11—13) 

Kad je došla označena noć židovski se narod pripre¬ 
mio kako mu je bilo rečeno, a Bog je izvršio svoje obeća¬ 
nje. Kad su Egipćani primijetili kako im umiru prvoro- 
đenci vrlo se prestrašiše. Faraon, komu te noći umre sin, 
odmah naredi Židovima da izađu iz Egipta. Židovi su kas¬ 
nije kroz svoju povijest uvijek spominjali ovu noć, jer 
je ona za njih bila najveći dokaz da se Bog brine za 
njih, da je Bog njihov spasitelj. Taj je židovski blagdan 
poznat pod imenom blagdan Pashe, Riječ pasha znači 
prolaz a pod tim se misli prolaz Gospodnji kroz Egipat 
za vrijeme kojeg je kaznio Egipćane, a oslobodio Židove. 

Riječ pasha upotrebljava se također u kršćanskoj 
liturgiji (bogoslužju), jer ona zapravo tek ovdje ima 
svoj pravi smisao. Isus Krist je svojom žrtvom na 
križu i svojim uskrsnućem doista oslobodio Novi narod 
Božji od ropstva zla i smrti. (O tome kasnije više). 

3. PRIJELAZ PREKO CRVENOG MORA 

29. 

Kod izlaska iz Egipta Židovi naiđoše na veliku za¬ 
preku a to je Crveno more. U sv. Pismu stoji napisano 
da su utaborivši se kod Crvenoga mora bili u velikoj ne¬ 
prilici i beznadnoj situaciji, jer se Egipćani predomisli- 

še i poslaše za njima vojsku. Kad su Židovi doznali da 
ih slijedi egipatska konjica vrlo se prestrašiše i počeše 
predbacivati Mojsiju zato što ih je izveo iz njihovih sta¬ 
rih domova. Ali Bog je opet pokazao svoju brigu i moć 
te je »Mojsije potaknut od Boga ispružio svoj štap i ru¬ 
ku nad vodom i more se počelo dijeliti na dvoje. U Pis¬ 
mu piše da je cijelu noć puhao jak vjetar koji je do ju¬ 
tra osušio more do dna u širini koja je trebala narodu za 
prijelaz. Židovi tada prijeđoše na drugu stranu. Međutim 
egipatska konjica ih je zatekla kod prijelaza i pošla za 
njima, ali se voda povukla natrag i tako ih potopila. Ta¬ 
kođer i ovaj događaj kao i noć pashe židovska povijest 
ne može zaboraviti. Svaki puta kad će se kasnije sje¬ 
ćati Božjih dobročinstava, sjetit će se i ovog prijelaza. 


SAVEZ 
NA GORI 
SINAJU 

Koliko je kod ovog prijelaza bilo naravnih ili nadna¬ 
ravnih pojava, nemamo ovdje mjesta raspravljati. Ali 
i ovaj događaj ima u Novom savezu svoj du¬ 
blji smisao. Podsjeća nas, naime, na krsnu vodu 
preko koje snagom Duha Svetoga prelazimo 
iz podložnosti ropstvu grijeha na slobodu djece 
Božje. 

30 . 

Putujući kroz pustinju, oko tri mjeseca, prema Obe¬ 
ćanoj zemlji Židovi prispiju do gore Sinaja. Ovdje se 
utabore. Mojsije se tada popne na goru da se pomoli 
Bogu. Naime kako se onda općenito mislilo da Bog sta¬ 
nuje negdje daleko gore, Mojsije ode na goru da bi tako 
bio bliže Bogu. 

Mojsije na gori prima od Boga različite opomene 
za narod te ponudu Saveza. Bog je naime ponudio Žido¬ 
vima Savez. Trenuci sklapanja Saveza opisani su vrlo 
živo i slikovito i to na način kako je to već bio običaj 
na Istoku kod saveza između kralja i vazala. 

»Ovo kaži domu Jakovljevu: proglasi djeci Izraelovoj: 
Vi ste vidjeli što sam učinio Egipćanima, kako sam vas 
nosio na orlovskim krilima i k sebi vas doveo. Stoga 
budete li mi se vjerno pokoravali i držali moj Savez 
vi ćete mi biti predraga svojina mimo sve narode — 
ta moj je sav svijet — vi ćete mi biti kraljevstvo sve¬ 
ćenika, narod svet.« (Izl. 19, 3 — 6). 

Kad je Mojsije sve ovo saopćio narodu, narod od¬ 
govori: »Vršit ćemo sve što je Jahve naredio« (Izl. 19, 8). 

31 . 

Zatim je Bog dao svojih Deset zapovijedi koje do¬ 
nosimo u skraćenom obliku: 

1. Ja sam Gospod Bog tvoj nemaj drugih bogova uz 
mene! 

2. Ne izusti imena Gospodina Boga svoga uzalud! 

3. Spomeni se da svetkuješ dan Gospodnji! 

4. Poštuj oca svoga i majku svoju! 

5. Ne ubij! 

6. Ne učini preljuba! 

7. Ne ukradi! 

8. Ne svjedoči lažno ...! 

9. Ne poželi žene bližnjega svoga ...! 

10. Ne poželi nikakve stvari svoga bližnjega ...! 

Na temelju ovih zapovijedi sastavljena je i Knjiga 
Saveza koja donosi još i mnoge druge odredbe o bogo¬ 
štovlju i socijalnim i društvenim odnosima. Vrhunac sve- 

ga bilo je samo sklapanje Saveza. Načiniše Izraelci žr¬ 
tvenik i kraj njega dvanaest stupova kao simbol dva¬ 
naest izraelskih plemena. 

»Priredivši žrtve za žrtvovanje, Mojsije uze »Knji¬ 
gu Saveza, pa je narodu glasno pročita, a narod uz¬ 
vrati: Sve što je Jahve rekao, izvršit ćemo i poslu- 
šat ćemo. Mojsije potom uzme krvi te poškropi na¬ 
rod govoreći: Ovo je krv Saveza koji Jahve sada 
uspostavlja na temelju svih ovih riječi«. (Izl. 24, 
7—8). 


Ovo sklapanje Saveza vrlo je slično tadašnjem sklapa¬ 
nju saveza između pojedinih vladara. To je i sasvim 
razumljivo, jer se Božja objava služi običajima i do¬ 
stignućima tada postojećima. To je Božja pedagogi¬ 
ja. P r e d m e t Saveza su ovdje Božje zapovi¬ 
jedi, a pečat jeste krv životinja kojom je 
Mojsije poškropio narod. (Ovaj nas događaj podsje¬ 
ća na Krista koji je sklopio Novi savez i zape¬ 
čatio svojom. Krvi). 

Odmah iza sklapanja Saveza Mojsije je otišao na go¬ 
ru da primi od Boga zapovijedi urezane u kamene ploče. 
Na brdu je ostao u molitvi četrdeset dana. Kad se vra¬ 
tio s pločama doživio je veliko razočaranje, jer se dio 
naroda odmetnuo od Boga, pogazio Savez i načinio Zlat¬ 
no tele, te mu se klanjao. Mojsije, razljučen zbog toga, 
razbije kamene ploče. Bog tada kazni narod, a Mojsiju 
kasnije dade druge ploče. 

Narod je i nadalje kroz svoju povijest često otpadao 
od Boga i ponovno obnavljao Savez. Teško je naime bilo 
zaboraviti na egipatske bogove, a kasnije je opet bilo 
teško ustrajati okružen višebošcima — poganima. 


PUT IZRAELA KROZ PUSTINJU 

32 . 

Pustinja inače označava, a i jeste, mjesto bez uslo- 
va za život. U židovskoj povijesti pustinja prima svoj 
posebni značaj. Bog ih je iz Egipta vodio u Obećanu 

zemlju preko sinajske pustinje četrdeset godina. Židovi 
su taj put mogli prijeći daleko prije (za nekoliko mjese¬ 
ci), ali Bogu je bilo važnije da narod u pustinji spozna 
kako se ne živi samo od kruha i zemaljskog blagostanja, 
nego i od Božje riječi. Izabrani narod morao je to shva¬ 
titi i osjetiti na svojoj povijesti. Narod je, doduše, če¬ 
sto u pustinji mrmljao protiv Boga gledajući u neizvjes¬ 
nu budućnost. Ali Bog je konačno svugdje našao izlaz. 
U pustinji ih je hranio čudesnom hranom — manom. 
Kad su zaželjeli meso, njihov je tabor ispunilo mnoštvo 
prepelica tako da su ih rukama mogli hvatati. Kad im 
je ponestalo vode, iz pećine je nastao izvor. Napokon baš 
ovdje u pustinji Bog ih je priznao narodom (tu se razvi¬ 
la njihova nacionalna svijest i tu su ponovo oživjela u 
narodu Obećanja dana Abrahamu, Izaku i Jakovu) a pri¬ 
znanje je bilo pokazano time što im je dao Zakon i što 
je s njima sklopio Savez. Također su u pustinji stupili 
na snagu propisi glede bogoštovlja i cjelokupnog života. 

ULAZAK U OBEĆANU ZEMLJU 

33 . 

Kad su Židovi došli do rijeke Jordana i trebali prijeći 
rijeku te ući u Obećanu zemlju (područje današnje Palestine 
gdje danas žive Arapi i Židovi) bili su u svakom pogledu 
spremni. Naime, u pustinji je bio izvršen popis stanovništva 
da se vidi koliko ih je spremno za ratovanje jer su trebali 
oružjem osvojiti Obećanu zemlju. Mojsijev pomoćnik bio je 
JOŠUA, čovjek mudar i hrabar te bijaše ujedno zapovjednik 
židovskih četa. Židovi su se kretali razvrstani prema pleme¬ 
nima kojih je bilo dvanaest: Rubenovo, Šimunovo, Gaadovo, 
Judino, Jiskarovo, Zebulonovo, Efrajimovo, Manašeovo, Be- 
njaminovo, Danovo, Ašerovo i Neftalijevo. Levijevo pleme 
bi po ovome bilo trinaesto, jer su od Josipa Egipatskog na¬ 
stala dva plemena: Efraimovo i Manašeovo, ali je Bog odredio 
da se Levijevci ne pribroje narodu, nego su oni postali sve¬ 
ćeničko pleme, koje ni kod raspodjele zemlje nije dobilo dio, 
nego su mu druga plemena morala davati desetinu. Židov¬ 
ski narod bio je također potpuno pomlađen jer su kroz če- 
trdesetgodišnje putovanje kroz pustinju pomrli svi koji su 
izašli iz Egipta, osim Mojsija i puno mlađeg Jošue. Mojsije 
je umro neposredno prije ulaska u Obećanu zemlju, dok je 

Jošua jedini ušao u zemlju. Ulazak Izraelaca u Obećanu zem¬ 
lju bio je u mnogočemu sličan prijelazu preko Crvenog mo¬ 
ra. Ovdje su morali prijeći rijeku Jordan, koja je također 
kod njihova prijelaza presušila, tako da prijeđoše po suhom. 
Da bi se već izvana vidjelo, kako se Bog brine za narod, pr¬ 
vo nije išla vojska, nego svećenici noseći »Kovčeg zavjetni« 
u kojem su bile Ploče Zakona, mana i svete knjige. Kovčeg 
zavjetni ujedno je simbolizirao Božju prisutnost i vodstvo. 
Bog ih je izveo iz ropstva i Bog ih uvodi u Obećanu zemlju. 
Nama kršćanima ovaj dio povijesti židovskoga naroda 
također pomaže u razumijevanju Božjeg plana koji se 
ostvaruje u Novom Božjem narodu — Crkvi. Krist nas 
izbavlja iz ropstva zla — grijeha, od navezanosti na 
ovaj svijet i vodi nas u Obećanu zemlju — u vječni 
život. Na tom putu Krist je Vođa, Snaga , Hrana 
i Cilj, naroda Božjeg. 

ŽIDOVI OSVAJAJU JERIHON I 
POSTEPENO CIJELU ZEMLJU 

34. 

Još za Moj sijeva života bilo je određeno tko će dijeliti 
plemenima zemlju i koliko će tko dobiti. Prvi grad koji Ži¬ 
dovi osvojiše bijaše Jerihon. Zauzet je na čudesan način 
(Bog ga uništi potresom pa ga Židovi lako zauzeše) a Bog 
je time odmah na početku osvajanja zemlje pokazao narodu 
kako se On bori za njih. Nakon sedam godina sva obećana 
zemlja bila je osvojena. Jošua tada umre i do uspostave ži¬ 
dovskoga kraljevstva niie više postojala nijedna veća ličnost 
koja bi narod tako povezivala kao Mojsije i Jošua. 

DOBA SUDACA (od 1200—1030. pr. Krista) 

35. 

Cjelokupno društveno uređenje Židova bilo je tako 
postavljeno da se što lakše vidi Božja briga za narod. 
Oni nisu imali kralja, nego je Bog bio njihov kralj (teo¬ 
kracija). U slučaju kakve opasnosti za narod Bog je po¬ 
digao pojedine ličnosti koje su tada mogle narod povesti 
u rat protiv zajedničkog neprijatelja. Inače u ostalim pi¬ 
tanjima svakodnevnog života narod je sebi birao suce 
koji su uglavnom bili ili veliki svećenici ili proroci. Od 
tog razdoblja najpoznatija su imena: Gideon, Samson, 
Elije i Samuel. 

III. ŽIDOVSKO KRALJEVSTVO 


36. 

Već smo rekli da je društveno uređenje kod Židova ima¬ 
lo svoj posebni oblik. Bog je smatran njihovim kraljem, a 
Židovi su samo njegov izabrani narod. Ali uslijed mnogobroj¬ 
nih ratova koje su Židovi morali voditi sa svojim susjedi¬ 
ma starješine pojedinih plemena ipak odluče izabrati kralja 
koji će biti vrhovni vojskovođa i sudac. U to vrijeme sudac 
kod naroda bijaše prorok SAMUEL. Samuel se od¬ 
lučno protivio namjeri starješina, braneći dosadašnje sta¬ 
nje vjerskim razlozima. Smatrao je izbor kralja či¬ 
nom uperenim protiv Boga. Kasnije Samuel po¬ 
pušta pošto bijaše prosvjetljen od Boga te pomazuje narodu 
za kralja čovjeka iz plemena B enj aminov a imenom 
Š AULA. 

KRALJ ŠAUL (1030—1010) prvi židovski kralj. 

37. 

Po Božjoj odredbi Samuel dakle pomaza za kralja Šau- 
la. Samuel ga također pouči o njegovim dužnostima, nagla¬ 
sivši mu da je Bog i dalje pravi kralj, a on Šaul da je sa¬ 
mo Božji pomazanik, koji mora bdijeti nad slobodom, prav¬ 
dom i pravovjerjem naroda. Šaul je na početku svoje vlada¬ 
vine bio vjeran svojim dužnostima, ali čim je pred naro¬ 
dom stekao ugled i učvrstio vlast postao je samovoljan i ni¬ 
je se obazirao na vjerske propise. Bog ga zato opomenu pre¬ 
ko Samuela i na njegovo mjesto dade pomazati za kralja još 
mladića Davida iz plemena Judina. 

KRALJ DAVID (1010—970 pr. Kr.) 

38. 

David nije odmah dobio prijestolje, jer Šaul je vladao 
sve do svoje nesretne smrti (poginuo je u bitci sa Filistejci- 
ma). Sve do tada Šaul je progonio Davida. David je inače 
po naravi bio bogobojazan (ispjevao je puno psalama) i da¬ 
leko mekšeg srca nego Šaul. No usprkos toga za svoje vla¬ 
davine on je često učinio velike prijestupe Božjih zapovijedi. 
Bog mu je opraštao jer se David znao doista kajati. On je 
učvrstio državu, oslobodio konačno grad Jeruzalem (koji je 
do onda još uvijek bio pod vlašću židovskih neprijatelja) i 
učinio ga svojom prijestolnicom. Također je počeo vršiti pri¬ 
preme za gradnju hrama, jer je do onda »Kovčeg zavjetni« 
bio smješten u šatoru. 

KRALJ SALOMON (970—931 pr. Kr.) 

39 . 

Naslijedivši oca Davida SALOMON je nastavio njegovo 
djelo. Židovska država je bila tada u svakom pogledu najja¬ 
ča s obzirom na prijašnje i kasnije razdoblje. Najveće djelo 
Salomonovo jeste izgradnja veličanstvenog Hrama jedinome 
pravome Bogu Jahvi. Ali prema kraju svoga života Salomon 
je činio velike prekršaje protiv Božjeg Zakona i Saveza. Bio 
je vrlo popustljiv prema svojim mnogobrojnim ženama po- 
gankama, te im je dozvoljavao graditi svetišta poganskim 
bogovima. Za Židove je to bio najteži grijeh. 

Kad je govor o židovskom kraljevstvu potrebno je na¬ 
pomenuti i njegovo mesijansko značenje. Prorok Sa- 
muel kao sudac i vođa naroda nije bio oduševljen zah¬ 
tjevom židovskih starješina da im pomaže kralja jer je 
taj čin smatrao napuštanjem Boga. Ovo su mišljenje 
s njim dijelili i mnogi drugi pobožni Židovi. No Bog 
sam premda priznaje Samuelu da se u zahtjevu star¬ 
ješina krije odmetnuće od Boga ipak mu određuje da 
im ispuni želju. Štoviše, već drugi kralj po redu Da¬ 
vid prima od Boga obećanje po kome njegov rod neće 
izumrijeti nego će dapače njegov potomak zauvijek 
dobiti kraljevsko prijestolje. Kralj David je također 
naumio Bogu sagraditi hram, ali mu Bog poručuje da 
će to učiniti njegov nasljednik. Salomon je doista sa¬ 
gradio hram, ali od kamena. Ako na sve ovo gledamo 
kroz povijest Božje objave, vidimo da je zapravo obe¬ 
ćani NASLJEDNIK NA DAVIDOVU PRIJESTOLJU 
ISUS KRIST, koji je također i GRADITELJ VJEČNO¬ 
GA HRAMA u kojem je BOG DOISTA PRISUTAN I 
PROSLAVLJEN. Židovsko kraljevstvo gledano u cjeli¬ 
ni prilog je razumijevanju i shvaćanju Isusa Krista 
kralja Novog i vječnog kraljevstva koje nije od ovoga 
svijeta. 

Starozavjetne svetkovine 

40 . 

Židovske svetkovine bile su za narod od velike važnosti 
jer su ih okupljale u vjeri u jedinoga Boga, a samo slavlje¬ 
nje bilo je kao dodir s Bogom i sa svetom poviješću u kojoj 
Bog neprestano djeluje za svoje izabranike. Tako se slavio 
svaki sedmi dan — subota kao dan počinka. U godini po¬ 
stojala su tri velika blagdana: PASHA ili VAZAM, PEDE- 
SETNICA ILI BLAGDAN SEDMICA i blagdan SJENICA. 

PASHA ILI VAZAM slavila se na uspomenu izlaska ži¬ 
dovskog naroda iz egipatskog ropstva. Slavila se u proljeće 
između 15. ožujka i 15. travnja. Proslava je trajala sedam 

dana. 

PEDESETNICA ILI BLAGDAN SEDMICA slavio se pe¬ 
deseti dan iza Pashe, a podsjećao je na primanje Deset za¬ 
povijedi na gori Sinaju i ujedno se slavio završetak žetve. 

BLAGDAN SJENICA slavio se u jesen i to kao uspome¬ 
na na stanovanje Izraelaca pod šatorima za vrijeme putova¬ 
nja kroz pustinju. Također se tada slavio završetak berbe. 

Osim ovih svetkovina slavila se takozvana SUBOTNA 
godina i jubilejska godina. Subotna godina bila je svaka 
sedma godina. Te se godine nije obrađivala zemlja, nego 
šio je samo od sebe izraslo bilo je zajedničko dobro svega 
naroda. A kad je prošlo ovakvih sedam subotnih godina sla¬ 
vila se svaka pedeseta godina kao godina praštanja. Tada 
su se robovi puštali na slobodu, a svako prodano imanje 
moralo se vratiti prvotnom vlasniku. Ova je godina u neku 
ruku bila zaštita siromaha pred bogatašima. 

Svi ovi blagdani dolaskom Kristovim primili su svoje 
značenje i u Crkvi, kao npr. Pasha i Pedesetnica. Njihovo 
značenje u Starom Zavjetu bilo je samo slikovito naviješta- 
nje svega onoga što se sada u Crkvi konačno ispunjuje. 

PROROCI 


0 

Prilike u razdijeljenoj židovskoj državi 

41 . 

Jedinstveno Salomonovo kraljevstvo raspalo se 
odmah nakon njegove smrti 932. god. pr. Kr. Zašto je do 
toga došlo? Kralj je Salomon ispočetka bio dobar vladar. 
No tijekom vremena počeo je obožavati poganske religije, 
gradio je hramove pog. bogovima i uzimao poganke za žene. 
Takvi su Salomonovi postupci prouzročili propadanje njego¬ 
ve osobne vjere i vjere ostaloga naroda u pravoga Boga Jah- 
vu. Svi iskreni i pravi vjernici, među njima i proroci, bili 
su protiv Salomona. Osim toga Salomon je, kao već i nje¬ 
gov otac David, htio svu vlast imati u svojim rukama, što 
nikako nije bilo po volji izraelskim plemenima koja su od 
starine imala svoju tradiciju, autonomiju i veliko značenje 
u povijesti. Vrhunac svega bili su veliki porezi Salomona i 
sina mu Roboama za čije je vladavine i došlo do raz¬ 
diobe kraljevstva na dva dijela: na južno kr. Judeju sa 
glav. gradom Jeruzalemom i na sjeverno kr. Izrael 
sa gl. gradom Samarijom. Uz Roboama je ostalo samo 
Judino i Benjaminovo pleme, dok je ostalih deset plemena 
izabralo za kralja Roboamovoga slugu Jeroboama. 

Ova je razdijeljenost uvelike umanjila mogućnost Žido¬ 
va da se održe kao država, prouzročila je međusobnu mrž¬ 
nju, na pretek vjerskog nemara i padanje u krivoboštvo. U 



događajima koji su se ubrzo iza toga zbili Židovi su vidjeli 
znak Božjega pokaranja i opomene. 

Asirsko ropstvo (721. pr. Kr.). Najprije je propalo sje¬ 
verno kraljevstvo Izrael , kada je 721. god. asirski kralj Sal- 
manasar razorio grad Samariju, a njegov nasljednik Sargon 
odveo narod u asirsko ropstvo (gl. grad Niniva), i u Izraelu 
naselio pogane. 

Babilonsko ropstvo (606—536). Malo je vremena pro¬ 
šlo do propasti i južnoga kraljevstva Judeje. Babilon¬ 
ski kralj Nabukodonozor II razorio je 606. grad Jeruzalem i 
odveo narod u babilonsko ropstvo. Na taj su način Židovi 
oba Kraljevstva, Izraela i Judeje, bili raspršeni po babilon- 
skome kraljevstvu, jer je u međuvremenu babilonsko kra¬ 
ljevstvo pokorilo sebi asirsko. Time su Židovi bili lišeni svo¬ 
je slobode, domovine i vjerskog centra — Hrama. 

U takvoj su teškoj situaciji mnogi Židovi bježali .u Egi¬ 
pat, dosta ih je prigrlilo krivoboštvo, ali je velika većina 
uvidjela svoju pogrešku i revnovala za vjeru u pravoga Boga. 

Povratak iz ropstva. Perzijski kralj Kir dao je oko 536. 
pr. Kr. proglas po kojemu se Judejci mogu vratiti u domo¬ 
vinu i graditi razoreni hram. Pod vodstvom svećenika Jošue 
i kneza Zerubabela vratilo se oko 42000 Židova obnovivši 
hram. 

Godine 457. perzijski je kralj Atakserkso I opet dao pro¬ 
glas po kojemu Judejce pušta u domovinu pod vodstvom 
sveć. Ezre kojemu je u pomoć došao i Nehemija, peharnik 
kralja Atakserksa I. Tada se vratilo oko 18000 ljudi. Do go¬ 
dine 331. Judejcima su koliko-toliko pravedno vladali per¬ 
zijski kraljevi. 

Ovo smo povijesno razdoblje, tj. od IX do IV st. pr. 
Kr., ukratko iznijeli zbog toga jer je to vrijeme u koje¬ 
mu su živjeli i djelovali ljudi — proroci. 

Pojam, zadaća i djelovanje proroka 
Tko su proroci? 

42 . 


Naučeni smo da prorokom nazivamo čovjeka koji 
naviješta, proriče za nas loše ili dobre buduće događaje. 
Međutim proroci St. saveza, o kojima ovdje govorimo, 
nisu bili vračari, »vidovnjaci«, tumači horoskopa, niti 
su posjedovali dar telepatije, nego su bili velike lič- 

nosti koje su u određenim pov. trenucima izranjali iz ne¬ 
zainteresirane mase ljudi kao glasnici Božje poruke za 
taj čas. U biblijskome, naime, smislu riječ prorok ozna¬ 
čuje čovjeka koji govori umjesto nekoga, u nečije ime, 
u ovom slučaju u ime Boga Jahve, i poslanje se njiho¬ 
vo odvija samo na religioznome polju. Nasuprot »lažnih 
proroka« (Pnz 13, 2—6), oruđa u rukama političkih in¬ 
teresa, za »prave« je proroke državna politika, državna 
bijeda bila samo sredina u kojoj su i protiv koje su go¬ 
vorili ukoliko je to bilo u suprotnosti sa zakonom Bož¬ 
jim. 

Zadaća proroka 

43 . 

Temeljni događaj u židovskoj povijesti bio je sklapanje 
saveza između Jahve i žid. naroda. Sadržaj toga saveza 
može se sažeti u jednu rečenicu: »Ja ću biti vaš Bog, a 
vi ćete biti moj narod«. Stalna vidljiva prisutnost Božja 
i zauzetost za svoj narod bila je obaveza kojom se Bog 
obavezao. Narod pak se obavezao da bude poštovao sa¬ 
mo njega jedinoga Boga i da drugih bogova neće imati. 
Svi drugi zakoni i zapovijedi bijahu samo pomoć da o- 
vaj savez bude sa strane naroda ostvarivan; jer Bog je 
uvijek bio vjeran savezu, svojim obećanjima, dok se, me¬ 
đutim, narod često iznevjerio klanjajući se drugim bo¬ 
govima koji nisu ništa za njega učinili, koji su naprosto 
bili ništa. 

Kada je, dakle, postojala opasnost da narod 
prekrši ugovor, da postane nevjeran, Bog šalje svoje 
proroke da pozovu Izrael opet k vjernosti. 

Djelovanje proroka 

44 . 

Proroci nisu bili novotari, već čuvari i oživljavatelji 
svega onoga što je bilo poznato svakome Židovu: vjera u 
jednoga Boga, u njegovu riječ i spasiteljsko djelovanje. 

No, način na koji su to naviještali bio je nov, revolucio¬ 
naran, ne pred Bogom nego pred narodom. Nisu štedje¬ 
li riječi, opomena, prijetnji i molbi svaki put kada je 
izraelski narod postao nevjeran savezu. 

A narod ih u većini slučajeva nije slušao, proganjao 
ih je pa čak i ubijao. Vidjevši da ih narod ne sluša dali 
su napisati Božju poruku koja je sadržana u Bibliji. 

U ropstvu pak, kada je narod uvidio svoju pogrešku 
i vratio se pravome Bogu, proroci su bili tješitelji naro¬ 
da naviještajući oslobođenje, novo doba, bolje, mesijan¬ 
sko u kojemu će Bog ispuniti sva svoja obećanja i sklo¬ 
piti jedan novi savez preko Mesije. 

Podjela proroka 

45 . 

Obično su proroci svrstani u tri grupe: 

a) »PRIJAŠNJI« (Ilija, Elišej...) čije djelovanje nije sadrža¬ 
no u proročkim knjigama, nego u drugim knjigama St. 
saveza. 

b) »VELIKI« proroci — po važnosti utjecaja u pov. židov¬ 
skoga naroda i po opsegu napisanih spisa (Izaija, Jeremi- 
ja i Ezekijel). 

c) »MALI« proroci (kojih ima 12). 

Mi ćemo se, međutim, ograničiti na drugačiju podjelu, 
naime, prema vremenu i mjestu djelovanja. Tako bismo naj¬ 
prije vidjeli proroke u sjev. kraljevstvu Izraelu, pa onda 
proroke u južnom kraljevstvu Judeji: prije ropstva, za vrije¬ 
me ropstva i poslije ropstva. 

Proroci u sjev. kraljevstvu Izraelu 

46 . 

Iza diobe Salomonovoga kraljevstva 932. na sjeverno i 
južno kraljeystvo, sjeverno se kraljevstvo imenom Izrael na¬ 
šlo u teškoj situaciji. Centar svega vjerskoga života — 
Hram ostao je u Jeruzalemu, tj. u Judeji. Trebalo je riješiti 
veliki religiozni problem: ili sagraditi novi hram ili ići na 
hodočašće u Jeruzalem, u »tuđu zemlju«. Ovi su problemi 
nastali i zbog toga što su svećenici i levite izraelskoga kralj, 
zanemarivali svoju zemlju i domove služeći u jeruzalemsko- 
1 P e h ramu - Zato je kralj Jeroboam II ustanovio novu sve¬ 
ćeničku klasu koja nije išla u Jeruzalem. No proroci su se 



62 


pojavili onda kada su kraljevi, sklapajući saveze s okolnim 
poganskim kraljevima, omogućili polagano, ali sistematsko 
prodiranje krivoboštva i nemoralnoga života u kojemu su 
sami kraljevi prednjačili. 

Tako se u Izraelu poiavliuiu proroci: Ilija, Elišej, 
Jona, Amos i Hošeja. 

47 . 

ILIJA: Djelovanje proroka Ilije opisano je u I i II 

knjizi Kraljeva. 

Od mnogih legenda nemoguće je upoznati njegov 
stvarni život. Pripisuju mu se mnoga čudesa zbog pra¬ 
vednoga i svetoga života. 

Poruka: Bog je učinio i čini velika djela. Poganski 
bogovi, prvenstveno ovdje Baal, nisu ništa pokazali, o- 
stali su ništa pred jedinim i pravim Bogom koji uvijek 
nešto čini za svoj narod. 

48 . 

ELIŠEJ I JONA. U drugoj knjizi Kraljeva opisan je 
prorok Elišej kao čudotvorac. Jona i Elišej imaju istu mi¬ 
siju — djelovati među poganima (Elišej ozdravlja Na- 
amana Sirca, poganina, a Jona djeluje među Ninivljani- 
ma, isto poganima). 

Poruka: Jahve nije židovski nacionalni Bog, nego 
Bog svih naroda. Poganin Naaman i Ninivljani osjetili 
su milosrđe Božje. Bog je uistinu izabrao Izrael za »svoj« 
narod, no takovo izabranje ne isključuje ostale narode 
iz dobrohotnosti i poziva Božjeg. 

49 . 

AMOS I HOŠEA: Amos je kao pastir došao iz Jude¬ 
je u Izrael i u Samarij i skandalizirao nad raskalaše¬ 
nim životom, vjerskim formalizmom i neiskrenom po- 
božnošću. Hošea pak je ponukan nevjerom svoje vlasti¬ 
te žene vidio simboliku nevjere Izraelaca prema Jahvi. 

Poruka: Jahve je božanski Suprug, a izraelski je na¬ 
rod njegova zaručnica kojoj je on, Jahve dao svu svoju 

ljubav, ali ga je ona prevarila, postala je nevjerna, ne¬ 
će ga više poznati, tvrdoglava je, okrenula se drugim bo¬ 
govima. Iako je on ostao isti onaj koji ju je izveo iz 
Egipta, sklopio s njom savez, brine se sada za nju i nje¬ 
zinu budućnost, ona ga, narod izraelski neće poznati. Ne¬ 
moguće je da Bog »ne naplati« neuzvraćenu ljubav. Ipak 
neće je zaboraviti jer ju je odabrao sebi za zaručnicu. 
Zato je poziva: »Vrati se, Izraele, Bogu svome, jer zbog 
svojega si grijeha posrnuo ...« (Hoš 14, 2 si.). 

No u takovome stanju zatekao je asirski kralj Sar- 
gon sjeverno kraljevstvo, uništio Samariju i 722. g. od¬ 
veo narod u asirsko ropstvo, a Izrael je prestao postojati. 

Proroci u južnome kraljevstvu Judeji 

50 . 

Uz Salomonovoga sina Roboama ostala su 932. samo dva 
Ben ^ minovo i Judino. Bog je s plemenom Judi- 
mm imao Posebne planove, što je vidljivo već iz doba patri¬ 
jarha (Post 49, 6—10). Iz plemena je Judina bio David i Sa- 
^° n -J 0Sl ^ e , n ^ , Se Bož j e obećanje, da će prijestolje Ju- 
fe d0Vlje ^^ << (2 s ? m 7 > 16 )> nije promijenilo, već 

J - 1 7 Sa 7 ™° Jed j 1 ° suzen J 0 puta spasenja. Neće više 

biti sav izraelski narod , nego samo jedno pleme koje će po- 
sjeđovati »vječnu svjetiljku« (1 Kr 11, 36), jedan znak Bož- 
izabranj 3 « Cijelo je južno kraljevstvo obuzeto tim iza- 
VldljlV ° iz susreta sa sjevernim kraljev- 

ći, nego u Izraelu!" mal ° me kraljevstvu Juđe ^ ™ogo je ve- 

Proroci prije babilonskoga ropstva 

51 . 

U ovo razdoblje spadaju dva velika proroka: Izaija i 
Jeremija, a osim njih još proroci: Mihej, Baruh, Sefani- 
ja, Nahum i Habakuk. 

52 . 

IZAIJA: Knjiga proroka Izaije ide u red najistaknu¬ 
tijih proročkih spisa. 

Novi savez tu knjigu citira više nego bilo koju drugu. 
Isus javno nastupa prvi put u Nazaretu otvarajući proroka 
Uaiju (Lk, 4, 14—21; Mt 12, 17—21 itd). Izaija djeluje u Ju- 

deji za vrijeme četiriju kraljeva po prilici od 740—700 go¬ 
dine prije Krista. To je jedno od najnemirnijih doba na Isto¬ 
ku, a osobito u Judeji. Pojavljuju se dvije velike sile: Egipat 
i Asirija. Asirija osvaja susjedne države koje protiv nje 
sklapaju savez želeći u njega uvući i slobodnu Judeju. Ju¬ 
dejski kralj Ahaz obraća se radije Asiriji i tako Judeja kas¬ 
nije potpadne pod asirsko pokroviteljstvo. 

U toj situaciji djeluje prorok Izaija čija je knjiga podi¬ 
jeljena na tri dijela: prvi dio od 1—39. poglavlja pripada 
Izaiji, drugi dio od 40—55 poglavlja pripada drugom piscu 
(Deutero—Izaija), a treći dio od 56—66. poglavlja jest naj¬ 
vjerojatnije zbirka anonimnih pisaca iz doba izgnanstva (Tri- 
to—Izaija). 

Poruka: Izaija je na početku svoga proročkoga dje¬ 
lovanja naviještao »dan Jahvin« kao dan oluje i suda u 
koji će Bog pokazati svoju moć i ljudsku nemoć (2, 19— 
21). Cilj toga suda je spasenje kojim on želi spasiti svoj 
nevjeran narod. Spašen ne bude sav Izrael, nego samo 
»Ostatak« koji se bude oslonio posve na Boga, a ne na 
politiku i ljudsku moć. Vjerom i vjernošću imat će taj 
»Ostatak« udjela u budućem spasenju koje Izaija obilje¬ 
žava kao kraljevstvo mira, pravde, ljubavi, slobode i 
svjetla, a to će kraljevstvo biti djelo jedne osobe koju 
sva starozavjetna teologija naziva Mesijom. On se bude 
čudesno rodio, zvat će se Emanuel — Bog s nama, i Duh 
Božji bude na njemu počivao. Tome kraljevstvu pripa- 
dat će svi narodi iskrene vjere u pravoga Boga. 

53 . 

JEREMIJA: Jeremija, kojega zbog izvanrednih slikovitih 
izražaja i majstorskoga stila nazivaju »najvećim pjesnikom 
među prorocima«, djeluje u posljednja desetljeća judejskoga 
kraljevstva (625—587) i »svjedok je i sudionik dramatičnih 
zbivanja starog Istoka koja su zahvatila i Palestinu: prati 
uzdizanje novobabilonskog carstva i pad dotadanje asirske 
sile: doživljuje Nabukodonozorov prodor u Palestinu 605, 
opsjedanje Jeruzalema te konačno razorenje grada i drugo 
veliko izgnanstvo Židova u Babilon 587. Njegovi su ga su¬ 
narodnjaci silom poveli u Egipat u strahu pred Asircima. Tu 
je i išćezao iz javnosti«. (Biblija, Stvarnost 1968. Zagreb). 

Poruka: Jeremija, čovjek dozorio u mnogim patnja¬ 
ma i razočaranjima, morao je često govoriti o Božjoj 
kazni što mu nikako nije bilo lako, jer je u svom srcu 

imao sasvim drugačiju ideju o Bogu: Bog je vječna lju¬ 
bav (31, 3). Slično Hošeji on vidi u Jahvi Zaručnika ko¬ 
ji ljubi svoju zaručnicu, narod izraelski, iako mu je ona 
nevjerna. Veza čovjeka s Bogom nije pravno određena, 
nego obiteljskom intimnošću. Bitni zakon nisu zapovije¬ 
di i zabrane, nego ljubav: »Stavit ću zakon svoj u njih 
i napisat ću ga u srca njihova« (31, 33). Tješiteljska po¬ 
ruka upravljena Židovima u babilonskom sužanjstvu 
jest ova: Izrael ostaje uvijek mjesto povijesti spasenja u 
kojem se dogodio susret Boga s ljudima, jer u »onaj 
dan«, tj. u mesijanskoj budućnosti bit će »novi savez« 
(31, 31). Preko Izraela pogani će imati udjela u Božjem 
spasenju. 

U ovo doba djeluju također proroci: Baruh, tajnik i 
suvremenik Jeremijin; MIHEJ, suvremenik Izaije pro¬ 
roka i navjestitelj Mesijina dolaska iz Betlehema (Mih 
5, 1 si.); SEFANIJA (640—630) navjestitelj »dana Jah- 
vina«; NAHUM (663—612), prorok Božje pobjede; HA- 
BAKUK, navjestitelj Božje tajnovitosti. 

Proroci utjehe u babilonskom izgnanstvu 
54 . 

Uz Jeremiju u doba babilonskoga izgnanstva najviše 
je bila čitana knjiga proroka Ezekijela. 

EZEKIEL: Svojom nazočnošću u izgnanstvu Ezekiel 
(591—570) sunarodnjacima naglašuje Jahvinu ulogu u 
povijesti Izraela, održava nadu o povratku u domovinu, 
o obnovi Hrama i bogoslužja. Ezekiel je pun slika, sim¬ 
bola i prispodoba kojima se obraća ljudima. Tako slika¬ 
ma o dobrom pastiru, o »novom Izraelu« (34, 23—31), o 
izgubljenoj ovci i o »novom duhu i novom srcu«, priprav¬ 
lja put Novome savezu. Dok je prorok Jeremija bio pun 
nade u dobrotu i ljubav Božju, dotle Ezekiel gotovo ni¬ 
kada ne govori o ljubavi. Čovjek je grešnik, a Bog je 
svet. Ako želi da se posveti čovjek mora vjerno i savjes¬ 
no izvršavati Zakon. Ovo se kasnije izrodilo u vjerski 
formalizam, ali Ezekiel govoreći o »novom duhu i novom 
srcu« bio je daleko od svakog formalizma. 

55 . 

DANIEL: Knjiga proroka Danijela nastala je negdje 
za doba Makabejaca (167—163). Napisao ju je neki po¬ 
božni Židov koji je za njezin prvi dio upotrijebio još 
živu predaju o Danijelu iz babilonskoga sužanjstva. »U 
drugom dijelu knjige (7—14) u četiri viđenja pisac že¬ 
li pokazati kako su tjeskobe ondašnjeg progona ipak pod¬ 
nošljive; jer će se one završiti sigurnom pobjedom »sve¬ 
tih«, kad se pojavi Sin čovječji i uspostavi Božje kra¬ 
ljevstvo. To je posebni, tkzv. apokaliptički spis. Cilj mu 
je da osmisli povijest. Pisac simbolima i znakovima na¬ 
stoji otkriti tajnu povijesti, koju je Bog planirao, i kon¬ 
kretne događaje protumačiti kao prolaznu kušnju koju 
treba izdržati dok umjesto nje ne dođe trajni mir« (Bi¬ 
blija, Stvarnost 1968. Zgb.). 

Proroci poslije babilonskoga izgnanstva 
San o novom Davidovom kraljevstvu 

56 . 

Kod Židova odvedenih u babilonsko izgnanstvo nastala 
je važna duhovna preobrazba. Smatrali su da je preko njih 
Bog kaznio grijehe otaca i da su oni preodređeni za ispunje¬ 
nje posebnoga plana Božjega. Mislili su da će upravo oni o- 
digrati važnu ulogu u kraljevstvu na dan konačnoga oslobo¬ 
đenja. Zato su nekako s visine gledali na one koji su ostali 
u Palestini, posebno na Samarijance. Bog će, vjerovali su, 
zbog njihovoga ispaštan ja, zbog vjernosti Jahvi i obđržava- 
nja religioznih propisa u teškim životnim okolnostima, uni¬ 
štiti Babilon, pokazati svoju moć, otvoriti vrata slobode svo¬ 
me narodu velikim znakovima, sličnim kao za izlaska iz 
Egipta. 

Međutim, sve se zbilo mirno, na običan način, bez ono¬ 
ga direktnoga moćnoga interventa Jahvinoga o kojemu su 
Izraelci sanjali u ropstvu. Perzijski kralj Kir, kako već re¬ 
kosmo, izdao je 538. prije K. proglas kojim dozvoljava po¬ 
vratak Judejcima u Palestinu. Oko 42000 zarobljenika vra¬ 
tilo se mirno, bez buke, bez slave i svečanog dočeka u Pa¬ 
lestinu. Razočaranje je bilo veliko. No veća su razočaranja 
tek trebala doći. Došavši iz ropstva i sagradivši pod vodstvom 
svećenika Jošue i kneza Zerubabela hram u Jeruzalemu, Ži¬ 
dovi su smatrali da su oni »Ostatak«, svet i pravovjeran iz 
kojega je imalo nastati novo mesijsko kraljevstvo. Ali su 

odmah shvatili da je san o novom židovskom kraljevstvu, 
političkom centru svijeta, bio utopija. Ovo je prouzrokovalo 
duboke religiozne krize. Ako poganski gospodari imaju ta¬ 
kovu moć na svijetu, zar Jahve nije više moćan kao prije? 
Ispaštanje u babilonskom ropstvu bijaše, dakle, nekorisno. 
Kako li je iza svih ovih razočaranja još moguće vjerovati u 
sveopće buduće mesijansko kraljevstvo? Ne bijaše li ovo sa¬ 
mo varava i neostvariva utjeha? 

Ezra i Nehemija 


57 . 

Prvotni žar i revnost oko gradnje hrama brzo su 
nestali jer razočaranja, kako vidjesmo, bijahu velika. O 
ovome mučnom povijesnom razdoblju izvješćuju nas dvi¬ 
je knjige: knjiga svećenika i književnika E z r e i njego¬ 
va pomoćnika Nehemije. Obojica su došli drugom, 
odnosno trećom grupom povratnika iz Babilona. 

Nehemija bijaše veliki politički i religiozni organi¬ 
zator. Dopuštenjem perzijskoga kralja podigao je zid oko 
Jeruzalema u svrhu obrane od neprijatelja, prvenstveno 
od Samarijana. 

Ezra pak je imao zadatak da oživi vjernost i religi¬ 
ozni život u zajednici jeruzalemskoga hrama. 

Obojica su morali dati narodu odgovore na teške 
religiozne probleme. Nehemija je učinio sve da Judeja 
bude osigurana barem od Samarijana, kad već nije mo¬ 
gla imati nezavisnost od Perzije, jer joj je bila vazal. 

Ezra je uzeo na sebe veliki i težak zadatak. Nastojao 
je uvjeriti ljude kako je ideja o novom Davidovu kra¬ 
ljevstvu, politički posve nezavisnim, neostvariva. Među¬ 
tim, ono što je odlučujuće za sav narod, govorio je Ezra, 
i za njegovo postojanje nije moć i politička nezavisnost, 
već vjernost Jahvi ostvarivana po opsluživanju Zakona. 
U tu je svrhu i obnovio Savez s narodom. Židovi vjer¬ 
ni Zakonu jesu pravi članovi izraelskoga naroda, neza¬ 
visni od bilo koje svjetske sile. Ova je ideja donijeta iz 
babilonskoga ropstva. No koliko se god pomirili s ovom 
religioznom orijentacijom, Židovi nisu nikada prestali 
misliti na političku slobodu, što je posebno vidljivo kas- 

nije u makabejskim borbama, kada su se donekle, ba¬ 
rem donekle uvjerili, da Bog s njima ne računa kao s 
moćnom političkom silom. 

Proroci obnove 

58 . 

U proročkim navještajima prije izgnanstva do 587. 
prevladava buduće pokaranje, tijekom sužanjstva utje¬ 
ha, a poslije sužanjstva obnova. 

Za vrijeme obnove poslije izgnanstva djelovahu pro¬ 
roci: HAGAJ, prorok obnove s kojim je, u doba poslije 
babilonskoga izgnanstva, započelo novo razdoblje pro¬ 
ročke djelatnosti; Z AH ARI JA, prorok mesijanskih nada, 
revnu je zajedno sa Hagajem da se što prije izgradi 
Hram; MALAHIJA je navjestitelj novoga bogoštovlja; 
JOEL je prorok Duha Božjega koji je stvaralačka snaga, 
te tako utire put novozavjetnoj nauci o Duhu Svetomu; 
OBADI JA pak je apokaliptički prorok. 

Tako u očekivanju Proroka u doslovnome smislu za¬ 
vršava jedno dugo razdoblje starozavjetnih proroka. 

Da li su proroci naviještali Isusa Krista? 

59 . 

Rekosmo već da su proroci ljudi svoga vremena, nosioci 
poruke Božje za onaj čas i sigurno bi oni bili deformirani 
kada bismo ih gledali iznad svega kao navjestitelje Isusa 
Krista iz Nazareta, što smo obično činili. Ne smijemo se ni¬ 
pošto oslanjati na jednu proročku riječ, o kojoj se može slo¬ 
bodno raspravljati, ili pak na jednu figuru budućnosti koju 
su proroci spomenuli. Potrebno je uzeti poruku svakoga pro¬ 
roka u cjelini jer oni nisu bili »vidovnjaci«; pogotovo nisu 
mogli vidjeti budućnost u pojedinostima, nego su samo že¬ 
ljeli pokazati kakav je nacrt i plan Božji u ljudskoj povije¬ 
sti. No budući da ih suvremenici često nisu htjeli slušati, 
oni su, vjerujući Božjem obećanju, radili na ostvarivanju 
jednog velikog očekivanja kada će Jahve baciti na stol sve 
svoje karte i pokazali da je on uistinu Emanuel — Bog uvi¬ 
jek s nama, Bog koji nikada ne odbacuje čovjeka ma kakav 
on bio. 

Pokušat ćemo ovdje u jednome primjeru sagledati u ko¬ 
jemu su vidu proroci navijestili budućeg Mesiju — Isusa Kri¬ 
sta iz Nazareta. 


proroštvo o »Sluzi Jahvinu« kod Izaije 

60 . 

Četiri odlomka iz knjige proroka Izaije sačinjavaju sre¬ 
dišnju točku Poruke Utjehe cijeloga Staroga saveza. Oni su 
najdublji navještaj događaja otkupljenja u Isusu Kristu. 

Iz 42, 1 —7: »Evo Sluge mojega koga podupirem, mog 
izabranika, miljenika duše moje. Na njega sam duha 
svoga izlio, da donosi pravo narodima .... Ja, Jahve, 
u pravdi te pozvah, čvrsto te za ruku uzeh;... da otvo¬ 
riš oči slijepima, da izvedeš sužnje iz zatvora, iz tam¬ 
nice one što žive u tami.« (Iz 42, 1. 6a. 7). 

Jahve pokazuje svoga slugu, poziva ga kao i izraelski 
narod, daje mu svoga Duha kao i prorocima. Sluga je Jahvin 
učitelj mudrosti, a njegova nauka, u isto vrijeme slatka i 
odlučna, namijenjena je cijelome svijetu (Mt 11, 18—21). Nje¬ 
govo poslanje, bitno duhovno (on je »svjetlo svijeta« — Iv 
8, 12), prouzrokuje da je on Posrednik Novoga saveza za 
sve ljude (Mk 14, 21), novi Mojsije. 

Iz 49, 1 —6: ».. I reče mi (Jahve): — Premalo je da mi 
budeš Sluga, da podigneš plemena Jakovljeva i vratiš 
Ostatak Izraelov, nego ću te postaviti za svjetlost na¬ 
rodima, da spas moj do nakraj zemlje doneseš« (Iz- 
49, 6). 

Prividni slom Sluge Jahvina. Izgleda da je Sluga Jahvin 
doživio slom, no njegovo je poslanje, duhovno i sveopće, 
savršeno ispunjeno. Spasenje obećano Porukom Utjehe. (Iz 
44, 6—8, 21—23 itd.) isposlovao je Sluga i protegao ga na 
sve narode bez razlike. 

Iz 50, 4 — 9: »Gospod Jahve dade mi jezik vješt da 
znam riječju krijepiti umorne. Svako jutro on mi uho 
budi da ga slušam kao učenici... Leđa podmetnuh 
onima što me udarahu, a obraze onima što mi bradu 
čupahu, i lica svojega ne zaklonih od uvreda ni od 
pljuvanja«. (Iz 50, 4. 6). 

SLUGA JE STRPLJIV I DADE SE POUČITI jer njego¬ 
va nauka »nije njegova, već onoga tko ga je poslao (Iv 7, 
16-17). Proganjanje zbog propovijedanja podnosi s mirno¬ 
ćom jer zna da je Bog na njegovoj strani. 

Iz 52, 13—53, 12: 

»Gle, uspjet će Sluga moj, podignut će se, uzvisiti i 
proslaviti! Kao što se mnogi užasnuše vidjevši ga — 
tako mu je lice bilo neljudski iznakaženo te obličjem 
više nije naličio na čovjeka — tako će on mnoge za¬ 
diviti narode, i kraljevi će pred njim usta stisnuti, vi- 
deć ono o čemu im nitko nije govorio, shvaćajuć ono 
u čemu nikad nisu čuli:« (Iz 52, 13 — 15). 

» : • Ne bijaše na njem ljepote ni sjaja da bismo se u 
nj zagledali, ni ljupkosti da bi nam se svidio. Prezren 
bješe, odbačen od ljudi, čovjek boli, vičan patnjama, 
od kog svatko lice otklanja, prezren bješe, odvrgnut. 
A on je naše bolesti, ponio, naše je boli na se uzeo, 
dok smo mi držali da ga Bog bije i ponižava. Za naše 
grijehe probodoše njega, za opačine naše njega satri- 
ješe. Na njega pade kazna — radi našega mira, njego¬ 
ve nas rane iscijeliše ... Zlostavljahu ga, a on puita- 
še, i nije otvorio usta svojih. Ko jagnje na klanje od- 
vedoše ga; ko ovca, nijema pred onima što je strižu, 
nije otvorio usta svojih« (Iz 53, 2 — 5. 7). 

SLUGA JE PATNIK I ŽRTVA ISPAŠTANJA. Ova sli¬ 
ka uzima elemente iz života proganjanih proroka, posebno 
Jeremije (Jer 7, 2—15; 18, 18—23 itd.), jer su gotovo svi bili 
proganjani, a mnogi i ubijani. Ovdje ona ima važnost zbog 
toga jer prikazuje patnju i žrtvu Pravednika i Proroka u 
doslovnome smislu (Isusa Krista), koji je početak zamjene 
za životinjske žrtve prikazivane u Hramu. Ova žrtva Sluge 
zaslužila je oproštenje grijeha, budući da je djelotvorno po¬ 
sredovao za njih. Tako se ostvaruje Novi savez čiji je Sluga 
Posrednik (Iz 42, 1—7) i spasenje svega svijeta (Iz 49, 1—6). 

Iz Evanđelja ćemo kasnije vidjeti da se ISUS, upućiva- 
jući učenike na shvaćanje misterija svoje smrti, POZIVAO 
BAŠ NA OVE STRANICE IZAIJE proroka (Mk 10, 45; Mt 
20, 28; 26, 28—54; Lk 22, 37). Iza uskrsnuća učenici shvatiše 
da je ISUS UMRO »PO PISMIMA« (Lk 24, 27. 48; I Kor 
15, 3), a jedna od prvih tema kršćanskoga propovijedanja 
bit će: Isus kao nagovješten Sluga Jahvin« (Dj 3, 13—18: 
3, 30; 8, 28—35; Mk 10 45; Iv 12, 38; Rim 4, 24—25 itd.). 

Ovo smo iznijeli zato da bismo mogli shvatiti po¬ 
ruku proroštava o Isusu Kristu i kod drugih proroka. 
Izaija je htio reći samo to da će Bog ostati vjeran i 
ispuniti obećanje koje je dao. A mi koji vjerujemo u 
Isusa Krista znamo da se to obećanje ispunilo u njemu. 

I dok opet ponavljamo da proroci nisi bili jedno¬ 
stavno »vidovnjaci« budućih događaja, u isto vrijeme 
moramo reći, mada u jednom novom smislu, da su pro¬ 
roci Staroga saveza navijestili Isusa Krista. 

Mudrosne knjige Starog saveza 

61 . 

Potrebno je spomenuti još neke starozavjetne knjige 
koje su u obliku romana ili mudre pouke, pobuđivale po¬ 
božne Židove na vjernost Jahvi. CILJ TIH KNJIGA jest da 
vjernici u njima pronađu RJEŠENJE OSOBNIH I ZAJEDNI¬ 
ČKIH RELIGIOZNIH PROBLEMA. 

Ponajprije bismo spomenuli knjige, ubrojene među po¬ 
vijesne, kojima nisu važni povijesni podaci, već religiozna 
poruka: Knjiga o RUTI, TOBIJI, ESTERI i JUDITI. U mu¬ 
drosne pak knjige ubrajamo: KNJIGU O JOBU, PSALME, 
MUDRE IZREKE, PROPOVIJEDNIK, PJESMU NAD PJES¬ 
MAMA, KNJIGU MUDROSTI i KNJIGU SIRAHOVU. 

Biblijska literatura onih prvih, tkzv. midraša, i ovih dru¬ 
gih mudrosnoga karaktera pokušava dati opširan teološki od¬ 
govor na pitanja o vjeri i na bitne probleme koji su tišti¬ 
li Židove po povratku iz sužanjstva. 

Temeljne teme što ih ova literatura obrađuje jesu 
približno ove: Jahve nije Bog samo žid. nacionalnosti, 
već Bog svih naroda. Svi su narodi pozvani u zajedni¬ 
štvo spasenja i mogu imati udjela u obećanju koje je 
dano Abrahamu. Tako je »novi narod Božji mnogo veći 
od izraelskog naroda u prijašnjem Starom savezu« 
(Ruta). Tko vjerno opslužuje Savez ostaje član naroda 
Božjega pa makar bio i među poganima (Tobija). Knjiga 
o Jobu i Propovijednik pokušavaju dati odgovor na pat¬ 
nje pravednih itd. 

Judejci pod grčko-rimskom vlašću i doba braće 
Makabejaca 

Povijesne prilike 

62 . 

Makedonski kralj ALEKSANDAR VELIKI pobijedio je 
331. godine prije Krista perzijskoga kralja DARIJA III, te 
su tako pod Aleksandrovu vlast pale sve pokrajine perzij¬ 
skoga Kraljevstva, među kojima i Judeja. Za njegova su vla¬ 
danja Judejci uživali priličnu slobodu. Iza Aleksandrove 
smrti (323. pr. Kr.) njegovo su kraljevstvo podijelili vojvode 
PTOLOMEJ i SELEUK. Ptolomejevići su do god. 203. pr. 
Kr. bili snošljivi prema Judejcima. No te su godine Judejci 
potpali pod vlast Seleukove porodice koja ih je počela pro¬ 
goniti. Najžešći su progoni bili za ANTIOHA IV EPIFANA 
(176—163), i u to doba pojavljuju se Makabejci (što 

vjerojatno znači čekići): ponajprije MATATIJIN ustanak 
166. g. pr. Kr., te borbe njegovih sinova s JUDOM, pa s 
JONATANOM i SIMONOM na čelu. Simon, kojemu je kas¬ 
nije narod povjerio velikosvećeničku i kneževsku vlast u 
nasljedstvo, izvojevao je Judejcima 142. g. potpunu slobodu 
i nezavisnost. Nakon Simonove smrti nastala je svađa među 
njegovim sinovima zbog podjele vlasti. Ovu su neslogu is¬ 
koristili Rimljani, tada~vrlo jaki, postavljajući im kraljeve 
po svojoj volji, dok im konačno g. 38. pr. Kr. ne postaviše 
za kralja HERODA, tuđina iz Idumeje. Tako je Judeja, 
POD VLAŠĆU RIMLJANA, dočekala obećanog i toliko že¬ 
ljenog Mesiju — Isusa iz Nazareta. 

Motivi borbe braće Makabejaca 

63 . 

O djelovanju Makabejaca izvještavaju dvije knjige: I i 
II KNJIGA O MAKABEJCIMA. Dok prva knjiga opisuje 
otpor Židova Antiohu IV Epifanu, druga donosi samo jedan 
dio toga, naime vrijeme oko 175. g. pr. Kr. i pobjedu Jude 
Makabejca nad sirskim vojvodom Nikanorom 163. g. Sadr¬ 
žaj knjiga o Makabejcima možemo iznijeti u dva temeljna 
principa: 

a) POTVRDA ZAKONA I NJEGOVO IZVRŠAVANJE 
BEZ KOMPROMISA (NAGODBE) 

U poganskoj sredini ne smije doći u pitanje vjera otaca. 
Zakon je postavljen na prvo mjesto. Židov koji živi među 
poganima i koji je proganjan mora prije biti spreman na 
mučeništvo, kao starac Eleazar i majka sedmero braće, nego 
prekršiti ijednu zapovijed Zakona. 

b) SAN O OBNOVI DAVIDOVA KRALJEVSTVA 

Iza tolikih godina tuđinskog gospodstva (od razoren ja 
Jeruzalema 586.) ostvaren je konačno za Makabejaca san o 
političkoj nezavisnosti i autonomiji Judeje. Velike su nade 
Židovi polagali u kraljeve Hasmoneja, kako se Makabejci 
kasnije nazivahu. No jedan je taman oblak, jedna tragika 
uvijek bila nad žid. nacionalnošću: ništa nisu mogli značiti 
na pol. sceni. Idealizma mak. doba brzo je nestalo, ali Ži¬ 
dovi nikada nisu mogli shvatiti da po B. planu nemaju ni¬ 
kako ve pol. uloge u svijetu. 

Slika Mesije u kasnom židovstvu 

Pripreme za Mesijin dolazak 

64 . 

Vrijeme nakon kratkotrajne slobode i nezavisnosti 
(142—63. pr. Kr.) obilježeno je u žid. narodu dubokim 
uvjerenjem da je Bog upravo njih izabrao za velike 

stvari. Neprestano je u njima uvijek ponovno oživljavala 
utješna stvarnost: stiske i tegobe su samo jedan od na¬ 
čina kojim ih Bog Jahve utvrđuje i pročišćava za do¬ 
gađaj koji će se zbiti. U poruci ovoga časa kao jeka od¬ 
zvanja glas Izaije proroka: »Pripravite Jahvi put kroz 
pustinju« (40, 3). Smatrali su da je pokorom potrebno 
pripraviti dolazak Mesiji. Zato su se i dvije žid. sekte 
u to doba, Eseni i Kumranci, nazivali »pokornici Izra¬ 
ela«. Posebno su Eseni, pozivajući se na Izaiju (40, 3) 
i živeći tako, držali sebe »pretečama mesijanskog kra¬ 
ljevstva«. U iskopinama pak kumranskog samostana, ra¬ 
zorenog 68. god. poslije Kr., pronađeni su veliki bazeni 
koji su služili za žid. obredno pranje i za krst pokore. 

Izaijinim tekstom (40, 3), gore spomenutim, služio 
se i posljednji propovijednik pokore, — Ivan Krstitelj 
(Mk 1, 2 si.; Lk 3, 3 si.; Mt 3, 1 SI.). Postojalo je opće¬ 
nito uvjerenje da je skora budućnost velikog mes. kralj, 
neminovna, i nije zato čudno što je veliko mnoštvo lju¬ 
di prihvatilo Ivanov poziv na obraćenje: »Obratite se 
jer je blizu kralj, nebesko« (Mt 3, 2). 

Osim ovoga što smo rekli bijaše još jedna karakteristika 
toga doba. Budući da nije bilo proroka koji bi unosili ži- 
yost i pokretljivost u Božju riječ, Židovi su ljubomorno 
ČUVALI I PROUČAVALI svaku i najmanju RIJEČ SV. 
PISMA. Štoviše, držali su se ovoga pravila: TKO POZNA 
ZAKON I POSVE GA ISPUNJAVA TAJ JE PRAVEDNIK 
PRED BOGOM I PRIPRAVLJA PUT BUDUĆEM MES. 
KRALJEVSTVU. 

Slika Mesije 

65 . 

Čežnja svih Izraelaca, bilo pobožnih i pravednih, 
bilo samo nacionalno nastrojenih, usredotočena je na 
iščekivanje mes. kralj, koje tek što nije nastupilo. Po¬ 
gled pun nade bio je usmjeren prema Mesiji koji je tre¬ 
bao, zajedno s Božjim kraljevstvom, obnoviti i vidljivo 
Davidovo kralj. Za Božje se kralj, nije baš znalo kakovo 
će biti ili kakovo bi trebalo biti, ali za obnovljeno Da¬ 
vidovo kralj, znalo se vrlo dobro: zasjat će u svemu svo- 

jem sjaju, Mesija-Osloboditelj doći će iznenada, kao o- 
luja, kao bljesak će se pojaviti i pokazati svim naro¬ 
dima što Bog Jahve poduzima za svoj narod. 

Jasno je da slika Mesije kao »Sluge Jahvina« — pat¬ 
nika (Iz 53, 1—22) nije u ovakovome iščekivanju nipo¬ 
što mogla doći u obzir. Nemojmo, međutim, zaboraviti 
da je Bog kroz St. savez naviještao narodu izraelskome 
jednu poruku protiv koje su se oni uvijek borili; doći 
će, naime, dan kada se o Mesiji bude moglo reći:« . . . 
da se nije ljubomorno držao svoje jednakosti s Bogom, 
nego se nje lišio uzevši narav sluge i postavši sličan 
ljudima i . .. ponizi sam sebe postavši poslušan do smrti 
i to do smrti na križu« (Fil 2, 6 si.). 

Ali takav je Mesija za Izraelce značio jedno razoča¬ 
ranje više. Stoga je sasvim opravdano pitanje koje je 
Isusu postavio i sam Ivan Krstitelj: »Jesi li ti onaj koji 
ima doći, ili da drugoga čekamo?« (Mt 11, 3). I ostali 
su Židovi pitali: »Dokle ćeš nas držati u neizvjesnosti? 
Ako si zbilja ti Mesija, reci nam otvoreno!« (Iv 10, 24). 
Slično se zbilo i sa Isusovim učenicima. Čak su i na sam 
dan Uzašašća pitali Isusa: »Gospodine, hoćeš li sada ob¬ 
noviti kraljevstvo u Izraelu?« (Dj 1, 6). Morao se zbiti 
događaj na Duhove da ih uvede u razumijevanje »svega 
što im je govorio Isus« (Iv 15, 26). 

ISUS KRIST 

- BOG S NAMA 

66 . 

Upoznavši se, premda samo u vrlo kratkim crtama, 
sa sadržajem Sv. pisma Staroga zavjeta, dolazimo do 
zaključka da je sve napisano poradi Krista. U obećanju 
koje primiše prvi ljudi nakon grijeha, pa preko Noe, 
Abrahama, Mojsija, kralja Davida, proroka Izaije i dru¬ 
gih proroka, te konačno Isusovog preteče Ivana Krstite¬ 
lja, svugdje primijećujemo pripremanje dočeka Onome 
koji će ljudskom rodu povratiti Božje prijateljstvo izgu¬ 
bljeno grijehom. Ova priprema vrši se kroz povijesna 

zbivanja, posebno kroz povijest izabranog židovskog na¬ 
roda. Bog — savršeno jedinstvo triju Božanskih osoba 
Oca i Sina i Duha Svetoga sve stvara iz ljubavi, a kad 
čovjek — kruna Božjeg stvaranja — stvoren na sliku 
i priliku Božju odbacuje grijehom Božju ljubav, Bog po¬ 
staje čovjekom kako bi ga ponovo uzdigao k Bogu svo¬ 
me početku i konačnoj svrsi. Bog poznaje čovjeka i sve 
njegove mogućnosti i namjere te se zato po Utjelovlje¬ 
nju sp išta na čovjekovu razinu mišljenja i djelovanja, 
dč: bi ga konačno obratio k sebi i uzdigao u zagrljaj svo¬ 
je dobrote. 

ISPUNILO SE VRIJEME 

67 . 

Kad se ispunilo vrijeme Božjeg plana, Onaj kojeg 
je židovski narod očekivao — Spasitelj svijeta — sam 
Bog dolazi među ljude. Ne kao da Bog nije i prije bio 
svugdje prisutan, nego ovaj puta On postaje primjet- 
ljiv ljudima jer se pojavio u ljudskom tijelu. U- 
tjelovljenje Sina Božjega u Djevici Mariji iz Nazareta 
zaručenoj za Josipa iz kuće Davidove, zbiva se ne vo¬ 
ljom muža, nego po Duhu Svetome. 

Ovo dijete rođeno bez tjelesnih veza postaje poče¬ 
tak novog naraštaja, novih rodbinskih veza nastalih ro¬ 
đenjem po Duhu Svetome. 

ROĐENJE ISUSA KRISTA — BOŽIĆ 

68 . 

Rimski car August izdao je zapovijed da se prebroje svi 
]juđi u njegovoj zemlji. Ljudi su pošli da se prijave, svaki 
onamo gdje su mu živjeli djedovi. Josip i Marija bili su 
od kraljevskog roda Davidova. Zato su otišli iz Nazareta u 
Betlehem, grad Daviđov da se ondje prijave. 

Kad su došli u Betlehem, nisu mogli nigdje naći stana. 
Primorani su bili poći izvan grada, gdje su našli štalicu, i 
uđu u nju. Onu svetu noć rodio se u štalici Spasitelj svije¬ 
ta, Isus Krist. Marija majka njegova, povila ga je i polo¬ 
žila u jaslice. 

PASTIRI SE PRVI POKLONIŠE MESIJI 

69 . 

»U tom istom kraju boravili su pastiri; noćivahu pod 
vedrim nebom, bdijući nad stadom svojim. Najedanput 
im pristupi anđeo Gospodnji, i sjaj ih Gospodnji obas¬ 
ja, pa se vrlo uplašiše. Anđeo im reče: »Ne bojte se, 
jer vam, evo, donosim radosnu vijest o velikom ve¬ 
selju za sav narod: Danas vam se u Davidovu gradu 
rodio Spasitelj — Krist, Gospodin. I neka vam ovo 
služi kao znak: Naći ćete Djetešce povij eno u pelenice 
gdje leži u jaslama!«... 

Pastiri počnu govoriti jedan drugomu: »Hajdemo, da¬ 
kle, do Betlehema i vidimo ovaj događaj s kojim nas 
upozna Gospodin!« Odu žurno i nađu Mariju i Josipa 
s Djetešcem gdje leži u jaslama...« (Lk 2,8-17) 

70 . 

Rođenje Isusa Krista najvažniji je događaj u povijesti 
svijeta. Njegov dolazak na zemlju podijelio je povijest 
na dva dijela. Za sve što se zbilo prije toga kaže se: 
»Prije Krista«; za sve što se zbiva sada ili što će se 
zbiti u budućnosti kaže se »Poslije Krista«. 

U vrijeme rođenja Isusa Krista sve zemlje oko Sredo¬ 
zemnog mora bile su pod vlašću Rimljana. Rimsko car¬ 
stvo protezalo se od Španjolske i Galileje do Egipta, 
Palestine i južne Rusije. Car koji je upravljao tim 
carstvom zvao se »Cezar August«. 

MUDRACI U BETLEMEMU — BOGOJAVLJENJE 

71 . 

Kad se Isus rodio u Betlehemu, došli su mudraci s istoka 
u Jeruzalem, glavni grad židovske zemlje. I oni zapitaju: 
»Gdje je židovski kralj koji se rodio, jer smo vidjeli njego¬ 
vu zvijezdu na istoku i došli smo da mu se poklonimo?« 

Kad je to čuo kralj Herod, vrlo se uplašio i počeo ispiti¬ 
vati svećenike i starješine gdje bi se Krist rodio. Oni su od¬ 
govorili: »U Betlehemu, jer je tako Bog rekao.« 

Zatim je ispitivao mudrace kad im se pojavila zvijezda, 
i rekao im neka se raspitaju za dijete, pa kad ga nađu ne¬ 
ka mu jave da se i on pokloni. Mudraci su pošli iz Jeruza- 
le .^a. Našavši dijete s Marijom, Majkom njegovom, pali su 
ničice i poklonili se Isusu. Predali su mu svoje darove: ta- 
nvjan (kao Bogu), zlato (kao kralju) i plemenitu mast (kao 
čovjeku). Potom im Bog zapovijedi da se ne vraćaju k He- 
rodu. I mudraci otiđu drugim putem u svoju zemlju. 



Hum 

DVANAESTOGODIŠNJI ISUS IDE U HRAM 


72 . 

Svake godine na blagdane išli su Marija i Josip u Je¬ 
ruzalem. Kad je Isusu bilo dvanaest godina, pošao je i on 
s njima. Poslije blagdana Marija i Josip krenuli su natrag. 
Uvjereni da se Isus nalazi među rođacima i znancima nisu 
ga tražili. Ali kada opaziše da ga nema vratiše se u Jeru¬ 
zalem da ga nađu. Poslije tri dana našli su ga u hramu 
među učiteljima, kako ih sluša i pita. A svi koji su ga slu¬ 
šali, divili su se njegovoj bistrini i znanju. Tada mu reče 
Majka: »Sinko, što si nam učinio tako? Evo žalosni smo te 
tražili«. A Isus odgovori: »Zašto ste me tražili? Zar niste 
znali da meni treba biti u onom što je Oca mojega?« I vratio 
se Isus sa svojim roditeljima u Nazaret, i bio im poslušan. 
Tu je ostao do svoje tridesete godine. 

PROPOVIJEDANJE IVANA KRSTITELJA 

73 . 

Neposredno prije Isusovog javnog djelovanja Bog je pre¬ 
ko Ivana Krstitelja najavio: »Onaj koji dolazi poslije me¬ 
ne, jači je od mene... On će vas krstiti Duhom Svetim i 
ognjem... (Mt 3,11) A kad se Ivan prvi puta susreo s Isu¬ 
som poviče Ivan sakupljenom mnoštvu: »Evo Jaganjca Bo¬ 
žjeg koji uzima grijehe svijeta... (Iv 1,29). 

»Za krštavanja svega naroda bi kršten i Isus. Dok se 
molio, otvori se nebo, siđe na njega Duh Sveti u tjelesnom 
obliku, poput goluba. I dođe glas s neba: »Ti si Sin moj, 
Ljubljeni moj, koga sam odabrao!« 


ISUSOVO 

DJELOVANJE 

74 . 

Do svoje tridesete godine Isus Krist je živio u tišini 
Nazareta sa svojom majkom Marijom i poočimom Josi¬ 
pom. (Josip je izgleda umro dosta rano tako da je za 
vrijeme Isusova djelovanja živjela samo Marija.) Oko 
tridesete godine započe Isus s propovijedanjem Evanđe- 

lja. Hodao je Palestinom, propovijedao i činio svima do¬ 
bro. Skupio je učenike koji su ga slijedili i pomagali mu. 
Isus je naime propovijedao: 

»Ispunilo se vrijeme, blizu je kraljevstvo Božje. Obratite se 
i vjerujte u Radosnu vijesti« (Mk 1,15) 

»Blago siromasima u duhu jer je njihovo kraljevstvo ne¬ 
besko! Blago žednima i gladnima pravednosti jer će se na- 
sititi...! Blago vama kad vas budu grdili i progonili i kad 
vam zbog mene budu pripisivali svaku vrstu opačina. Ra¬ 
dujte se i kličite od veselja jer vas čeka velika nagrada na 
nebesima.« (usp. Mt 5,3-11) 

Osim propovijedanja Krist je izliječio mnoge boles¬ 
nike; mnogim je slijepcima povratio vid, nijemima go¬ 
vor, gubave očistio itd. Ali sve ove vanjske znakove činio 
je Krist zato da što više potcrta duhovno bogatstvo ko¬ 
je je donio svijetu opraštajući grijehe i ispunjajući sve 
koji u njega povjerovaše čvrstom nadom u vječno spa¬ 
senje. 


NOVOSTI ISUSOVA PROPOVIJEDANJA 
75 . 

Isus je izričito naglasio da nije došao ukinuti Stari 
zavjet, nego ga je došao dopuniti — ostvariti. U tom 
dopunjavanju on nas je naučio da je Bog Ljubav, da su 
u Bogu tri jednake osobe — Otac, Sin i Duh Sveti. Za¬ 
tim da je Otac nebeski i naš Otac, pa je stoga svoje 
učenike naučio moliti »Očenaš«. Deset Božjih zapovije¬ 
di primljenih u Starom zavjetu sveo je na jednu u ko¬ 
joj je sve sadržano: »Ljubi Gospodina Boga svoga svim 
srcem svojim, svom dušom svojom i svom pameti svo¬ 
jom ... a bližnjega svoga kao samoga sebe.« (Mt 22, 37) 
Još punije rečeno: »Ovo je zapovijed moja: ljubite jedan 
drugoga kao što sam ja ljubio vas« (Iv 15,12) A kako je 
Isus ljubio nas pokazao je svojim životom jer je svoj 
život dao za naše spasenje. Konačno: novost koja je s 
Isusom došla na svijet jest osnutak Crkve Novoga Bo¬ 
žjega naroda (o tome više kasnije). 

ISUS TRAŽI POTPUNO OPREDJELJENJE 

76 . 

Cijelo Isusovo propovijedanje je jako zahtjevno: 
»Nitko ne može služiti dvojici gospodara, jer ili će jed¬ 
noga mrziti, a drugoga ljubiti. .. Ne može se služiti Bo¬ 
gu i bogatstvu! (Mt 6,24) »Tko više ljubi oca ili majku 
nego mene, nije me dostojan. Tko ne uzme križ svoj i 
ne ide za mnom, nije me dostojan. (U. Mk 10,37-38). Za¬ 
to pravi kršćanin jeste samo onaj koji se potpuno opre- 
djeli za Krista, ne izuzimajući nijedno područje svoga 
djelovanja. 

ISUS OSNIVA CRKVU I PREDAJE JOJ SVOJU MISIJU 

77 . 

Već na početku svoga djelovanja Isus je skupio učeni¬ 
ke nazvane apostolima. Bilo ih je dvanaest na broju, kao sim¬ 
bol dvanaest izraelskih plemena. (Ovo su njihova imena: 
Šimun zvani Petar, i njegov brat Andrija, Jakov Zebedejev 
i brat mu Ivan; Filip i Bartolomej; Toma i Matej carinik; 
Jakov Alfejev i Tadej; Šimun Kananac i Juda Iskariotski 
koji ga izdade. (Mt 10,2-4). 

Isus je najprije svome slušateljstvu tumačio kako je s 
njim počelo Božje kraljevstvo na zemlji. Pomoću različitih 
usporedbi nastojao je približiti ovo kraljevstvo ljudima. Ta¬ 
ko imamo, npr. usporedbe gdje ga uspoređuje Sa zrnom go¬ 
rušice koja prerasta u veliko stablo, o sakrivanom blagu koje 
leži u njivi, i kad ga tko pronađe proda sve i kupi onu nj ; - 
vu; zatim Kraljevstvo je nebesko slično kralju koji priredi 
svome sinu svadbu, na koju su svi pozvani itd. Konačno 
nakon tumačenja samog kraljevstva Isus osniva i pravne os¬ 
novice kraljevstva. 

Jednom zgodom kad je Petar ispovijedio Kristu svoju 
vjeru u njega reče mu Isus: »Ti si Petar — Stijena, i na 
toj stijeni sagradit ću Crkvu svoju i Vrata pakla neće je 
nadvladati. Tebi ću dati ključeve kraljevstva nebeskog, pa 
što god svežeš na zemlji bit će svezano i na nebu, a što 
god razriješiš na zemlji bit će razriješeno i na nebu.« (Mt 
16,19). Nakon svoga uskrsnuća, ukazavši se učenicima reče 
im: »Mir vama!... Kao što je mene poslao Otac, tako i ja 
šaljem vas... Primite Duha Svetoga! Kojima oprostite gri¬ 
jehe oprošteni su im; kojima zadržite zadržani su im«. (Iv 
20,21-23). A kod jednog drugog ukazanja naredi im: »Idite 

i učinite sve narode učenicima mojim! Krstite ih u ime 
Oca i Sina i Duha Svetoga! Učite ih da vrše sve što sam 
vam zapovjedio! Ja sam s vama u sve vrijeme do svršetka 
svijeta« (Mt 28,18-20). 

SVRŠETAK KRISTOVA ZEMALJSKOG ŽIVOTA 

78 . 

Svojim odlučnim propovijedanjem Kraljevstva Bož¬ 
jeg koje se temelji na Istini, Pravdi i Ljubavi, Isus je 
na sebe navukao mržnju židovskih stariješina — sve¬ 
ćenika, farizeja i književnika. Osudiše ga na smrt za¬ 
to što im je govorio Istinu — naime nazivao se Sinom 
Božjim. Ali prije nego ga uhvatiše proslavio je posljed¬ 
nji puta sa svojim učenicima pashalnu večeru (uspome¬ 
nu na židovsko izbavljenje iz egipatskog ropstva i uspo¬ 
menu na sklapanje Sinajskog saveza). 

ISUSOVA PASHA (Isusov prolaz-izlaz iz ovoga svijeta 
k Ocu) 

79 . 

Kao svi Židovi Isus je svake godine prema židov¬ 
skim propisima slavio Pashu, ali ova pashalna večera 
uoči muke i smrti na križu bila je nešto posebno. Evo, 
što Isus sam o njoj govori svojim učenicima: »Vruće sam 
želio da blagujem s vama ovu pashalnu večeru prije 
svoje muke, jer je kažem vam, sigurno više neću bla¬ 
govati dok se ne ispuni u Kraljevstvu Božjem... I kad 
su jeli uz kruh blagoslovi i prelomi i dade im te reče: 
Uzmite! Ovo je Tijelo moje. I uze čašu i zahvali i dade 
im: i pili su iz nje svi. I reče im: Ovo je Krv moja No¬ 
voga saveza koja se prolijeva za mnoge«.. . Ovo činite 
meni na spomen. (U. Mk 14, 22-24) 

ISUSOVO USKRSNUĆE 

80 . 

Iza Posljednje večere Židovi su uhvatili Isusa, osu¬ 
dili ga na smrt i nakon bičevanja i drugih mučenja ra¬ 
zapeli ga na križ gdje je i umro. Ali Kristovo se proro¬ 

čanstvo ispunilo. Treći je dan slavno iz groba uskrsnuo. 
Time je »On svojom smrću uništio našu smrt i svojim 
uskrsnućem obnovio naš život.« Uskrsnuće Kristovo naj¬ 
radosniji je događaj za čovječanstvo jer svi koji uzvje- 
ruju u Krista te ustraju u vjeri postat će dionici tog 
uskrsnuća jer će i njihova tjelesa slavno uskrsnuti na 
vječni život zajedno s Kristom. Sva težnja, svi napori 
Crkve usmjereni su prema Uskrsnuću. 

EVANĐELJE 
-RADOSNA 
VIJEST 


Značenje riječi »evanđelje« prije Isusa Krista 

81 . 

Za stare je istočnjake riječ »evanđelje« označavala sve 
ono što dolazi kao »dobra poruka«, kao »vesela vijest« koju 
netko donosi. Iznad svega pak je to bila vijest pobjede 
nad neprijateljima, a poslanik* kurir je radosnu vijest saop¬ 
ćavao onima koji nisu bili na bojištu. 

U Starom zavjetu riječ ispočetka ima isto značenje (2 
Sam. 18,19), no kasnije je već bila kultni navještaj pobjede 
Božje (Ps 67 (68)). 

Novozavjetno značenje riječi Evanđelja 

82 . 

U Novom zavjetu, međutim riječ Evanđelje gubi 
svako političko značenje i dobiva samo religiozno. Za 
kršćanina se Isus Krist, njegova muka i njegovo djelo¬ 

vanje pojavljuje kao Evanđelje, tj. kao radosna vijest 
da je Bog počeo po Isusu ostvarivati konačno spasenje. 

Mogli bismo onda reći da je to: 

A) Evanđelje koje je Isus propovijedao. U evanđelju sv. 
Luke (4,18-19) čitamo da Isus ostvaruje poslanje utjehe i 
oslobođenja navještenu već u Izaiji (61,1 si) kao »propovije¬ 
danje Vesele vijesti siromasima«. Propovjedanje je Isusovo, 
dakle, punina spasenja, navještaj ispunjenja svega onoga što 
je Bog u Starom zavjetu obećao. 

B) Evanđelje o Isusu Kristu. U propovijedanju Isus nije 
iznosio svoju biografiju, svoj životopis. Apostoli su, među¬ 
tim, kao očevici odmah shvatili da su njegova djela, po¬ 
sebno pak spasiteljski čini njegove smrti, uskrsnuća i uza- 
šašća (ulaska) na nebo (Dj 1,1), da je sve to skupa Radosna 
vijest za one koji u Krista vjeruju. Stoga je sam Isus Krist 
postao Evanđelje — Radosna vijest i apostoli su iza Du¬ 
hova »iz dana u dan, u hramu i po kućama navješćivali Ve¬ 
selu vijest o Isusu kao Kristu«. (Dj 5,42). 

Nastanak novozavjetnih spisa 

83 . 

Isus je svoju nauku, uklopljenu u djela, (sve vrste ču¬ 
desa), usmeno propovijedao. Isto je »naredio« i svojim uče¬ 
nicima poslavši ih propovijedati Evanđelje (Mk 3,14; 6,30; 
Mt 28,19 itd.). Na početku, dakle, kršćanskog propovijedanja 
i poslanja nije bilo knjiga, a »Evanđelisti« su bili svi oni 
koji su, pogotovo poslije Duhova, nastojali da Isusovo Evan¬ 
đelje bude pristupačno svim ljudima. (Dj 8,35; 16,30 — 33 
itd.). To su u prvome redu bili apostoli i učenici kao svje¬ 
doci svega što je Isus učinio i što se s njime dogodilo. A 
oni su mogli, htjeli i trebali reći istinu. Tako je prva krš¬ 
ćanska zajednica, slušajući apostole, usmeno sve ponavljala, 
posebno na bogoštovnim sastancima (1 Kor 11,17,27), i tu 
Veselu vijest ili Evanđelje uzimala kao pravilo svoga ži¬ 
vota. 

No, normalno je bilo da se osjetila potreba nešto od 
toga napisati. Vjerojatno je najprije napisano ono što je bilo 
glavno mjerilo za kršćanski život i što je bilo središnje za 
kršćansku nauku: muka, smrt, uskrsnuće i uzašašće Isusovo, 
zajedno sa nekim važnim temama njegova propovijedanja. 

Iz toga su onda, kao i iz vjere prvotnih kršćanskih za¬ 
jednica, izrasli današnji novozavjetni spisi u okviru prvoga 
stoljeća Kristove ere (naše ere). 

Svi ovi spisi bijahu nastavak objave evanđeoske Božje 
riječi, a Crkva je u njima raspoznavala i raspoznaje djelo 
Duha Svetoga koji je preko apostola poučavao ostale o »sve- 

mu što im je Isus govorio« (Iv 14,26). U želji da Kristovu 
poruku upoznaju svi ljudi, ova jedinstvena Vesela vijest 

— Evanđelje izražena je u više spisa. Samo tako možemo 
govoriti o Evanđelju po Mateju, Marku, Luki i Ivanu; o 
Djelima apostolskim; o Poslanicama ili pismima prvim krš¬ 
ćanskim zajednicama, kao i o posljednjem novozavjetnom 
spisu Otkrivenju. 

Zapamtiti moramo: 

— Prije nego je Evanđelje napisano bilo je usmeno pro¬ 
povijedano ponajprije od Isusa, a onda od njegovih učenika 

— apostola. 

— Riječ » Evanđelje « sadrži u sebi izvještaj o osobi i o 
pouci Isusovoj kao ispunjenju svih starozavjetnih obećanja o 
Mesiji. 

— Oznaka — »Evanđelje« — za naše četiri knjige došla 
je kao posljedica najuže povezanosti između Isusova propo- 
vjedanja i propovjedanja apostola i ovih knjiga. 

— Evanđelisti nisu namjeravali napisati životopis Isusov, 
već iznijeti poruku kojom Isus želi potaknuti ljude na opre¬ 
djeljenje za njega. 

— Razlika svetopisamskih novozavjetnih knjiga od dru¬ 
gih klasičnih knjiga jest u tome što je njihov početak jedan 
religiozni događaj, jedna uska veza između objave Božje i 
sadržaj o Isusu Kristu i svjedočanstvo apostola o njemu. 

Vidljivo je, dakle, da i u konačnoj povijesti spasenja ko¬ 
ja je nastupila s Isusom Kristom nastaju spisi tijesno pove¬ 
zani s narodom Božjim — Crkvom. Oni su znak jednoga 
posebnoga zahvata Božjega objavljenog u Isusu Kristu. 


NASLOVI ISUSA KRISTA 
U EVANĐELJIMA 


84 . 

Svi novozavjetni spisi, od Evanđelja do Otkrivenja 
ne mogu biti istrgnuti iz situacije i časa u kojemu su 
nastali, te stoga podliježu jednome razvoju i rastu. Oni 
su izražaj vjere prvih kršćanskih zajednica, njihovo na¬ 
prezanje da tokom vremena što bolje shvate svoju vje¬ 
ru i da je nekako zaokruže. Zato nije ni čudo da posto¬ 
je razlike između Markova evanđelja i evanđelja Iva¬ 
nova, po starosti prvoga i zadnjega evanđelja, o čemu 

ćemo još govoriti. Ovdje bismo ukratko spomenuli nas¬ 
love ili titule kojima su Isusa nazivali za njegova ze¬ 
maljskog života, kojima je on sam sebe nazivao, te koja 
su mu pridjevali kršćani poslije njegova uskrsnuća. 

Važno je spomenuti da se i tu vidi razvoj vjere i 
svijesti o Isusu Kristu, tako da pojedini nazivi tokom 
vremena prepuštaju mjesto drugome, dok konačno nije 
zaokružen: Isus Krist Gospodin. Gotovo su svi ti nazivi 
starozavjetnoga mentaliteta, jer su bili pripisivani Bo¬ 
gu Jahveu. Kršćani su u Isusu Kristu upoznali objav¬ 
ljenoga Sina Božjega, samoga Boga, kojemu u Novome 
savezu pripadaju svi nazivi što su u Starom savezu pri¬ 
padali Jahvi. 

Isus 

85 . 

Vlastito ime Isus, što znači: Jahve je Spasitelj ili Jah¬ 
ve spašava, nalazi se na mnogo mjesta u Starom savezu 
(Post 46,17; Br 13,16 itd), a i u Novome savezu (Lk 3,29; 
Kol 4,11 itd). Zbog toga je »ovaj Isus, o kojemu mi govo¬ 
rimo, označen kao »Isus iz Nazareta«, kako bi ga se razli¬ 
kovalo od drugih koji nose isto ime. 

Isus Krist 

86 . 

Poslije Uskrsa mlada Crkva pridaje Isusu naslov Mesija 
— Krist. Uskrsnuli Isus jest Krist, što znači Pomazanik (o 
tome više kad bude govora o Mesiji). 

Ime Isus, koje prevladava u Evanđeljima, u Poslanicama 
dolazi na drugo mjesto, dok Krist ili Isus Krist, rijetko upo¬ 
trebljavan u Evanđeljima,, ispunja sve Poslanice. 

Tako se naslov »Krist nerazdruživo vezuje uz osobno 
ime Isus i doživljava čudesno proširenje jer se oko njega 
usredotočuju svi drugi naslovi koji opisuju Isusa«. Štoviše, 
Krist postaje njegovo vlastito ime. 

Ako znamo da su Poslanice napisane prije Evanđelja, ili 
u isto vrijeme s njima, onda možemo shvatiti da je iza Du¬ 
hova u kršćanskoj liturgiji prednost imao naslov Krist (Isus 
Krist), budući da je on bio središte kršćanske molitve i sa¬ 
žetak vjere, te da su se po njemu i članovi te vjere nazvali 
kršćani. 

Židovima je trebalo pokazati da je Krist predmet njiho¬ 
va nadanja, došao u Isusovoj osobi, da je on »neprekinuta 
veza« između Staroga i Novoga saveza. 

Prorok 

87 . 

U kasnome židovstvu proroštvo bijaše već mrtvo. No 
u židovskom mentalitetu uvijek je bila živa misao da će 
doći čas kada će se opet u Izraelu pojaviti proroci sa koji¬ 
ma će započeti novo doba spasenja. 

Zato je prva reakcija židovskog naroda na poruku Isu¬ 
sovu i na njegova čudotvorna djela bila: »Veliki je Prorok 
ustao među nama« (Lk 7,16). 

U novozavjetnim spisima, posebno u Evanđeljima, Isus 
je shvaćen jednostavno kao »Prorok« koji nastavlja seriju 
velikih starozavjetnih proroka (Mk 6,15; Mt 21,46; Lk 7,39; 
Iv 4,19); on je jedan od »starih« proroka ustao od mrtvih; 
Ilija (Mk 8,28; Mt 16,14); Jeremija (Mt 16,14), ili jedan od 
proroka. Mislilo se čak da je to Ivan Krstitelj uskrsnuo od 
mrtvih (Mk 6,14; 8,28; Lk 9,7). 

Evanđelja, dakle, donose samo to da je Isusa narod sma¬ 
trao za Proroka. Djela Apostolska govore samo o proroštvu 
kao putu prema Isusu (Dj 3,22; 7,37), dok Poslanice uopće 
o tome ne govore. Isus se nikada nije nazivao prorokom, što¬ 
više, Ivana je Krstitelja nazvao Prorokom posljednjih vre¬ 
mena. 

Premda je Isus bio Prorok u doslovnom smislu riječi, 
prvi mu kršćani nisu pridavali taj naslov, jer nije mogao 
dobro osvijetliti osobu i djelovanje Kristovo. Isus je više 
nego Prorok, više nego Ilija, više nego Ivan Krstitelj. U 
epizodi preobraženja na gori Taboru (Mt. 17, 1-13; Mk 9, 2-13; 
Lk 9,28-36) vidljiva je objava koja dokrajčuje sve rasprave 
o »Proroku« Isusu, jer je u Isusu iz Nazareta očitovan Me¬ 
sija kojega je navještao starozavjetni Zakon i Proroci. 

Mesija 


Hebrejska riječ Mesija i grčka Krist zapravo znače jed¬ 
no te isto »pomazanik«. Taj je naslov u apostolsko doba po¬ 
stao Isusu vlastitim imenom, kako već rekosmo (kod Krista) 
i »naglašavao je duboku vezu koja je Isusovu osobu povezi¬ 
vala s tisućugodišnjim nadanjem židovskog naroda usredoto¬ 
čenim na očekivanje Mesije, sina Davidova«. No riječ po¬ 
mazanik u Starom savezu nije uključivala sve ono što ta ri¬ 
ječ uključuje imenom Krist u Novome savezu. 

Starozavjetni pomazanici: Riječ pomazanik u Starome 
se savezu pridjeva kralju, jer je mazanje uljem bio znak 
kojim je kralj primao Duha Božjega te je tako dobivao ulo¬ 
gu Jahvina namjesnika u Izraelu. Kad su pak ti kraljevi 
bili nevjerni Bogu proroci nadanje Židova usmjeruju pre¬ 
ma budućem Kralju koji je pogotovo poslije izgnanstva bio 
očekivan kao Pomazanik, Mesija, ali s očitim političkim na¬ 
glaskom. 

Poslije izgnanstva (asirsko i babilonsko), kada više nije 
bilo kraljeva, nego su Veliki svećenici bili vođe u narodu, 
svećenici dobivahu pomazanje kao posvetu za svoju služ¬ 
bu. Kasnije je pomazanje prošireno na sve svećenike. 

Isus-Mesija. Za kršćane posebno za Židove-kršćane bi¬ 
jaše od velike važnosti znati da li je Isus iz Nazareta uisti¬ 
nu Mesija obećan u starome savezu. 

Svi su se slušaoci, zapanjeni njegovom svetošću, vlaš¬ 
ću i moći (Iv 7,31) pitali: »Da on nije Mesija? —, ili, a to 
je isto: — Da nije ovo sin Davidov? — (Mt 12,23). 

Isusovo je mesijanstvo već od dana njegova krštenja 
predmetom vjeroispovjedanja. 

To je bila još nesavršena vjera, gledana u zemaljskim 
okvirima. Zato Isus pročišćava njihovo shvaćanje mesijan¬ 
stva, iako sam^sebi nikada ne daje naslov Mesija. Dozvolja¬ 
va da mu kliču kao »Sinu Davidovu«, kao »kralju žiđov- 
skome«, (Mt 15.2), ali odmah razjašnjava da nije politički 
Mesija: »Moje kraljevstvo nije od ovoga svijeta« (Iv 18,36). 

Pred Kajfom Isus priznaje da je Mesija, no taj naslov 
opet tumači kako smo gore rekli. 

Upravo je to bio početak njegove muke i proslave o ko¬ 
joj je govorio svojim učenicima. Tek su poslije uskrsnuća 
učenici shvatili da je »po Pismima Mesija to trebao pre¬ 
trpjeti kako bi ušao u svoju slavu« (Lk 24*26), da se tako na 
temelju njegova imena propovijeda obraćenje i oprošten je 
grijeha svim narodima« (Lk 24,46). 

Sin Čovječji 

89 . 


Iz Evanđelja je vidljivo da je za Isusa naslov Mesija bio 
često zamjenjivan sa naslovom »Sin Čovječji«. Isus sam go¬ 
vori često o Sinu Čovječjem u trećem licu; nikada »Ja sam 
Sin Čovječji«, ali je ipak jasno da o sebi govori. Služeći 
se tim nazivom Isus želi da naslov »Mesija« ne dođe toli¬ 
ko do izražaja, jer je Židove previše podsjećao na zemalj¬ 
sko kraljevstvo. Osim toga on je došao da u svome zemalj- 
skome životu ostvari poziv Sluge Jahvina (o kojem smo već 
govorili) odbačenog, poniženog i ubijenog, »da bi najzad kao 

proslavljeni postao Spasitelj mnoštva«. Kršćani su Isusu vr¬ 
lo rijetko davali taj naslov što je vidljivo iz ostalih novo- 
zavjetnih spisa, nego su mu radije pridavali druge naslove. 

Sin Božji 

90 . 

Izraz »Sin« ili »Sinovi Božji« imao je za Židove općeni¬ 
to značenje, u koliko oni kao narod Božji, to jesu. No ka¬ 
da je Isus iz Nazareta sebi prisvajao naslov »Sin Božji« u 
jednom potpunom i isključivom smislu, onda je to za nje¬ 
govo slušateljstvo bio znak protivljenja; što više na ispiti¬ 
vanju kod Kajfe: »Dakle ti si Sin Božji? — Vi pravo veli¬ 
te, jesam«. (Lk 22,70) to je značilo hulu na Boga, osudu i 
smrt. 

U Matejevu, Markovu i Lukinu evanđelju ovaj naslov 
Isusu nije tako izrazit kao u Ivanovu evanđelju, što je oči¬ 
ti znak spoznaje i rasta u Boga Trojstvenoga: Oca, Sina i 
Duha Svetoga. Nakon Isusova uskrsnuća a pogotovo nakon 
događaja Duhova, predmet apostolskoga svjedočanstva i krš¬ 
ćanskog vjeroispovjedanja jest »Isus, Sin Božji« (Dj 8,37; 
9,20). Za apostola Pavla je to polazište svega propovjedanja 
i cijele teologije. Život kršćana jest život »u vjeri u Sina 
Božjega, koji nam je iskazao ljubav i sama sebe za nas 
predao« (G1 2,20), i očekivanje dana kada će opet doći s 
nebesa kao »osloboditelj od Srdžbe« (I Sol 1,10). Ipak je 
Kristovo bogosinstvo najistaknutija tema kod Ivanova evan¬ 
đelja. »Bog je poslao na svijet svoga jedinorođenog Sina da 
spasi svijet (I Iv 4,9); jedinorođeni je Sin objavitelj Boga 
(I Iv 1,18), a djelo koje treba izvršiti jest to da uzvjerujemo 
u njega (Iv 6,29; 20,31 itd): tko vjeruje u Sina ima vječni 
život«. (Iv 6,40) . 

Isusovi učenici su »sinovi Božji« ne samo po tome što 
Boga nazivaju »Oče naš« (Mt 6,9) već po vjeri u Krista 
(Gal 3,26; Ef 1,5); koji se rađaju vodom (krštenje) i Duhom 
Svetim, koji vjeruju u Krista, Bog daje moć da postanu 
djeca Božja (Iv 1,12). 

Gospodin 

91 . 

Naslov »Gospodin« jest nastavak i razjašnjenje i 
kruna naslova »Sin Božji«, i svih dotadanjih naslova. U 
njemu se može vidjeti odgovor zajednice vjernih na bo¬ 
gosinstvo Isusovo. 

Gospodin (= KYRIOS) jest izražaj potvrde vjere, 
molitve i euharistijske proslave u isto vrijeme. 

Svi dotadanji naslovi, koji su se izmjenjivali jedan 
za drugim, zaokruženi su konačnim naslovom — Gospo¬ 
din. Ovaj je naslov na najbolji mogući način obuhvaćao 
i čovještvo i božanstvo Isusovo; njegovu liturgijsku i eu- 
haristijsku prisutnost u zajednici, njegovu proslavu s 
desne Ocu i njegov ponovni dolazak na koncu vremena. 

U naslovu Gospodin prisutna je i vjera da Krist ni¬ 
je Gospodin samo Crkve nego je Gospodin svega svije¬ 
ta, svih naroda i moći (I Kor 8,6; 12,3; Fil 2,9). Gospodin 
je Pantokrator — Svedržitelj. 

Osim ovih naslova u novozavjetnim spisima nalaze 
se i drugi: Riječ Božja, Emanuel, itd., o kojima ovdje 
nećemo posebno govoriti. 

ISUS KRIST 

U NOVOZAVJETNIM 
SPISIMA 

92 . 

»Pomazan Duhom Svetim i njegovom snagom« (Dj 10, 
38; Mt 3, 16 si.), Isus dolazi »da donese radosnu vijest siro¬ 
masima«; da starozavjetno značenje riječi evanđelja — na¬ 
vješćivati spasenje — ostvari, da ga poistovjeti sa svojom 
osobom Bogočovjeka i takvoga objavi svijetu. 

Mada se pojavljuje kao maleni dio Biblije, Novi je zavjet 
svojim sadržajem njezin najvažniji dio. Pod različitim vi¬ 
dovima on usavršava Stari zavjet koji je svoju vjeru u jed¬ 
noga živoga Boga poimao istinskom ozbiljnošću, brižljivo 
ju je izgrađivao, borio se za nju dotle dokle god o njoj nije 
imao jasnu spoznaju. No, istina je i to da je Izrael, kao je¬ 
dini nosilac starozavjetne vjere i obećanja, često puta svo¬ 
jom lakoumnošću iznevjerio Božje povjerenje. 

Poimanje Boga u Novom zavjetu je slično premda pro¬ 
šireno i produbljeno. Bog se tu pojavljuje kao Ljubav. Za 
razliku od Izraelaca, koji su isto Boga doživljavali kao Bo¬ 
ga ljubavi i milosti, novozavjetni ga Izrael susreće kao učo- 
vječenu Ljubav u Isusu Kristu. I moral Novoga zavjeta dru¬ 
gačiji je od morala Staroga zavjeta čija je norma bila »o- 
ko za oko, zub za zub«. Novozavjetni moral jest ljubav čo¬ 
vjeka prema čovjeku, a ne samo ljubav Boga prema čovje¬ 
ku i čovjeka prema Bogu; ta ljubav obuhvaća sve ne zau¬ 
stavljajući se niti pred neprijateljem. 

Govorom na Gori Isus svi jesno usavršava moral Staro¬ 
ga zavjeta što se posebno raspoznaje u tri bitna elementa: 
u zakonu, hramu i savezu. I Novi zavjet ima zakon, ali čo¬ 
vjeka sada ne opravdava izvanjsko opsluživanje zakona, iz- 
zvanjsko djelovanje, već novozavjetnoga čovjeka opravdava 
Bog po njegovu srcu, po njegovoj nutrini. Stare žrtve sa¬ 
mo su simboli jedine vrijedne novozavjetne žrtve Gospodina 
raspetoga. Ni savez nije više uzak kao između Jahvea i iza¬ 
branoga naroda, nego je poziv svim narodima u kraljevstvo 
Božje kao zajednicu izabranih. 

Najvažniji novozavjetni spisi jesu Evanđelja, ili bolje E- 
vanđelje »usredotočeno na osobu Isusa Krista koji kao Sin 
Bož$i- i -sin čovječji- propovijeda i uspostavlja intimnu za¬ 
jednicu između Boga i čovjeka, bogosinstvo i zato uopće 
bratstvo svih ljudi«. 

Sadržaj njegove radosne poruke ima dva vida: negativ¬ 
ni, kao mogućnost oslobođenja od grijeha, i pozitivni, kao 
poziv, kao sloboda za kraljevstvo Božje. Krist*' ljubljeni O- 
čev Sin, poslan od njega da otkupi čovječanstvo, da donese 
mir na zemlji i proslavi Oca, u središtu je Evanđelja u ko¬ 
jemu on sam govori i djeluje, štoviše, on je uosobljeno Evan¬ 
đelje — Radosna vijest. 

Kristovo Čovjekoljublje 

93 . 

Problem čovječanstva da kroz duge etape do današnje¬ 
ga dana, na sve moguće načine, stvori idealnoga čovjeka 
i osigura sebi spasenje, nemoguće je riješiti bez Božjega u- 
tjelovljenja u Isusu Kristu. Isto tako odbaciti činjenicu da 
cijelo čovječanstvo potječe od jednog istog Boga značilo bi 
negirati jedinstvo među ljudima i učiniti ga neostvarivim. 
Upravo je u Kristu dan novi princip jedinstva po kojemu 
je moguće i novo ujedinjenje. Duh koji ovo jedinstvo ostva¬ 
ruje poslan je od Oca u ime Kristovo i on svjedoči za Kri¬ 
sta među ljudima. Tako se Krist poistovjetuje sa Radosnom 
novinom ne samo ukoliko reprezentira i ostvaruje ideal 
svega čovječanstva nego ukoliko iznad svega objavljuje bit 
Božju. A objaviti samu bit Božju, koja je Ljubav, može sa¬ 
mo Krist kao Bog i čovjek. Na takav način Bog dalek, ne¬ 
vidljiv postaje u Kristu blizak, spoznatljiv i vidljiv. Njego¬ 
va milost omogućuje čovjeku jasnu spoznaju Boga i mo¬ 
gućnost ljubiti ga kao osobu osobnom ljubavi. 

Kristovo čovjekoljublje dosiže svoj vrhunac raspećem 
u kojemu križ s jedne strane znači mržnju i grijeh, a s dru¬ 
ge strane svjedoči veličinu i snagu ljubavi Božje. Po ovoj 
Ljubavi, koja je na križu postala najvidljivija, život postaje 

jači od smrti, milost veća od grijeha, a ljubav moćnija od 
mržnje. Smrt Kristova i uskrsnuće središnji je, dakle, sa¬ 
držaj kršćanske poruke i Radosne vijesti. Kršćansko pro¬ 
povijedanje ne može, ne smije u prvom redu biti izlaganje 
moralnih zakona, ni dogmatskih istina, niti pak opisivanje 
Isusova života; ono je ponajprije svjedočenje smrti i uskrs¬ 
nuća Krista Gospodina. 

ČETVEROSTRUKI IZRAŽAJ EVANĐELJA 
94 . 

Ova jedinstvena Radosna poruka nalazi u Novom zavje¬ 
tu svoj četverostruki izražaj. Matejevo, Markovo, Lukino i 
Ivanovo evanđelje proizašlo je iz usmene predaje apostola i 
njihovih zapisanih propovijedi koje su služile »obrednim, 
apologetskim, misionarskim i drugim potrebama Pracrkve«. 

Matej opisuje Isusa kao Mesiju. Poruka njegova evanđe¬ 
lja upravljena je u prvom redu obraćenim Židovima koji 
su je, nasuprot svojih religioznih starješina, prihvatili vje 
rom. Isus, Mesija utemeljuje novi Izrael, Crkvu, otvorenu 
svim narodima. Poziva sve i obećaje svoju neprestanu pri¬ 
sutnost do konca svijeta onima koji se odazovu njegovu po¬ 
zivu. 

Markovo je evanđelje drugačije. To je jednostavno pri¬ 
povijedanje čovjeka iz naroda koji opisuje stvari onako ka¬ 
ko ih vidi i doživljava. U njegovu se pripovijedanju osjeća 
glas Petra ribara. Zbog te neposrednosti ovo Evanđelje obi¬ 
luje živim opisivanjem, mnogim pojedinostima, spontanim 
reakcijama. Isus se pojavljuje među seljacima i ribarima; 
govori im o Ocu, na vješta kraljevstvo Božje, ozdravlja bole¬ 
sne, ima razumijevanja za ljudske poteškoće. Sve to prou¬ 
zrokuje da se u ljudima rađa potpuno povjerenje u njega. 

Luka je zaokupljen Isusom kao Otkupiteljem svijeta, kao 
velikim liječnikom svih ljudskih potreba, prijateljem siro¬ 
maha i milosrdnim prema grešnicima. Njegov je opis na 
poseban način prožet univerzalnošću. Krista opisuje kao us- 
krsloga Gospodina koji je sada živ i koji je spreman da sva¬ 
ki čas stupi u vezu sa čovjekom koji se dade poučiti od 
njega, koji mu se otvara i prihvaća ga vjerom. 

Ivan opisuje Isusa kao Krista, Sina Boga živoga i Riječ 
Božju. On s jedne strane želi pokazati Krista kao čovjeka, 
a s druge strane kao Sina Božjega. Objava Boga Oca, koje¬ 
ga nitko ne može vidjeti osim Sina i koji je izvor svakoga 
spasenja, očitovala se u Isusu Kristu. Otac je Ljubav i ta 
se Ljubav do kraja pokazala kad je poslao svoga Sina da 
svi za njega žive. Krist je Riječ Božja, počelo svijeta i sve¬ 
opći uzrok svega stvorenoga. Ova se Riječ nastanila među 
nama da nam saopći Božji život, Božju ljubav i istinu. I 
od sada je poznajemo pod imenom Krist, Sin Božji. 

Djela apostolska 

95 . 

Djela apostolska, koja je napisao sv. Luka, ne nalaze 
se tek slučajno odmah iza Evanđelja. To je zapravo jedina ne¬ 
dovršena knjiga Svetoga pisma, jer njezino posljednje po¬ 
glavlje ne ostvaruje još posvemašnju vezu i ispunjenje o- 
noga što je u prvome navješteno: »Biti ćete mi svjedoci u 
Jeruzalemu, po svoj Judeji i Samariji, i do nakraj zemlje« 
(Dj 1,8). U njima je sadržan život i iskustvo vjere prve Crk¬ 
ve; ona teže uvijek prema Isusu Kristu i njegovu Evanđe¬ 
lju. Ne možemo ih drugačije shvatiti, nego kao odraz evan¬ 
đeoske poruke, kao neprekidni lanac koji povezuje povijes¬ 
noga i uskrsloga Krista sa njegovom Crkvom jučer, danas 
i uvijek. 

Poslanice ili Pisma 

96 . 

Ovdje ćemo samo spomenuti novozavjetne spise — Po¬ 
slanice ili Pisma — koja su bila napisana kao poticaj poje¬ 
dinim kršćanskim zajednicama na vjernost Kristu: kao o- 
hrabrenje u pojedinim krizama vjere: kao opomena da je 
Crkva Božja, koja se nalazi u Korintu, Efezu, Rimu itd., 
jedna Kristova Crkva te stoga među njima ne može biti 
cijepanja. 

Tako se sv. Pavlu pripisuju poslanice: Rimljanima, II 
Korinčanima, Galaćanima, Efežanima, Filipljanima, Kološa- 
nima, II Solunjanima, II Timoteju, Titu, Filemonu; autor 
poslanice Hebrejima nije poznat; Jakovljeva, II Petrove, III 
Ivanove, Judina. 

Otkrivenje 


97 . 

Ivanova knjiga Otkrivenja opravdava trajanje spasitelj - 
skog Božjeg dolaska među ljude, gdje se Bog još uvijek ni¬ 
je potpuno otkrio iako se objavio ljudima u osobi Isusa 
Krista. 

Često shvaćamo Otkrivenje kao knjigu koja navješta 
budućnost što će se zbiti. Međutim, knjiga Otkrivenja go¬ 
vori o tome što se svaki trenutak u povijesti svijeta doga¬ 
đa. Ona je izražaj kršćanske nade i utješne radosti i vječne 
mladosti kršćanstva; jer posljednja su vremena već došla 
(Heb 1,1); posljednji je sud već nastupio i vječni život već 
u našim žilama. 

S Otkrivenjem stavlja nam u srce poruku kršćanskoga 
optimizma jer kršćani, iako proganjani s vjerom, ufanjem 
i ljubavlju očekuju dan Gospodinov. (Otk 22,20), kada bude 
zaokružen broj izabranih. 

No, da se mognemo naći u tom broju izabranih, potreb¬ 
no je prihvatiti Riječ vjerom. Vjera u Isusa Krista, Boga 
koji je postao čovjekom, u Mesiju, Spasitelja i Davaoca ži¬ 
vota koji se žrtvovao, jest put koji vodi k spasenju. Ona 
je prihvaćanje Evanđelja kao radosne vijesti Božje ljudima. 


CRKVA- 

-NOVI 

BOŽJI 

NAROD 



Nalazimo se na sržnom pitanju naše vjere. Sve ovo 
što je do sada rečeno smjeralo je prema upoznavanju 
i razumijevanju Crkve. Pitanje je to važnije, što Crk¬ 
vu, kao zajednicu ljudi koju je okupio svojim Duhom 
Isus Krist, te koji je u toj zajednici neprestano pri¬ 
sutan kao živ, uskrsnuli i proslavljeni Spasitelj, rijet - 

Jeo tko poznaje i doživljava. Kad je govor o Crkvi, 
tada većina ljudi nosi u sebi predodžbu jake i dobro 
organizirane vjerske zajednice kojoj je na čelu papa 
u Rimu s velikom ekipom kardinala, biskupa i sveće¬ 
nika. Grimiz crkvenih dostojanstvenika, velike i bo¬ 
gato urešene katedrale, crkve i samostani, te različite 
vjerske manifestacije, još uvijek su, na žalost, mjerilo 
Crkve i znak njezine prisutnosti u svijetu. Slika Crkve 
nadahnuta prvenstveno ovim vanjskim činjenicama, ne 
samo što nije potpuna, nego je u svojoj biti pogrešna. 
Stoga ćemo nastojati da, sve ovo što je do sada doni- 
jeto u ovoj knjižici, kao i ono što još budemo doni¬ 
jeli iskoristimo u tu svrhu kako bismo dobili što jas¬ 
niju sliku o Crkvi kao zajednici u kojoj se ostvaruje 
povijest našega spasenja. 

(Sam naziv »Crkva« grčkog je porijekla, a označu¬ 
je skupljanje, zborovanje sazvano radi nekog religioz¬ 
nog i bogoštovnog čina. Slično je značenje ova riječ 
imala i kod židovskog sastajanja u sinagogama tj. 
skup sazvan Božjim poticajem. Kršćani ovu riječ pri- 
hvatiše, ne samo kao vezu sa Starim zavjetom, nego i 
kao riječ koja označava zajednicu onih koji su poz¬ 
vani u Isusu Kristu da budu sveti i novi Božji Izrael 
sastavljen od svih naroda.) 


Naš put do Crkve 
99 . 

Govoriti o Crkvi vrlo je teško. Premda smo se u 
svim dosadašnjim temama osvrtali na ovo pitanje, ipak 
zbog nepoznavanja Božje objave sadržane u Sv. pismu 
i crkvenoj Predaji, potrebno je puno dobre volje i paž¬ 
nje kako bismo iz ovog našeg biblijskog pristupa Crkvi, 
uočili glavne osobine i zadatke Crkve. Osvrnut ćemo se 
ponovno na neke od važnijih starozavjetnih događaja, 
kako bismo što životnije doživjeli Crkvu kao Novi Božji 
narod. Također ćemo nastojati da u novozavjetnim sli¬ 
kama i usporedbama ispripovijedanih od samoga Isusa 
PCrista upoznamo Kristovu misao o Crkvi. Napominjemo 
da se u Bibliji Crkva naziva različitim imenima koja, 
doduše imaju svoja određena značenja, ali u biti su is¬ 
tog sadržaja. Tako se za Crkvu upotrebljavaju nazivi: 
Božji narod, Novi Izrael, Božje kraljevstvo, Nebesko 

kraljevstvo. Ova analiza Biblije ne može nam sama po 
sebi puno reći ako ne računamo s vidljivim znakovima 
— sakramentima — koje je Krist ostavio Crkvi kao mo¬ 
gućnost našeg stvarnog susreta s njim živim i uskrsnu¬ 
lim. Konačno i sve ostale teme koje ćemo obrađivati iza 
sakramenata u službi su ostvarivanja i izgradnje žive 
i svjesne Crkve. 

Crkva i Stari zavjet 

100 . 

Govoreći o Izabranom Božjem narodu nastalom po 
obećanju od Abrahama, napomenuli smo više puta ka¬ 
ko je kroz povijest ovoga naroda Bog objavio svoj naum 
da posveti i spasi sve ljude, ali ne pojedinačno bez ika¬ 
kve veze između njih« (usp. Konst. o Crkvi br. 9). Ova 
se misao nalazi prisutna već na prvoj stranici Biblije 
kad je govor o stvaranju čovjeka na sliku Božju. »Na 
svoju sliku stvori Bog čovjeka, na sliku Božju on ga 
stvori, muško i žensko stvori ih«. (Post 1,27). Stvaranje 
izraelskoga naroda, samo je jasnija potvrda ovog Bož¬ 
jeg nauma. Zašto Bog ima baš ovakav naum, mi ljudi 
ne možemo biti sigurni u svojim tvrdnjama, osim što 
nam baš ovo pitanje donekle razjašnjuje sama činjenica 
da je i sam Bog zajedništvo triju osoba, te je čovjek u- 
pravo kao zajednica slika Božja. 

Premda je Bog od uvijek namjeravao spasiti sve 
ljude, Židovi su u svojoj povijesti ovu Božju objavu shva¬ 
ćali previše usko, misleći da su samo oni Božja svoji¬ 
na. Zbog određenih okolnosti Bog je ovo mišljenje dopu¬ 
štao. No, što se povijest više primicala ka Kristu, u sve- 
lopisamskim knjigama sve češće nalazimo tekstove koji 
nagovještaju svu širinu Božjega spasenja. Ovu širinu 
sadržavalo je već i obećanje dano Abrahamu: »sva ple¬ 
mena na zemlji tobom će se blagoslivljati« (Post 12,3), 
ali je zbog konkretnih povijesnih prilika bilo tumačeno 
samo u korist Židova. U kasnijim stoljećima, proroci, 
poučeni poviješću svoga naroda, ne mogu, a da ne go¬ 
vore: »I Jahve nad vojskama spremit će svim narodima 

na ovoj gori gozbu. . . Na ovoj gori on će raskinuti za¬ 
stor što zastiraše sve narode. .. (usp. Iz 25,6). »Svi kra¬ 
jevi svijeta vidješe spasenje Boga našega.« (ps. 98.) itd. 

Premda su tekstovi Starog zavjeta prvenstveno up¬ 
ravljeni na konkretnu povijest Izraelaca, mi kršćani, gle¬ 
dajući ih kroz činjenicu Kristova dolaska i njegove nau¬ 
ke, u svim važnijim događajima starozavjetne povijesti 
prepoznajemo puteve i zadatke Crkve. Tako u Abraha- 
movom pozivu vidimo svoj vlastiti poziv k spasenju. U 
nastajanju židovskoga naroda, prepoznajemo rađanje No¬ 
voga Božjega naroda koji se više ne rada po tijelu, nego 
po Duhu Svetome. U Izlasku Izraelaca iz Egipta pod 
Mojsijevim vodstvom, gledamo izlazak nas, članova No¬ 
vog naroda — Crkve iz ropstva grijehu na slobodu Bo¬ 
žje djece. U sklapanju Saveza na gori Sinaju vidimo na- 
viještaj Novoga saveza kojeg je Krist u ime sviju nas 
sklopio s Bogom i zapečatio svojom krvi. Put Izraelaca 
kroz pustinju i ulazak u Obećanu zemlju također je 
slika Crkve koja putuje prema punini svoga života u 
zajedništvu s Bogom, itd. 

Crkva je djelo Isusa Krista 

101 . 

Čitavo Kristovo spasiteljsko djelo bilo je u znaku 
okupljanja Novog Božjeg naroda, prema proročanstvu 
proroka Jeremije: »Evo dolazi vrijeme, kaže Gospodin, 
kad ću učiniti s kućom Izraelovom i s kućom Judinom 
nov savez... Stavit ću zakon svoj u srce njihovo i upi¬ 
sati ga u pamet njihovu, i ja ću biti njihov Bog i oni će 
biti moj narod«. (Jer 31,31-34). Prema evanđelju sv. Mar¬ 
ka Isus je prvih dana svoga nastupa propovijedao: »Is¬ 
punilo se vrijeme, blizu je kraljevstvo Božje. Obratite 
se i vjerujte u Radosnu vijest.« (Mk 1,15). Po njemu je 
Kraljevstvo Božje bilo već prisutno, a ući u njega mo¬ 
glo se potpunim obraćenjem i vjerom. Ući u Kraljevstvo 
Božje značilo je postati član Kristove zajednice — Crkve. 
U Ivanovom evanđelju ovaj ulazak Krist naziva i no¬ 

vim rođenjem, — »preporodom po Duhu«. »Zaista, zaista 
kažem ti, tko se ne rodi od vode i Duha Svetoga, taj 
ne može ući u kraljevstvo nebesko.« (Iv 3,5). 

EVANĐEOSKE USPOREDBE O CRKVI 

102 . 

Isusovo propovijedanje Kraljevstva Božjega bilo je 
ispunjeno različitim slikama. Ove slike o Božjem kra¬ 
ljevstvu govore same po sebi kako je to Kraljevstvo 
stvarnost, zapravo tajna koja nam je za sada teško shvat¬ 
ljiva. Kako bismo lakše shvatili o čemu se zapravo radi, 
navest ćemo nekoliko Kristovih usporedbi o Kraljevstvu: 

— »Kraljevstvo je nebesko slično gorušičinu zrnu ko¬ 
je netko uze i vosija na svojoj njivi. Ono je svaka¬ 
ko najsitnije od svega sjemena, ali kad uzraste, bu¬ 
de veća od drugoga povrća, razvije se u stablo, tako 
da dolaze ptice nebeske i gnijezde se u njegovim 
granama. 

— Onda im iznese usporedbu: »Kraljevstvo je nebesko 
slično kvascu koji uzme žena te ga pomiješa sa tri 
mjere brašna dok sve ne ukvasa.« (Mt 13, 31-33)...« 

— »Kraljevstvo je nebesko slično kralju koji priredi 
svadbu svome sinu te posla svoje sluge da pozovu 
uzvanike na svadbu...« (Mt 22,1-3). 

Već i u ovim trima usporedbama možemo primjetiti ši¬ 
rinu i bogatstvo značenja Božjega kraljevstva, Kraljevstvo 
je Božje u nama ljudima često prisutno poput sićušnog zr¬ 
na, ali koje u sebi ima snagu rasta; u drugm slučaju ono 
je i poput kvasca, jer u svijetu ima ulogu da mijenja svijet 
na bolje i diže ga prema Bogu. Treća usporedba, koju smo 
donijeli, ulazi još dublje u poznavanje Kraljevstva Božjega 
uspoređujući ga s gozbom koju je Bog pripravio svima koji 
vjeruju u njega i koji ga ljube. Osim ovih slika o Božjem 
kraljevstvu (Crkvi) vrlo su duboke po značenju i sadržaju 
one koje Crkvu uspoređuju npr.: s ovčinjakom, kojemu su 
jedina i nužna vrata Krist (Iv 10,1-10); sa stadom kojemu je 
sam Bog pastir. Ovce ovog stada vodi i hrani sam Krist, do¬ 
bri Pastir. (Iz 40,11 i Iv 10,11). Osim toga u Bibliji se Crkva 
naziva i Božjom njivom, Božjim vinogradom, Božjom grad¬ 
njom, nebeskim Jeruzalemom itd. 

Prije nego započnemo stvarati konkretnu sliku Crkve, 
služeći se navedenim biblijskim slikama, pogledajmo još sli¬ 
jedeći tekst evanđelja: 

Kada dođe Isus u okolicu Cezareje Filipove, upita svo¬ 
je učenike: »Za koga drže ljudi Sina Čovječjega?« Oni 
odgovoriše: »Jedni za Ivana Krstitelja, drugi za Iliju, 
treći za Jeremiju ili za jednoga od proroka.« »A vi — 
reče im — za koga me držite ?« »Ti si Krist Sin Boga 
živoga«! odgovori mu Šimun Petar. Na to će mu Isus: 
»Blago tebi, Šimune, Jonin sine, jer tebi to ne objavi 
tijelo i krv, nego Otac moj nebeski! A ja tebi kažem: 
Ti si Petar — Stijena, i na toj stijeni sagradit ću Crk¬ 
vu svoju, i vrata pakla neće je nadvladati. Tebi ću 
dati ključeve kraljevstva nebeskog, pa što god svežeš 
na zemlji bit će svezano i na nebesima, a što god 
razriješiš na zemlji bit će razriješeno i na nebesima. 
(Mt 16,13-19). 

Ovaj događaj obogaćuje našu spoznaju Crkve novim či¬ 
njenicama. Krist odabire Petra kako bi po njemu učvrstio 
svoju zajednicu i da joj osoba Petra bude vidljivi znak je¬ 
dinstva. Ovaj nas događaj podsjeća na odabiranje Abraha- 
movo i Mojsijevo. Njima je Bog darovao svoju milost i uči¬ 
nio ih nosiocima obećanja bez ikakvih njihovih zasluga. Ali 
njihovo je odabranje bilo usmjereno na čitav izraelski na¬ 
rod kojemu su oni bili temelji i vođe. Petar se ovdje nalazi 
u sličnoj ulozi. Nije on svojom zaslugom došao do Kristova 
odabranja, nego mu je dano od Oca nebeskog, a na korist 
čitavom Novom Božjem narodu — Crkvi. 


USKRSNULI I PROSLAVLJENI KRIST POČETAK JE 
I ŽIVOT CRKVE 

103 . 

Sve usporedbe i slike o Crkvi imaju svoje razjaš¬ 
njenje i osmišljen je u Kristu uskrsnulome i proslavlje¬ 
nome. Kristovo uskrsnuće je, naime, potvrda o istinito¬ 
sti njegova života i nauke. Time, što ga je iza smrti na 
križu, Otac nebeski uskrisio i proslavio zasvjedočio je 
Krist za poslanje primljeno od Oca. Po događaju uskrs¬ 
nuća postao je »prvorođenac između svih mrtvih« (Dj 
26,23), postao je novi Adam komu je Bog zauvijek sve 
podložio, (usp. 1. Kor i5,27). Pun Božanske moći on stva¬ 
ra sebi Novi narod koga vodi svojim stopama. Život 
kojeg živi ovaj Novi narod — Crkva — nije, dakle, ni¬ 
šta drugo doli život samog Uskrsnulog Krista. S obzi- 

na ovaj život Crkva jc zajednica ljudi koji već po¬ 

sjeduju spasenje, premda se ono u njima još uvijek ni¬ 
je jasno očitovalo. A svu svoju nadu i snagu ova zajed¬ 
nica prima od Krista koji je i kao Bog i kao pravi Čov¬ 
jek sudionik života trojedinoga Boga. Kao čovjek Krist 
je kod Oca neprestani Posrednik i Zagovornik nas, svo¬ 
je braće okupljene u Crkvi. On nas uči, predvodi, hra¬ 
ni i jača na životnom putu, a ujedno nas kod Oca nebe¬ 
skog čeka kao konačni ispunitelj naše nade. Upravo nje¬ 
govo čovještvo ima prvenstvenu i bitnu ulogu kod saop- 
ćavanja Božanskog života nama ljudima. Po Kristu pra¬ 
vom čovjeku imamo pristup ka Kristu pravom Bogu, 
koji je od vijeka u jedinstvu Duha Svetoga jedno s 
Ocem. 

CRKVA JE VIDLJIVI ZNAK USKRSNULOG I 
PROSLAVLJENOG KRISTA 

104 . 

Krist je Crkvu okupio zato da u njoj i preko nje ne¬ 
prestano izvodi svoje spasiteljsko djelo. On u Crkvi živi 
i kraljuje i poučava nas da očekujemo potpuno ispu¬ 
njenje Njegove objave i obećanja. Glavna i jedina va¬ 
žeća oznaka Kristove prisutnosti u Crkvi jeste među¬ 
sobna ljubav svih članova zajednice. U Ivanovom nam 
evanđelju Isus govori: »Novu vam zapovijed dajem: Lju¬ 
bite jedan drugoga, kao što sam ja ljubio vas, ljubite i 
vi jedan drugoga. Ako imadete ljubavi jedan prema dru¬ 
gome, po tome će svi upoznati da ste moji učenici« (Iv 
13,34-35). A kao plod ove ljubavi jeste međusobno je¬ 
dinstvo za koje je sam Isus molio svoga Oca: »Ne mo¬ 
lim samo za njih nego i za one koji će po njihovoj rije¬ 
či vjerovati u me, da svi budu jedno. Kao što si ti, Oče, u 
meni, i ja u tebi, tako neka i oni u nama budu jedno, 
da svijet vjeruje, da si me ti poslao.« (Iv 17,20-21). Da¬ 
kle, u Crkvi se može prepoznati Krist, to lakše i sigur¬ 
nije, što je međusobna ljubav i jedinstvo svih članova 
Crkve očitija i djelotvornija. U suprotnom mi ne može¬ 
mo govoriti o Crkvi kao znaku Krista. 



92 


CRKVA JE MISTIČNO TIJELO KRISTOVO 

105 . 

Jedinstvo na koje Crkvu poziva Krist mora biti 
tako snažno da ga doista možemo usporediti sa živim ti¬ 
jelom kojemu je Krist glava. Ne radi se ovdje samo o 
nekom slikovitom govoru ili usporedbi, nego naprotiv 
o stvarnom životnom odnosu koji mora vladati između 
Krista i članova Crkve. Kristova usporedba s trsom i 
mladicama lijepo nam osvjetljuje potrebu jedinstva s 
Kristom. »Ja sam trs, vi ste mladice. Tko ostaje u me¬ 



ni i ja u njemu, rodi mnogo roda. Jer bez mene ne mo¬ 
žete ništa učiniti. . . Ostanite u meni i ja ću ostati u va¬ 
ma! Kao što mladica ne može sama od sebe, ako ne 
ostane na trsu, roditi roda, tako ni vi, ako ne ostanete 
u meni.« (Iv 15. . .). 

Kad sv. Pavao govori u svojim poslanicama o Crk¬ 
vi koja je Tijelo Kristovo, tada on to ne misli samo 
simbolički, nego iz iskustva prve kršćanske zajednice u 
kojoj je primjetio prisutnost živog Krista. »Kao što muž 
ljubi ženu »kao vlastito tijelo« (Efž 28), tako je Krist 
vođa i Glava Crkve, koja je njegovo tijelo. Teološki 
naziv »mistično tijelo« želi obuhvatiti puninu Kristovu 
koja je u Crkvi prisutna kao životvorna snaga te koja 
okuplja silom Duha Svetoga sve nas i čini nas jedno. 
Naša tjelesa ucijepljena na Krista, postala su njegovi 
udovi i hram Duha Svetoga (I Kor 6,19). Zbog toga su i 
naša tjelesa pozvana da uđu u novi svijet u kojem će 
Krist uskrsnuti i »preobraziti naše bijedno tijelo i uči¬ 
niti ga sličnim svome slavnom tijelu«. (Fil 3,20). 

U CRKVI POSTOJE RAZLIČITE SLUŽBE 

106 . 

Budući da je Crkva vidljiva stvarnost, tj. sastavljena je 
od ljudi koji su različiti po primljenim Božjim darovima, 
posjeduje također svoj posebni vanjski oblik. U Crkvi, nai¬ 
me, postoje različite službe kojima je začetnik neposredno 
ili posredno sam Isus Krist. Na čelu Crkve nalazi se pa¬ 
pa, nasljednik sv. Petra, »vidljivi znak i temelj jedinstva 
vjere i zajedništva Božjeg naroda«. Nadalje postoje i bis¬ 
kupi koji su kolegijalno s njime odgovorni za upravu čita¬ 
ve Crkve. Biskupima pomažu svećenici i đakoni. Premda 
prvenstvenu odgovornost za Crkvu ima papa, biskupi i sve¬ 
ćenici, od te odgovornosti nije izuzet nijedan član Crkve. 
Službenici Crkve primiše od Krista i jednu stanovitu vlast 
i autoritet. Ova vlast i autoritet nema nikakve veze s gos¬ 
podo van j em, nego je to služenje Crkvi u svrhu njezinoga 
rasta i širenja, (usp. »Nada koja je u nama«). 

U SUSRET NEBESKOJ CRKVI 

107 . 

»Crkva, u kojoj smo u Kristu Isusu svi pozvani i u 
kojoj po Božjoj milosti postižemo svetost, bit će dovr¬ 
šena tek u nebeskoj slavi. Združeni dakle s Kristom u 
Crkvi i označeni Duhom Svetim »koji je jamstvo naše 
baštine« (Ef 1,14) pravo se zovemo sinovi Božji i jes- 

mo, ali se još nismo pojavili s Kristom u Slavi u kojoj 
ćemo biti slični Bogu, jer ćemo ga vidjeti kakav jest 
(usp. LG.). Crkva u svom hodu prema vječnosti nailazi 
na različite teškoće ali ona živi od vjere koja ju pove¬ 
zuje sa spašenim dijelom Crkve koja je na nebesima. 
Što su, naime, nebeski blaženici tješnje s Kristom sje¬ 
dinjeni, oni jače utvrđuju cijelu Crkvu u svetosti. 

Crkva je od davnina s velikim poštovanjem štovala 
uspomenu mrtvih. Posebno štovanje Crkva iskazuje mu¬ 
čenicima koji su svojom krvi zasvjedočili vjernost Bo¬ 
gu. 

Naše sjedinjenje s nebeskom Crkvom ostvaruje se 
na najplemenitiji način u liturgiji. Posebno kad se sla¬ 
vi euharistijska žrtva najbolje se pridružujemo bogo¬ 
štovlju nebeske Crkve; sjedinjeni u zajednici i štuju¬ 
ći uspomenu prije svega slavne vazda Djevice Marije, 
blaženih apostola i mučenika i svih svetih.« (usp. LG.). 

MARIJA- 

ZNAK POUZDANE NADE 


108 . 

O Mariji majci Isusa Krista Sina Božjega već smo 
nekoliko puta govorili. Ali, budući da Marija zauzima 
posebno mjesto u Crkvi potrebno je o njoj reći još ne¬ 
što više. Kad je Bog u svojim vječnim zamislima odlu¬ 
čio da se rodi na zemlji od žene, on je Mariju od samog 
početka njezina postojanja obasuo milostima, ostavljaju¬ 
ći je ipak u normalnim uvjetima života. 

OBEĆANJA DANA ABRAHAMU I MARIJA 

109 . 

Marija se već od svog početka razlikovala od dru¬ 
gih ljudi time što je začeta bez »istočnoga grijeha«. Bog 
ju je dakle preotkupio računajući na zasluge njezina si¬ 

na Isusa. Kad je došao čas određen od Božje Providno¬ 
sti, Bog preko anđela zatraži »od nje pristanak da se u 
njoj čudesno izvrši djelo Duha Svetoga i da bude Maj¬ 
ka Spasiteljeva. 

Poniznim prihvaćanjem da bude »Službenica Gos¬ 
podnja« Marija postade znak spasenja ljudskome rodu. 
U njoj se, naime, poče ostvarivati obećanje dano Abra- 
hamu i njegovim potomcima. Marija tako posta »Kćer 
Sionska«, Nova Eva od koje po Duhu Svetom nastade 
začetnik Novoga Božjega naroda. U njoj postade, na ne¬ 
ki način, objedinjena sva vjera i očekivanje Izraela, kao 
i sva nada Novog Naroda — Crkve. 


ŠTOVANJE BL. DJEVICE MARIJE 

110 . 

Kršćani od starine časte Mariju imenom »Majka 
Božja« hoteći time naznačiti, ne da je ona Majka Boga 
kao Boga, nego Majka ljudske naravi koju je Bog pri¬ 
mio u Isusu Kristu. Naziv »Bogorodica« Mariji pripada 
zato jer je dijete koje je rodila već od svog začetka bilo 
i pravi Bog i pravi čovjek. Marija je aktivno sudjelova¬ 
la u misteriju otkupljenja kao ponizna službenica Bož¬ 
ja, od Kristova rođenja preko njegova djetinjstva i jav¬ 
nog života sve do smrti na križu. Nakon što je bila ti¬ 
jesno povezana s Isusom za vrijeme njegova života na 
zemlji, ona je to isto postala na kraju svoje zemaljske eg¬ 
zistencije. Prva među svim stvorenjima i njihov uzor, 
zaslužila je da njezino tijelo bude proslavljeno i učinje¬ 
no sličnim tijelu uskrsnulog Krista. Svojom tijesnom 
sjedinjenošću s Isusom Kristom, punim prihvaćanjem 
Duha Svetoga i potpunim prianjanjem uz Boga Oca, ona 
je i idealni uzor kršćana i njihova duhovna Majka.« 

(Usp. Nada koja je u nama) 

SAKRAMENTI - 

IZVORI ŽIVOTA I 
RASTA CRKVE 


111 . 

Kristova nauka nije slična različitim prirodnim nau- 
kama. Ona se nikako ne može naučiti samo iz knjiga. 
Kršćanstvo je, naime, povijest Božjega djelovanja među 
ljudima, ali povijest koja se još uvijek stvara. Upoznati 
do kraja kršćanstvo, tj. ulogu i zadatke Crkve znači sa¬ 
vršeno upoznati Krista. Upoznati Krista opet znači, ne 
samo poznavati što je Krist govorio i naučavao, nego, 
prvenstveno živjeti prema Kristovim riječima koje su za 
one koji ih doista poslušaju »duh i život«. Crkvu, kako 
bi mogla i kao zajednica u svojim pojedinim članovima 
sve više živjeti Kristovim životom, Krist iznutra čisti, 
podiže, prosvjetljuje i čini sve više zrelom. Krist je sto¬ 
ga osnovao vidljive znakove koji imaju značenje njego¬ 
ve stvarne prisutnosti i djelovanja. On sam stoji iza tih 
znakova. Nazivamo ih sakramenti, a ima ih sedam (broj 
sedam uobičajeni je biblijski broj sa značenjem punine 
Božjeg blagoslova i dobrote). Središnji sakramenat u ko¬ 
me svi ostali imaju svoj izvor jeste Euharistija! Ostali 
sakramenti, kao i sve crkvene službe i djela apostolata 
povezani su s Euharistijom i upravljeni prema njoj. Eu¬ 
haristija sadrži sveukupno duhovno dobro Crkve, tj. sa¬ 
moga Krista, našu Pashu. . . Euharistija označuje i ču¬ 
desno ostvaruje zajedništvo života s Bogom i jedinstvo 
Božjega naroda ... U Euharistiji je i vrhunac čina ko¬ 
jim Bog u Kristu posvećuje svijet i kulta koji čovječan¬ 
stvo u Duhu Svetome iskazuje Kristu, a po njemu i Ocu. 

(usp. Uputa o štovanju euharist. mist. br. 6) 

SAKRAMENTI SU ZNAKOVI VJERE 
U USKRSNULOGA KRISTA 

112 . 


Vrlo je važno znati da sakramenti imaju svoju dje¬ 
lotvornost samo onda ako onaj koji ih prima ima vjeru. 
Bez osobne vjere nitko ne može primati sakramente. No¬ 
vi obredi kod podjeljivanja sakramenata sve jasnije pot- 
crtavaju ovu bitnu osobinu sakramenata. Crkva kao za¬ 
jednica vjere u Krista uskrsnuloga služi se sakramen¬ 
tima kao potvrdom svoje vjere i kao hranom od koje 
vjera živi i raste. 


OBREDI ZA PODJELJIVANJE SAKRAMENATA 
113 . 

Obred za podjeljivanje pojedinog sakramenta nije u sva¬ 
ko vrijeme Crkve bio isti. Obredi se, naime, mijenjaju pre¬ 
ma okolnostima u kojima Crkva živi. No obredi moraju biti 
tako složeni da misterij koji je kod sakramenata prisutan 
postane što shvatljiviji i pristupačniji onima koji ih prima¬ 
ju. Novi obredi za podjeljivanje sakramenata, kojima se 
Crkva u zadnje vrijeme služi, imaju svrhu doći ususret da¬ 
našnjem čovjeku u što boljem shvaćanju samog sakramenta. 

DJELITELJI sakramenata u ime Crkve (Krista) su u 
prvom redu biskupi, zatim njihovi pomoćnici-svećenici i đa¬ 
koni. U izuzetnim slučajevima (u smrtnoj opasnosti) sakra¬ 
menat krsta može podijeliti svaki kršćanin pa čak i nekrš- 
ćanin, ako želi činiti ono što Crkva čini. Kod sakramenta 
ženidbe sakramenat podijeljuju zaručnici jedan drugome, a 
ovlašteni svećenik pred kojim oni izjavljuju vjernost jedan 
drugome samo je zastupnik Crkve. 

Sakramenat sv. potvrde obično dijeli biskup, premda mo¬ 
že i svećenik ako je zato ovlašten od Crkve. 

Za ulazak u Kraljevstvo Božje (Crkvu) Isus traži po¬ 
novno rođenje. Kad se zbog ovog Kristovog zahtjeva fa¬ 
rizej Nikodem začudio i zapitao Isusa: »Kako se čovjek 
može roditi kad je star? ..., Isus mu odgovori: Zaista, 
zaista, kažem ti: ako se tko ne rodi iz vode i Duha, ne 
može ući u Kraljevstvo Božje. Što je od tijela rođeno, 
tijelo je; i što je od Duha rođeno, duh je«, (usp. Iv. 3, 
1—6). Cjelokupno Isusovo propovijedanje bilo je zapravo 
poziv svima da uđu u Kraljevstvo Božje, tj. da se prepo¬ 
rode na novi život. Iza svoga uskrsnuća, prema evanđe¬ 
listu Mateju, Isus čak naređuje svojim apostolima: »Idi- 
te i učinite sve narode učenicima mojim! Krstite ih u 
ime Oca i Sina i Duha Svetoga. Učite ih da vrše sve što 
sam vam zapovijedio! Ja sam s vama u sve vrijeme do 
svršetka svijeta« (Mt 28, 19). 

Što je sve za prvu kršćansku zajednicu značio sa- 
kramenat krštenja vidimo iz različitih spisa prve zajed¬ 
nice. Kao primjer donosimo odlomak iz poslanice sv. 
Pavla: 

»Koji god smo kršteni u Krista Isusa, u smrt smo 
njegovu kršteni. Krštenjem smo, dakle, zajedno s nji¬ 
me ukopani u smrt, da kao što Krist slavom Očevom 
uskrsnu od mrtvih, i mi tako hodimo u novosti života. 
Ako smo doista s njime srasli po sličnosti smrti nje¬ 
govoj, očito ćemo srasti i po sličnosti njegovu uskrsnu¬ 
ću« (Rim 6, 3 — 5). 

Ovi odlomci iz Sv. pisma Novoga zavjeta donose 
nam uglavnom sve glavne osobine sakramenta krštenja. 
Vanjski oblik ovog sakramenta sličan je već uobičaje¬ 
nom načinu krštenja, a to je polijevanje ili uranjanje u 
vodu (sjeti se Ivana Krstitelja). Novost kod Kristovog 
krsta jeste Duh Sveti koji izvodi unutarnji učinak. 

Voda koja se kod krštenja upotrebljava kao nužno po¬ 
trebni vidljivi znak za valjanost krštenja, ima u Bibliji zna¬ 
čenje života, čišćenja i oslobođenja. Ova značenja prisutna 
su u Starom zavjetu kao živopisne slike onoga što će se po 
Kristovom dolasku ostvariti. 

Tako se već na prvim stranicama Sv. pisma govori o 
vodi nad kojom lebdi Duh Božji, te snagom Duha iz vode 
dolazi život. (Post. 1). Vode potopa u Noino vrijeme uništa¬ 
vaju zlo na zemlji i tako pripremaju put novom stvaranju. 
(Post 7. i 8.). U prijelazu židovskog naroda preko Crvenoga 
mora iz egipatskog ropstva na slobodu, mi kršćani gledamo 
svoje oslobođenje od grijeha po Kristovoj Pashi. 

Konačno dolazimo do Isusa koji biva kršten od Ivana 
Krstitelja na rijeci Jordanu, te time svečano navijesti po¬ 
četak svojeg spasiteljskog djelovanja. Dok je na križu visio 
iz boka mu je s krvlju i voda navrla (simbol krsta i euhari¬ 
stije). 

Premda mi nismo naveli sve biblijske tekstove koji nam 
govore o krštenju, ipak već iz ovoga što je navedeno može¬ 
mo zaključiti slijedeće: 

a) Krst je novo rođenje vodom i Duhom Svetim po 
kojem se postaje Dijete Božje, član Novoga Bo¬ 
žjega naroda — Crkve. 

b) Krštenje pretpostavlja ispovijest vjere u Isusa 
Krista uskrsnulog i proslavljenog. 

c) Vjera u Krista uskrsnuloga uključuje totalno o- 
braćenje, kao polaznu točku novoga života. 

d) Po krstu ulazimo u jedno dinamičko stanje živo¬ 
ta po kojem se sve jače ostvaruje smrt grijehu 
i život za Boga. Ovaj dinamizam života jeste zbog 
toga što krst koji podijeljuje Crkva ostvaruje 
ulazak u Tijelo Kristovo. Ugrađujemo se, naime, 
kao živo kamenje u duhovni Dom, postajemo 
kraljevsko svećenstvo, sveti narod u službi navi- 
ještanja silnih Božjih djela koja se ostvaruju na 
nama, jer nas Bog izvodi iz tame u svoje svjetlo. 

(1. Pt. 2). 

e) Krst kao ulazak u Crkvu ujedno je ulazak u sve 
čvršće zajedništvo s Bogom. On je početak Novoga sa¬ 
veza, kojega svaki novokrštenik u Kristu sklapa s Bo¬ 
gom. Ovaj Savez, ovo zajedništvo raste i učvršćuje se 
sa svjesnim primanjem ostalih sakramenata vjere koji¬ 
ma je Krist obdario Crkvu. 

Prema ovome krst je ujedno i primanje teške odgo¬ 
vornosti za svoj vlastiti vječni život, kao i za rast pre¬ 
ma vječnom životu čitave Crkve. Svi jesna i promišljena 
nevjera Krsnom zavjetu, prezir je svega onoga što Bog 
u svojoj ljubavi čini za dobro čovjeka. 

OBRED KRŠTENJA 


115 . 

Obred krštenja kroz povijest Crkve doživljavao je raz¬ 
ličite promjene. Prvotni obred bio je uglavnom za krštenje 
odraslih ljudi, a ne djece. Ne ćemo se upuštati u povijesni 
razvoj obreda krštenja, nego odmah prelazimo na obred kr¬ 
štenja kojim se danas Crkva služi. Mi ovaj obred nazivamo 
»Novi obred« jer je kod nas stupio na snagu na Uskrs 1970. 
god. Ovaj »Novi obred« tako je složen da sve bitne oznake 
krsta bivaju posebno naglašene. Obred nam najviše govori 
ako se krsti pod sv. misom, jer se tada najjače naglašava 
kako Krst, kao i ostali sakramenti, imaju svoj izvor i dje¬ 
lotvornost u Pashi Kristovoj, tj. u njegovom izlasku kroz 
muku i smrt u Novi život. Donosimo nekoliko bitnih crta 
Novog obreda za krštenje djece: 

Napomena: Prije krštenja djeteta treba doći dijete u- 
pisati. Krstiti dijete mogu samo oni roditelji koji su 
crkveno vjenčani te koji nastoje živjeti po vjeri. Kr¬ 
štenja iz običaja ili obzira nemaju nikakva smisla. 
Dijete se, naime, krsti na vjeru roditelja pa ako ro¬ 
ditelji nemaju vjere njihovo se dijete ne bi smjelo kr¬ 
stiti. 

Kumovi kod krštenja također moraju biti 
vjenčani u crkvi te uzorni vjernici. 

Prije krštenja potrebno je doći na po¬ 
uku. Na pouku dolaze roditelji i kumovi, a svrha 
pouke je u tome da se roditelji i kumovi potsjete svo¬ 
jih kršćanskih odgovornosti jer se dijete krsti na nji¬ 
hovu vjeru. 

Ako se želi krstiti netko od odraslih, tada se mora 
najprije dati dobro poučiti o glavnim istinama vjere. 

1. PRIMANJE DJECE U CRKVU 

116 . 

Na početku mise svećenik u ime zajednice prima djecu 
u Crkvu. Ovo primanje ne znači da su djeca postala pra¬ 
vi članovi Crkve, nego ih zajednica radosno prima te im 
preko službenika — svećenika podijeljuje Krst. Kod ovog 
početnog obreda djecu drže roditelji, a kumovi su kraj njih 
kao svjedoci. Također se svećenik obraća roditeljima sa 
pitanjem: 

»Roditelji, koje ćete ime dati svome djetetu? kao i pi¬ 
tanjem: 

»Što tražite od Crkve Božje za svoje dijete N. A ro¬ 
ditelji zajedno odgovore: Krštenje, itd. 

2. SLUŽBA RIJECI 

117 . 

Premda djeca nemaju onog časa nikakve koristi od či¬ 
tanja Sv. pisma, ipak ova služba Riječi upravljena je dje¬ 
ci kao pouka prije krštenja, ali s tom razlikom što svu od¬ 
govornost za Riječ Božju preuzimaju roditelji, kumovi kao 
i ostala skupljena zajednica. Svi ovi (prvenstveno roditelji) 
dužni su postepeno, kako dijete raste, svojim životom i pri¬ 
mjerom približiti Riječ Božju djetetu. 

3. SAMO KRŠTENJE 

118 . 

Iza Evanđelja, slijedi kratak nagovor na temu uzetih či¬ 
tanja, a zatim: Molitva vjernih; Blagoslov vode; Tako zva¬ 
no odricanje od sotone (zla) i ispovijest vjere, te konačno 
samo polijevanje vodom. 

U odricanju od sotone, grijeha i svakoga zla pripravnik 
obećava Bogu da će konačno raskinuti s njima i biti od sa¬ 
da samo Božja svojina, što potvrđuje ispovijedanjem vjere. 

Sržni dio krštenja je u polijevanju djeteta vodom i isto¬ 
vremenom izgovaranju formule: N. ja te krstim u ime 
Oca i Sina i Duha Svetoga. 

Iza polijevanja vodom slijedi mazanje novokrštenika kri¬ 
zmanim uljem, što označava primanje Duha Svetoga, a po 
tome ujedno i primanje svećeničke i proročke službe. 

Dijete je kršteno. Crkva novokrštenika još jednom pot- 
sjeća na ono što je primio simbolima: Bijelom haljinom, za¬ 
paljenom svijećom i znakom »Efeta«. Posebno je bogata sa¬ 
držajem simbolika zapaljene svijeće, koja označava vjeru 
u Krista kao svjetlo našega života. Označava također i sa¬ 
moga Krista koji se sam naziva svjetlom svijeta. Krsnu svi¬ 
jeću zapaljuje otac djeteta i to na uskrsnoj svijeći koja je 
kod krštenja uvijek zapaljena. 

4. ZAVRŠNI OBRED 

119 . 

Iza krštenja nastavlja se sv. misa. Svojim sudjelovanjem 
kod mise i to tako da se svi pričeste, roditelji i kumovi svje¬ 
doče pred skupljenom zajednicom svoju vjeru i svoju sprem¬ 
nost da u toj vjeri odgoje i svoju djecu. 

Na kraju mise svećenik podijeljuje roditeljima posebni 
blagoslov potsjećajući ih ponovno na odgovornost za vjerski 
odgoj svoje djece. Svećenik im napominje kako su om prvi 
učitelji vjere svoje djece. 

S akr a m en at krštenja prima se samo je¬ 
dnom u životu, jer on ostavlja na kršćaninu vječni 
biljeg Kristova odabranja. Ako se netko odijeli od Krista 
svojim zlim životom, plodovi sakramenta, doduše nestanu, 
ali ponovnim obraćenjem Kristu u njemu ponovno oživi no¬ 
vi čovjek. 

SAKRAMENAT 

SVETE POTVRDE 


120 . 

Dok smo govorili o sakramentu krsta često smo spo¬ 
minjali Duha Svetoga. Po Duhu Svetome čovjek se pre- 
porađa na novi život. Duh je sila koja drži Crkvu na 
okupu i uvodi je u sve čvršće zajedništvo s Ocem i Si¬ 

nom. Za sakramenat potvrde možemo reći da je puni¬ 
na krštenja, jer Duh kojeg primismo već na krstu, po 
ovom sakramentu još obilatije nas ispunja svojim da¬ 
rovima, svojom snagom i čini nas svjedocima Krista us¬ 
krsnuloga. 

ISUS OBEĆAVA DUHA SVOJOJ CRKVI 

121 . 

Sam Isus Krist govorio je svojim apostolima o potrebi 
Duha Svetoga koji će ih uvesti u svu istinu o njemu: »Ako 
me ljubite, vršit ćete moje zapovijedi. Ja ću moliti Oca, i 
dat ću vam drugog Branitelja koji će ostati s vama zau¬ 
vijek: Duha Istine kojega svijet ne može primiti, jer niti 
ga vidi, niti ga poznaje. Vi ga poznajete jer boravi s vama 
i jer će biti u vama. (Iv 14,15-17)... Riječ koju slušate nije 
moja već od Oca koji me posla. Ovo sam vam govorio bo¬ 
raveći s vama. A Branitelj, Duh Sveti, kojega će Otac po¬ 
slati zbog mene, naučit će vas sve i sjetiti vas svega što 
vam rekoh.« (Iv 14,26)... »A kad dođe Duh Istine, uvest će 
vas u svu istinu. On neće govoriti sam od sebe, već će go¬ 
voriti što čuje i objavit će vam buduće. On će mene pro¬ 
slaviti. .. (Iv 16,13). 


ISUS ŠALJE OBEĆANOG DUHA SVETOGA 

122 . 


Kristovo obećanje ostvarilo se iza njegova uskrsnu¬ 
ća i uzašašća. 

»Kad napokon dođe Pedeseti dan, svi bijahu skupljeni 
na istom mjestu. Tada iznenada dođe neka buka s neba, 
kao kad puše silan vjetar, pa ispuni svu kuću u kojoj su 
boravili. I ukazaše im se jezici kao od plamena i razdijeliše 
se, te nad svakoga od njih siđe po jedan. Svi se oni napu¬ 
niše Duha Svetoga te počeše govoriti tuđim jezicima, kako 
ih je već Duh nadahnjivao da govore.« (Dap 2,1-4). 

Ovaj slikoviti opis dolaženja Duha Svetoga na prvu 
Crkvu snažno naglašava potrebu Duha Svetoga za ra¬ 
zumijevanje Krista i hrabro svjedočenje za njega. Prva 
Crkva bila je svjesna ove unutarnje sile po kojoj joj 
je Krist postao razumljiv i neprestano prisutan. 

Duh Sveti koji je ujedno i Kristov Duh dan je Crkvi 
ne samo kao njezina unutarnja snaga nego baš prima¬ 
njem Duha Svetoga Crkva kao zajednica prima sveće¬ 
ničku i proročku službu, tj. da neprestano naviješta i 
svjedoči svijetu Silna Božja Djela. 

Sa koliko je ozbiljnosti shvatila ovu svoju službu prva 
kršćanska zajednica pokazuje brzo širenje kršćanstva u 
prvim stoljećima Crkve. Duh Sveti nikad nije Crkvi o- 
duzet, nego je uvijek s njom i preko nje se daje onima 
koji ga traže. U Djelima apostolskim nalazimo ovaj do¬ 
gađaj: »Kad su apostoli u Jeruzalemu čuli da je Sama¬ 
ri ja primila riječ Božju, poslaše tamo Petra i Ivana. Kad 
oni siđoše Samarijancima, pomoliše se za njih da pri¬ 
me Duha Svetoga, jer još ni na jednoga od njih ne bi¬ 
jaše sišao: bijahu samo kršteni u ime Gospodina Isusa. 
Tada Petar i Ivan položiše na njih ruke, i oni primiše 
Duha Svetoga (Dj 8,14-17). 



POTVRDA KAO SAKRAMENAT KRŠĆANSKE 


ZRELOSTI I SVJEDOČENJA 
123 . 


Iz ovog do sada navedenog možemo zaključiti: 

Sakramenat svete potvrde je vidljivi znak primanja 
Duha Svetoga kojeg nam šalje Krist od Oca nebeskoga. 
Duh Sveti koji je i Kristov Duh učvršćuje nas u vjeri u 
Isusa Krista. Čini da razumijemo njegovo evanđelje i 
daje nam sposobnost i hrabrost pred svijetom svjedočiti 
za Krista uskrsnuloga. Kršćanin koji je primio sakra¬ 
menat sv. potvrde primio je ujedno i dužnost širiti Bo¬ 
žju riječ, a teško je odgovoran za sve svoje prestupke, 
mlitavost i nehaj u vjerskom životu. Ovaj se sakrame¬ 
nat kao i krst prima samo jedanput u životu. Djelitelj 
ovog sakramenta prvenstveno je biskup, a u smrtnoj 
opasnosti ili ovlaštenjem Crkve može ga dijeliti i sveće¬ 
nik. 

Već smo više puta, počevši od prve stranice ove 
knjižice, pa sve do sada naglasili kako je Euharistija 
središte svega kršćanskoga života. Svi sakramenti Crk¬ 
ve imaju u sakramentu Euharistije svoje ishodište i u- 
pravljeni su prema njoj. »Presveta Euharistija sadrži 
sveukupno duhovno dobro Crkve tj. samoga Krista, na¬ 
šu Pashu. . . Euharistija označuje i čudesno ostvaruje 
zajedništvo života s Bogom i jedinstvo Božjega naroda, 
... Po Euharistiji Crkva neprekidno živi i raste.« (usp! 
Upute o štovanju euharist. mist.). 

Stoga smatramo da je za razumijevanje ovoga sa¬ 
kramenta potrebno dobro poznavati Sv. pismo i Staroga 
i Novoga zavjeta. Sva je, naime, objava Božja usmjerena 
na Krista koji nam baš u sakramentu Euharistije, za¬ 
hvaljujući samom znaku, najočitije pokazuje neizrecivu 
Božju dobrotu prema nama ljudima. 

EUHARISTIJA I STARI ZAVJET 
125 . 

U Starom zavjetu Euharistija je više puta najavlje¬ 
na i označena različitim simbolima i velikim povijesnim 
događajima. Zapravo sva Božja Djela koje donosi Sv. 
pismo imaju svrhu pokazati Božju ljubav prema čov- 

jeku. Premda smo u prvom dijelu ove knjižice već na¬ 
veli neke od izražaj ni j ih »euharistijskih« tekstova, ipak 
ćemo ih radi što boljeg razumijevanja ovog sakramenta, 
navesti još nekoliko. Najveći dar što ga Bog daje od 
sebe jeste život. Čitava kompozicija slikovitog opisa stva¬ 
ranja svijeta opisuje život u posljednjoj etapi stvaranja 
kao krunu svega. Najsavršenije živo biće, čovjeka, Bog 
stvara na svoju sliku i priliku. Kad je čovjek svojim 
odvraćanjem od Boga, svojim grijehom izgubio prvotni 
život, Bog mu u svojoj dobroti obećava spasenje od vje¬ 
čne smrti. Ovo je obećanje sadržano u slijedećem tekstu: 

OBEČANJE SPASITELJA 

126 . 

»Neprijateljstvo ja zamećem između tebe i žene, između 
roda tvoga i roda njezina: on će ti glavu satirati, a ti ćeš 
mu vrebati petu.« (Post 3,15). 

Kako bi čovjeka usmjerio k sebi izvoru života, u kojem 
je i sreća čovjekova, Bog je svoj dar čovjeku najavljivao, i 
označivao također u različitim zemaljskim dobročinstvima. 

Najočitiji znak i najbliži ljudima bila je dnevna hrana 
kruh. Osim toga i u različitim drugim darovima koji su 
potrebni čovjeku za život Bog je navijestio dolazak Krista 
u kojemu je život za cijeli svijet. Hrana kao znak Božjeg 
dobročinstva, u kojoj je izvor života, bila je ipak najočitije 
dobročinstvo. Otuda dolazimo u Sv. pismu na mnoštvo goz- 
benih motiva. Za Židova je gozba bila nešto veliko i sveto, 
a gostoljubivost je bila posebno slavljena. Nastojat ćemo sa¬ 
da u nekoliko biblijskih tekstova Staroga saveza upoznati 
obećanje Euharistije kao životnog zajedništva s Bogom. Kao 
što smo napomenuli sliku euharistije prepoznajemo u ra¬ 
zličitim obećanjima, blagostanju, darivanju života i si. 

OBEĆANJE ABRAHAMU 

127 . 

Osim onog Božjeg obećanja prvim ljudima kojeg smo 
malo prije napomenuli znak velikog Božjeg dobročinstva je¬ 
ste i ovo: 

»Jahve reče Abrahamu: »Idi iz zemlje svoje, iz za¬ 
vičaja i doma očinskog, u krajeve koje ću ti pokaza¬ 
ti. Velik ću narod od tebe učiniti, blagoslovit ću te, 
ime ću ti uzveličati, i sam ćeš biti blagoslov ... sva 
plemena na zemlji tobom će se blagoslivljati.« 

(Post 12,1-4). 

ŽRTVA MELKISEDEKOVA 

128 . 

Jedan od zagonetnih tekstova, ali kojega naša krš¬ 
ćanska liturgija upotrebljava jeste i ovaj o svećeniku Mel- 
kisedeku: 

»Pošto se Abraham vratio, porazivši Kedor — Lao- 
mera i kraljeve koji su bili s njim u susret mu, u 
dolini Save, to jest u Kraljev dol, iziđe kralj Sodome. 
A M elki s e d ek, kralj Š a l e m a, iznese kru¬ 
ha i vina. On je bio svećenik Boga Sve¬ 
višnjega. Blagoslovi ga govoreći: »Od Boga Sve¬ 
višnjega, Stvoritelja neba i zemlje, neka je Abraha¬ 
mu blagoslov«! (Post 14,7).« 

IZLAZAK IZ EGIPTA I SAVEZ NA SINAJU 

129 . 

Biblijske tekstove o Izlasku Židova iz Egipta, tj. o 
blagovanju beskvasnog kruha i vazmenog janjeta, o ma¬ 
zanju krvlju dovratnika židovskih kuća, o prijelazu pre- 
ko Civenog mora, kao i tekstove »Božjih zapovijedi« i o 
sklapanju »Saveza na gori Sinaju donijeli smo u prvom 
dijelu knjige, vidi br. 28. i 30. 

Događaji koje opisuju ovi tekstovi zauzimaju sredi¬ 
šnje mjesto u židovskoj povijesti. 

Svi ovi događaji igraju veliku ulogu u našoj kršćan¬ 
skoj liturgiji. Oni su zapravo nekoć bili samo navještaj 
svega onoga što se u Kristu i po Kristu ostvarilo. 

ŽIDOVSKA PASHA 

130 . 

Židovi su svake godine slavili Jahvinu Pashu tj. 
prolaz Jahvin kroz Egipat u noći kada su blagovali va- 
zmeno janje i beskvasni kruh. Blagdan Pashe je za njih 
bio najveći blagdan. Slavljenje Pashe nije se sastojalo 
u živom sjećanju samo na žrtvovanje i blagovanje ja¬ 
njeta, nego je obuhvaćalo i sklapanje Saveza na gori Si¬ 
naju. Savez na Sinaju bio je shvaćen kao zaključak iz¬ 
laska, jer su Izraelci definitivno oslobođeni tada kad su 
postali »Kraljevstvo svećenika i narod svet«. (Izl 19,6). 

U ovom je slavlju bio naglašen osjećaj sadašnjosti. 
Židovi su držali, a tako poučavali i svoju djecu, da je 
Jahve i njih izbavio iz Egipta, kao i to da se sada dok 
oni žive nad njima ostvaruje Božja briga i oslobađanje 
naroda od ropstva. 

PUT U OBEĆANU ZEMLJU 

131 . 

Iz Egipta su Izraelci išli prema »Obećanoj zemlji«. Bog 
je, naime, rekao Mojsiju: »Dovest ću vas u zemlju za koju 
sam se zakleo da ću je dati Abrahamu, Izaku i Jakovu, i 
dat ću vam je u baštinu ja Jahve.« 

Nošeni ovim obećanjem Židovi su morali prijeći duga¬ 
čak put kroz pustinju. Ovaj put bio je kao škola kako se 
moraju lišiti svega zemaljskoga, jer njih vodi Bog u ko¬ 
jemu je sadržano sve bogatstvo. Kad su Židovi konačno u- 
šli u »Obećanu zemlju u kojoj teče med i mlijeko« morali 
su je sami osvojiti. Za one koji su gledali sve zemaljski bi¬ 
lo je to razočaranje. Vjerni Božjim obećanjima nisu se da¬ 
li pokolebati, nego su shvatili da je Božji plan drugačiji i 
da je »Obećana zemlja« jedna drukčija vrijednost nego o- 
i/a naša zemlja. 

PROROČANSTVO IZAIJINO 

132 . 

»I Jahve nad vojskama spremit će svim narodima na 
ovoj gori gozbu od pretiline, gozbu od izvrsna vina, 
od pretiline sočne, od vina staložena. 

Na ovoj gori on će raskinuti zastor što zastiraše sve 
narode, pokrivač koji sva plemena pokrivaše, i uniš- 
tit će smrt za svagda. I suzu će sa svakog lica, Jahve, 
Gospod, otrti — sramotu će svog naroda na svoj ze¬ 
mlji skinuti... I reći će se u onaj dan: Gle, ovo je 
Bog naš, u njega se uzdasmo, on nas je spasio« (Iz 25, 
6-9). 

U NOVOM ZAVJETU OBEĆANJA SE OSTVARUJU — 
SVADBA U KANI 

133 . 

Prema evanđelju sv. Ivana Isus je započeo svoje 
javno djelovanje kao Mesija čudom na svadbi u Kani 
Galilejskoj. 

»Kad (na svadbi) nestade vina, reče Isusu njegova 
majka: Nemaju vina. Što hoćeš ti od mene ženo? od¬ 
vrati joj Isus. Zar moj čas nije već došao?... 

Dalje se u izvještaju o ovoj svadbi govori o čudu 
koje učini Isus pretvaranjem vode u vino. Već smo pri¬ 
je govorili o značenju gozbe, hrane i uopće svega ono¬ 
ga što je potrebno za život čovjeku, te nam barem do¬ 
nekle može biti razumljiva svadba u Kani Galilejskoj. 
Događaj svadbe u Kani zapravo nam iznosi plan Kri¬ 
stova spasiteljskog djela. Odvraćanjem ljudskog roda od 
Boga, u čovječanstvu je nestalo životne snage i život¬ 
ne radosti (vina), ali budući da je došao Kristov čas (pu¬ 
nina vremena), upućen je po Kristu poziv svim ljudi¬ 
ma na vječnu svadbu koju je Bog pripravio onima koji 
ga ljube. Tako je u ovom znaku svadbe prikazan Krist 
kao Zaručnik koji je poslan od svoga Oca da nas pozo¬ 
ve i povede na svoju svadbu, tj. da nas učini dionicima 
slave koju ima kod Oca od vijeka. S ovim je u uskoj 
vezi Kristova Posljednja večera kod koje pretvara vino 
u svoju krv koja postaje cijenom našega vječnoga ži¬ 
vota. 

ISUS ZARUČNIK 
134 . 

Kao potvrdu onome što smo malo prije rekli na neko¬ 
liko mjesta u Novom zavjetu izričito se govori o Kristu kao 
zaručniku. Kad su jednom Ivana Krstitelja pitali što mi¬ 
sli o Isusu, dobiše odgovor: 

»Ja nisam Mesija, već sam poslan pred njim. Tko ima 
zaručnicu taj je zaručnik. Ali zaručnikov prijatelj, ko¬ 
ji stoji i sluša ga, od srca se veseli zaručnikovu gla¬ 
su. Ovo je moje veselje sada doseglo vrhunac. On 
mora rasti, a ja se umanjivati.« (Iv 3,29.). 

Kad su Ivanovi učenici predbacivali Isusu što mu uče¬ 
nici ne poste reče im: 

»Mogu li tugovati svatovi dok je s njima zaručnik? 
Ali doći će vrijeme kad će im ugrabiti zaručnika« 

(Mt 9, 15). 

Posebno je s ovim mislima bogata knjiga Otkrivenja ko¬ 
ja Krista zaručnika naziva Janjetom čijom je krvi spašen 
Novi Jeruzalem. 

ISUS KRUH ŽIVOTA 

135 . 

Isusova čudesa bila su potvrda njegova poslanja. Preko 
čudesnih znakova, koji se obično ticahu materijalnih stva¬ 
ri, Krist je objavljivao duhovnu stvarnost svoga kraljev¬ 
stva. Kad je Isus jednom na čudesan način nahranio mno¬ 
štvo ljudi, narod ga htjede u oduševljenju učiniti kraljem. 
A Isus im odgovori: 

» Zaista, zaista kažem vam — nije vam Mojsije dao 
kruh s neba; naprotiv, Otac moj vam daje pravi kruh 
s neba. Jer kruh je Božji onaj koji silazi s neba i da¬ 
je život svijetu«. Gospodine, — rekoše mu nato — daj 
nam uvijek taj kruh! Odgovori im Isus: »Ja sam. kruh 
života. Tko dolazi k meni sigurno neće ogladnjeti. Tko 
vjeruje u me sigurno neće ožednjeti« (Iv. 6,32-36). 

POSLJEDNJA VEČERA 

136 . 

Sakramenat Euharistije konačno je ustanovljen na 
Posljednjoj večeri koju je Isus imao sa svojim učenicima 
uoči muke i smrti na križu. Kod ove večere Isus pro¬ 
slavljajući židovsku Pashu — uspomenu na Izlazak iz 
Egipta i Savez na Sinaju — ustanovio je Novu Pashu — 
svoj prijelaz k Ocu — time što: 

»One noći kad je bio predan uze kruh, zahvali Bo¬ 
gu, razlomi i dade učenicima govoreći: UZMITE I JE¬ 
DITE OD OVOGA SVI: OVO JE MOJE TIJELO KOJE 
ĆE SE ZA VAS PREDATI«. Isto tako pošto večeraše, 
uze kalež, zahvali Bogu i dade svojim učenicima govo¬ 
reći: UZMITE I PIJTE IZ NJEGA SVI: OVO JE KALEŽ 
MOJE KRVI NOVOGA I VJEĆNOGA SAVEZA KOJA 
ĆE SE PROLITI ZA VAS I ZA SVE LJUDE NA OT- 
PUŠTENJE GRIJEHA. OVO ĆINITE MENI NA SPO¬ 
MEN (Euharist. mol.). 

Posljednja Kristova večera i njegova muka, smrt 
i uskrsnuće čine jedan te isti misterij — misterij Kristo¬ 
ve i naše Pashe. 

Samoga sebe i svoje spasiteljsko djelo Krist je uči¬ 
nio po Crkvi i sakramentima (posebno sakramentu euha¬ 
ristije), prisutnim svim naraštajima do dana Njegova 
drugog dolaska. 

SAKRAMENAT NAŠEG IZBAVLJENJA — ŽRTVA 
NOVOGA SAVEZA 

137 . 

Crkva, poučena Duhom Svetim, čvrsto vjeruje: ka¬ 
da nasljednici apostola čine ono isto što je činio Krist 
na posljednjoj večeri, tada se ponazočuje, čini danas na¬ 
ma prisutnim, misterij muke, smrti, uskrsnuća i uza- 
šašća Kristova. 

Isus je odabrao baš ovaj znak večere da nam posa- 
dašnji svoje spasiteljsko djelo iz više razloga. Prvo: da 
ostvari židovsku Pashu koja je bila također slavljena u 
obliku večere, kao uspomena na noć izbavljenja iz E- 
gipta. Židovska Pasha bila je samo spominjanje na hi¬ 
storijski događaj, a Kristova nas čini stvarnim sudioni¬ 
cima u misteriju (tajni) spasenja. Kruh kod Sv. mise 
koji postaje Tijelo Kristovo potsjeća nas na janje i bes- 
kvasni kruh kojeg Židovi blagovaše u Egiptu u noći 
Pashe, a vino koje se pretvara u Krv Kristovu potsjeća 
nas na Savez na gori Sinaju koji je bio potvrđen krvlju 
životinja (narod je bio njom poškropljen), dok je Novi 
Savez konačno izbavljenje od grijeha zapečaćeno Krv¬ 
lju Kristovom. 

Tako je kod Sv. mise Krist živi i uskrsnuli prisutan 
pod prilikom kruha i pod prilikom vina. 

ŠTO JE, DAKLE, SVETA MISA? 

138 . 

Imajući pred očima sve ono što je rečeno na ovim 
stranicama o Euharistiji, pokušat ćemo, premda je to 
vrlo teško, načiniti zaključak. Time što nam je Isus od¬ 
ledio da slavimo Euharistiju, svima nam je dao moguć¬ 
nost uklapanja u njegov izlazak »iz svijeta k Ocu«. Što 
za nas znači Euharistija nemoguće je ukratko izreći; 
jer je ona i zahvaljivanje Bogu, i sakramenat života, i 
sakramenat našeg međusobnog bratstva, i žrtveni sakra¬ 
menat, kao i predoznačeno ostvarenje buduće slave u 
zajedništvu s Presvetim Trojstvom. No, pokušavajući se 

ipak izraziti još kraće o ovom sakramentu, koji je »sredi¬ 
šte svega kršćanskoga života«, i ishodište i svrha svih sa¬ 
kramenata, mogli bismo reći: SVETA MISA (euharisti¬ 
ja) JE SASTANAK BOŽJEGA NARODA SA ISUSOM 
KRISTOM USKRSNULIM I PROSLAVLJENIM, KOD 
KOJEG SE POD VODSTVOM SVEĆENIKA PROŠLA'V- 
LJUJE SPOMEN-CIN ISUSOVE MUKE, SMRTI, US¬ 
KRSNUĆA I UZASAŠCA. 

Ulaziti u sve dublju spoznaju i razumijevanje Sv. mi¬ 
se nije nikako moguće bez stvarnog nastojanja da kod 
mise sudjelujemo. Sudjelovati kod mise znači: doći 
na sastanak s Kristom u zajednici s braćom; kod tog 
sastanka pažljivo slušati pouku Božje Riječi; sudjelo¬ 
vati u proslavi spomen-čina tako da se pričestimo, te 
konačno nastojati sve više rasti u svijesti da smo Ti¬ 
jelo Kristovo. 

SAKRAMENAT 
ISPOVIJEDI - 
POKORA 

139 . 

Krist je došao na svijet da sve ljude pozove u Bo¬ 
žje zajedništvo. Radi se o ljudima grešnicima. U Božjem 
pozivu prisutna je ljubav koja prašta, koja zaboravlja 
grijehe. Čitavo Sveto pismo mogli bismo nazvati ob¬ 
javom o Božjem praštan ju, milosrđu i dobroti. Svi sa¬ 
kramenti kojima je Crkva od Krista obdarena znak su 
Božjeg smilovanja. Konačno sam Isus Krist najveći je 
dokaz Božjeg milosrđa i dobrote. Govoreći o sakramen¬ 
tu Euharistije govorili smo o Božjoj ljubavi koja ide do 
te mjere da se sam Bog daje nama kao snaga i život na¬ 
šega života. Sakramenat ispovijedi Krist je ustanovio 
zato jer nas dobro poznaje kakvi smo. Budući da se za 
prihvaćanje Kristova života traži potpuno opredjeljenje 
za Krista, u sakramentu ispovijedi Bog nam pruža mo¬ 
gućnost da ovo opredjeljenje lakše izvedemo. 

BOŽJE PRAŠTANJE I STARI ZAVJET 

140 . 

Od obećanja Spasitelja prvim ljudima do Krista Bog 
je neprestano vodio i čuvao Izraelski narod. Premda 
je narod kao cjelina i u pojedincima teško kršio Bož¬ 
ji Zakon, Bog im se uvijek smilovao. Jedan od glavnih 
zahtjeva kojeg Bog traži jeste priznanje grešnosti, što 
se lijepo opaža u tekstu proroka Jeremije koji slijedi: 
»Idi, viči ove riječi tamo prema sjeveru i reci: Vrati 
se odmetnice Izraele! — Veli Gospod. — Neću više 
gnjevno gledati na vas, jer sam milostiv — veli Go¬ 
spod, — ne gnjevim se dovijeka. Samo priznaj 
krivnju svoju, da si Gospodu, Bogu svojem pre¬ 
lomila vjernost i da si sad amo sad tamo trčala k 
poganskim idolima ...« 

Grijeh je stvarnost koja tako kida čovjeka od Boga 
da čovjek ne može ostati pred Bogom u grijehu. Sve su to 
imali pred očima pobožni Židovi, ali su posjedovali čvrsto 
ufanje u Božje milosrđe: 

»Ako gledaš na bezakonja, Gospodine, Jahve, tko će 
opstati... ali u Tebe je milosrđe.« (Ps 50). 

Starozavjetne žrtve pomirbene bile su na neki način 
vanjski znak Božjeg smilovanja koji je u Novom Savezu, 
snagom Kristove Pashe, poprimio svoje puno značenje u 
sakramentu ispovijedi. 

POKORA I NOVI ZAVJET 

141 . 

Za postizanje oproštenja, potrebno je potpuno obra¬ 
ćenje. Ivan Krstitelj je na tome uporno inzistirao. Isus 
je u svom propovijedanju također nastupio beskompro¬ 
misno: »Obratite se i vjerujte evanđelju, u Radosnu vi¬ 
jest!« Ali poznavajući našu ljudsku slabost Isus je na¬ 
ma za ohrabren je ispričao priču o Izgubljenom sinu, 
koji se vraća nakon dugo vremena sav raskajan natrag 
k Ocu. Štoviše, otac sam trči ususret sinu koji se vraća. 
Druga je priča o izgubljenoj ovci zbog koje pastir ostavlja 
99 ovaca te ode tražiti izgubljenu. Osim toga Isus je 
za vrijeme svoga propovijedanja često susretao grešni- 
ke kojima se uvijek smilovao i opraštao grijehe. A sam 
je o sebi rekao: 

»Tako stoji pisano da Mesija mora trpjeti i treći dan 
uskrsnuti od mrtvih, da se na temelju njegova imena 
mora propovijedati obraćenje i oproštenje grijeha svim 
narodima počevši od Jeruzalema«. (Lk 24, 46). 

Iza svoga uskrsnuća kod jednog ukazanja Isus reče 
apostolima: 

»Mir vama! Kao što je mene poslao Otac, tako i ja 
šaljem vas!« Poslije tih riječi dahne u njih i reče im: 
»Primite Duha Svetoga! Kojima oprostite grijehe opro- 
šteni su im; kojima zadržite, zadržani su im« (Iv 20, 
21-23). 

A kad ga je Petar zapitao koliko puta može oprosti¬ 
ti svome bratu, nadodajući da li je dovoljno do sedam 
puta? 

Isus mu odgovori: »Ne kažem ti do sedam puta, nego 
do sedamdeset i sedam puta.« (Mt.) 

Cikva kao zajednica Kristova brižno nastoji preko 
svojih službenika podjeljivati ovaj sakramenat Božjeg 
praštanja svima koji to zatraže. 


SAKRAMENTOM ISPOVIJEDI VRAĆAMO SE 
NATRAG ZAJEDNICI VJERNIH 

142 . 

Grijeh jednog kršćanina nije samo njegovo osobno 
odvraćanje od Boga. Svojim velikim prekršajem protiv 
Boga i bližnjega mi nanosimo štetu zajednici čiji smo 
članovi. Njeziro svjedočanstvo za Krista uskrsnuloga u 
nama postaje mrtvo. Stoga se sakramenat pokore mo¬ 
ra shvatiti i kao ponovno vraćanje u zajednicu. Nekoć 
je ovo bilo naglašeno kao nešto samo po sebi narav¬ 
no, te su počinitelji pojedinih grijeha kod ulaza u crkvu 
molili sve koji su ulazili za oproštenje. 

SADAŠNJA PRAKSA ISPOVIJEDANJA 

143 . 

Ovaj je sakramenat Crkva kroz povijest podjeljivala 
na različite načine. Današnja praksa ispovijedanja još 
je uvijek previše odijeljena od zajednice, no u zadnje 
vrijeme i na ovom području sve više dolazi do izražaja 
zajednica. 

Crkva danas traži da se za svaki teži prestupak pro¬ 
tiv Boga i bližnjega treba iskreno pokajati i ispovijedi- 
ti svećeniku koji zatim u ime Kristovo podijeljuje od- 
rješenje. Za svoje grijehe treba činiti i pokoru, jer i po¬ 
kora spada u sakramenat. Bog nam zbog Krista opra¬ 
šta grijehe, ali od nas se traži iskreno kajanje, pokora 
i nastojanje da se popravimo. Što sve ulazi u ispit sav¬ 
jesti jednog kršćanina govorit ćemo kasnije vidi br. od 
175—181. 

SAKRAMENAT 

BOLESNIČKOG 

POMAZANJA 

144 . 

Mazanje uljem u Starom zavjetu poznato je i kao 
način liječenja. U Evanđelju nailazimo na potvrdu ovo¬ 
me u prispodobi o milosrdnom Samaritancu. 

Isus je također slao učenike da idu i da liječe bole¬ 
snike: 

»Dozva dakle dvanaestoricu i poče ih slati dva po dva 
i dade im vlast nad nečistim dusima ... 1 otišavši pro¬ 
povijedahu pokoru. I izgonili su đavle i mazali uljem 
mnoge bolesnike i liječili ih« (Mk 6,7). 

Isusovo djelovanje bilo je puno čudesnih znakova 
od kojih su mnogi bili i izliječeni bolesnici. O ovom 
sakramentu piše Jakov apostol u svojoj poslanici: 

»Boluje li tko među vama, neka dovede svećenike Cr¬ 
kve i neka mole nad njim mažući ga uljem u ime 
Gospodnje, pa će molitva učinjena vjerom spasiti bo¬ 
lesnika! Gospodin će ga podići i ako je učinio grije¬ 
he, dobit će oproštenje. Prema tome ispovijedajte gri¬ 
jehe jedan drugomu i molite jedan za drugoga da oz¬ 
dravite (Jak 5,13-16.). 

Bolesničko pomazanje je izraz vjere i poslanja za¬ 
jednice koja se brine za svoje bolesne članove. Molitvom 
i liturgijskim slavljem, kao i brigom i ohrabrenjem, za¬ 
jednica se trudi da podupire i pomaže bolesnika da po¬ 
bjedi kušnju bolesti. Baš u bolesti čovjek najviše doživ¬ 
ljava potrebu pomoći drugoga čovjeka. Za to se traži 
poniznost, velikodušnost i pouzdanje u Božju provid¬ 
nost koja i preko bolesti vodi naš život do vječnog ži¬ 
vota. 

Kršćani koji ozbiljno uzimaju svoju vjeru, nekada 
ne čekaju do zadnjeg trenutka sa svojim bolesnikom, 
nego pozovu svećenika svaki puta kad im je netko te¬ 
že bolestan. Kod podjeljivanja ovog sakramenta naj¬ 
ljepše je ako cijela obitelj dotičnog bolesnika sudjeluje 
zajedničkom molitvom. 

SAKRAMENAT 

SVEĆENIČKOG 

REDA 

145 . 

Krist je jedini i pravi svećenik Novoga saveza. On 
je sam i Žrtva i Prinositelj žrtve. U poslanici Hebreji- 
ma piše, naime o njemu: »Ali Krist, pošto se pojavio kao 
veliki svećenik budućih dobara prolazeći većim i savr¬ 
šenijim šatorom koji nije napravljen rukom, to jest, 
koji ne pripada ovomu svijetu, ušao je jednom zauvi¬ 
jek u Svetinju nad svetinjama, ne krvlju jaraca i juna- 
ca, nego vlastitom krvi, i pribavio nam vječni otkup.«. . . 
(Heb. 9,11). »Zato je on posrednik jednoga Novoga sa¬ 
veza.« (Heb. 9,15). 


OPĆE SVEĆENIŠTVO (KRSNO) 

146 . 

Budući da je Krist svojom krvlju sebi stekao Novi 
narod, taj Novi narod kao Božja svojina ujedno je sve¬ 
ćenički narod: 

»Vi ste, naprotiv, izabrani rod, kraljevsko svećenstvo, 
sveti puk, narod određen za Božju svojinu, da razgla¬ 
site slavna djela onoga koji vas pozva iz tame u svoje 
divno svjetlo. Nekoć niste bili izabrani narod, a sa¬ 
da ste narod Božji... (I Pt 2,9-10). 

Kada kod svetkovanja euharistije slavimo spomen- 
čin svoga otkupljenja, Krist nas sve prima kao svoju 
braću te svi kod svetkovanja postajemo jedno s njime, 
to jest, jedna živa Žrtva na hvalu slave Božje. Dakle, 
svi smo mi po krstu posvećeni Bogu, tj. svećenici — 
svećenički narod. Ali Krist je ustanovio u ovom posve¬ 
ćenom narodu još i posebnu svećeničku službu. 

PASTIRSKO SVEĆENIŠTVO 

147 . 

Na Posljednjoj večeri Krist je apostolima dao zapo¬ 
vijed: 

»Ovo činite na moju uspomenu!« (Lk 22,19). A posli¬ 
je uskrsnuća evanđelje opisuje kako je dahnuo nad 
apostole i rekao: 

»Kojima oprostite grijehe, oprošteni su im; kojima za¬ 
držite, zadržani su im« (Iv 20,22). 

Apostoli, prvi svećenici koji primiše od Krista po¬ 
sebno poslanje za dobro Božjeg naroda, primili su od 
Krista i dužnost naučavati i propovijedati Evanđelje i 
dijeliti svete znakove — sakramente. Svoju su službu 
prenosili na nasljednike. Primanje ovog apostolskog po¬ 
slanja zapravo je sadržaj sakramenta svećeničkog reda. 

Sakramenat svećeničkog reda prenosi se od Isuso¬ 
vih apostola, preko biskupa sve do današnjih dana. Dje¬ 
litelj sakramenta svećeničkog reda je biskup. Biti po¬ 
svećen za biskupa znači primiti puninu svećeničke slu¬ 
žbe. U svećeničku službu uključena je i jedna stanovi¬ 
ta vlast, koja se uvijek mora prema narodu očitovati 
kao služenje. 


VAŽNOST SAKRAMENTA SVEĆENIČKOG REDA 
148 . 

Sakramenat svećeničkog reda, kao i ostali sakramenti 
ima svoje ishodište iz Kristova Pashalnog misterija. No, sve¬ 
ćenički red ima posebnu vezu s Kristovom Pashom Za di¬ 
jeljenje ostalih sakramenata, a posebno Euharistije (osim u 
nekim slučajevima krst i ženidba), potrebno je primiti sa¬ 
kramenat reda. Sakramenat reda može primiti svaki muš¬ 
karac koji se osjeća pozvan za svećeničku službu te koji po¬ 
sjeduje potrebite fizičke i intelektualne sposobnosti. 

Po biskupima i njihovim pomoćnicima svećenicima Krist 
neprestano izvršava svoje svećeništvo. 

149 . _ __ 

Svi su sakramenti određeni da vjernicima gotovo 
svaku zgodu života posvećuju božanskom milošću koja 
proističe iz uskrsnog otajstva muke, smrti i uskrsnuća 
Krista, od koga svi sakramenti crpe svoju moć (Konst. 
o sv. Liturg., 61). 

Ako, dakle, sakramenti imaju vrijednost »znakova« 
ljubavi Božje do ljudi, onda je sakramenat ženidbe na¬ 
ma ljudima nekako najvidljiviji znak, slika ljubavi ko¬ 
jom Bog u Kristu sve nas ljubi. 

U Starome savezu, kako već napomenusmo na mno¬ 
go mjesta u ovoj knjizi, Bog je uzeo sliku baš zaručnič¬ 
ke ljubavi da pokaže kako je zauzet za svoj narod ži¬ 
dovski; kako nikada neće iznevjeriti taj narod — svoju 
zaručnicu koja mu je na srcu kao što je zaručniku nje¬ 
gova zaručnica, i obratno. 

U Novome je savezu ova ljubav, vjernost i privrže¬ 
nost još očitija. Zaručnik — Krist ljubi svoju Zaručni¬ 
cu — Crkvu, sve ljude do te mjere da se ne ustručava 
za nju dati svoj život. 

Tako je onda kršćanska ženidba, kojom dvoje lju¬ 
di obećava jedno drugome ljubav i vjernost u svim si¬ 
tuacijama života, slika i izražaj uzajamne ljubavi Kri¬ 
sta i Crkve. 

Sakramenat ženidbe sastoji se u privoli kojom 
se zaručnici — kršćani obavezuju na zajednički život 
kao muž i žena, dajući se jedno drugome na raspolaga¬ 
nje, na dar, te obećavajući uzajamnu ljubav, vjernost i 
poštovanje. 

Krist je tu prisutan, blagoslivlje njihovu ljubav, o- 
bogaćuje ju i krijepi svojom milošću. 

Sakramenat ženidbe podjeljivao se kroz povijest Crk¬ 
ve na različite načine. Današnji propisi u Crkvi zahti¬ 
jevaju da ženidbena privola bude izrečena pred ovla¬ 
štenim svećenikom, i pred dva svjedoka. Svećenik ne 
podjeljuje taj sakramenat, nego mladenci — kršćani 
to čine jedan drugome, a svećenik samo službeno pri¬ 
sustvuje u ime Crkve i na kraju podijeli blagoslov. 

U posebnim okolnostima kada se razborito predviđa 
da se za mjesec dana neće moći doći do ovlaštenog 
svećenika ili biskupa, ženidba se može sklopiti samo 
pred dva svjedoka. 

Vjenčanje pod misom 

Ulazak u crkvu 

150 . 

Ako zaručnici stvarno ozbiljno i sa vjerom prošla vljuju 
svoj sveti ženidbeni vez, onda ih na dan vjenčanja ulazak 
u crkvu spominje jednoga drugog dana kada ih, tek rođene, 
roditelji doniješe da prime sakramenat krštenja kao znak 
preporođen ja i ulaska u zajednicu djece Božje — Crkvu. 
Vrata toga ulaska bio je Krist preko kojega se mora proći 
ako se želi ući u Crkvu, zajednicu ljudi koji žive u zajedniš¬ 
tvu s Ocem, Sinom i Duhom Svetim i u međusobnom zajed¬ 
ništvu ljubavi. 

Krštenje^ je sakramenat vjere u Krista, a vjera je otvara¬ 
nje čovjeka životu Božjem koji je ljubav; onome tko se njemu 

otvori, tko uzvjeruje u njega, Bog daje samoga sebe, tj. spo¬ 
sobnost ljubiti i darivati se. Zato biti kršćanin znaci vjero¬ 
vati da nas je Bog u Kristu tako ljubio da je za nas dao 
svoj život kojega smo po krštenju dobili kao mogućnost da 
ljubimo ljude onako kako ih sam Bog ljubi. No za to je po¬ 
trebna jedna kršćanska zrelost, jedan put koji traje cijeli 
život; cijeli je život škola ljubavi. 

Evo, zašto dakle, dvoje mladenaca, stupajući u jedan 
novi život, dolazi pred sakupljenu zajednicu vjernika — Crk¬ 
vu da kažu kako su odlučili ljubiti se do posvemašnjega da¬ 
rivanja jedno drugome, duše i tijela po planu Gospodnjem 
koji je htio ženidbu kao najočitiji znak svoje ljubavi do Za¬ 
ručnice — Crkve. 

Zaručnici dolaze sami, ne kao na krštenje. Odrasli su 
pa mogu potpuno slobodno preuzeti na sebe sve odgovorno¬ 
sti ovoga novoga bračnoga života. 

Po novome obredu vjenčanja svećenik bi zapravo morao 
dočekati zaručnike na vratima crkve i predstaviti ih zajed¬ 
nici, ali u većini slučajeva to nije moguće. 

Molitva 

151 . 

Svećenik na početku mise poziva zaručnike i svu okup¬ 
ljenu zajednicu na molitvu upravljenu Bogu Ocu, po Kristu 
u Duhu Svetome: »Ti si, Bože, uzvišenim otajstvom ženidbe- 
nu svezu posvetio te si sakramenat Krista i Crkve u brač¬ 
nom savezu predoznačio: podaj, molimo te, ovim slugama 
svojim da ono što vjerom primaju nastoje i djelom postići« .. 

To što čujemo kao Božju riječ upravljenu nama, u mo¬ 
litvi postaje naša riječ upravljena Bogu, i on ne može ne 
čuti^ tu našu molitvu koju ponavljamo u skladu s njegovom 
riječi. Sigurni smo da ne govorimo u prazno budući da ga 
molimo da zajedno s njime činimo upravo ono što on želi. 

I dok mladenci traže od Boga da čini ono što on želi, o- 
bavezuju se sa svoje strane činiti sve što im Bog povjerava. 

Liturgija Riječi 

152 . 

Kao što se svaka sveta misa, tako se i ova, »zaručnička« 
sastoji od dva dijela: liturgije Riječi i Euharistijske liturgije. 
Među njima je, međutim, tako uska uzajamna povezanost da 
tvore jedno nedjeljivo jedinstvo. 

U čitanjima Svetoga pisma Bog govori nama, svome na¬ 
rodu — Crkvi i objavljuje nam tajnu otkupljenja i spase¬ 
nja. Tako je sam Isus Krist po svojoj riječi prisutan među 
vjernicima. 

Kod ove su svete mise izabrana čitanja iz Staroga i No¬ 
voga saveza. 

Glavne teme Staroga saveza jesu: povijest svijeta i čo¬ 
vječanstva, gdje se ostvaruje plan Božji; ženidba je slika 
saveza kojega je Bog sklopio s izraelskim narodom kao svo¬ 
jom zaručnicom; Bog je tvorac ženidbe, on želi da seksualno 
jedinstvo u službi ljubavi bude plodno; bračni se drugovi 
izabiru slobodno i obavezuju se na suradnju s Bogom. 

Proroci pak navještaju Novi savez, tj. ugovor ljubavi ko¬ 
jega Krist svojom smrću i uskrsnućem kasnije ostvaruje sa 
svim ljudima, a kršćanska je ženidba slika toga Novoga sa¬ 
veza. 

Glavne teme novozavjetnih čitanja mogle bi se uglavnom 
zaokružiti Pavlovom poslanicom Efežanima (5, 21—32) u ko¬ 
joj je kršćansko jedinstvo slika Zaručnika — Krista i nje¬ 
gove Zaručnice — Crkve. 

U jedinstvu Krist — Crkva djelotvorna je veza ljubav i 
služenje toj ljubavi. Krist ljubi svoju zaručnicu Crkvu naj¬ 
višom ljubavi; dao je život svoj za nju, oživljava je i posve¬ 
ćuje. Njegova je ljubav posvemašnja i trajna. Crkva pak je 
u raspoloženju podložnosti, tj. služenja ovoj ljubavi u pot¬ 
punoj slobodi svoga prianjanja uz Krista. Ljubav u konkret¬ 
nome smislu jest služenje drugome. Tako Krist živi za Crk¬ 
vu, a ona za njega. 

Na sličan način kršćanski mladenci i supružnici imaju 
u svome zajedničkome životu ove djelotvorne veze Krista i 
Crkve. Zaručnikova je ljubav posvemašnja, a »podložnost« 
zaručnice očituje se u službi toj ljubavi. 

Obred vjenčanja 

153 . 

Ženidba je jedan socijalan čin te se sklapa uvijek unutar 
zajednice, bilo religiozne ili nereligiozne. Stoga se i kršćanski 
sakramenat ženidbe sklapa ne samo pred Bogom nego u o- 
kviru cijele Crkve, prisutne u mjesnoj zajednici, koja pri¬ 
hvaća dvoje ljudi i obećaje im pomoć u njihovom zajednič¬ 
kom životu. 

Zato svećenik, kao službenik Crkve, pita mladence: 

I. i I., jeste li ovamo došli bez prisile, da potpuno 
slobodno sklopite ženidbu? 

Jeste li spremni da se u braku za svega svog života 
uzajamno ljubite i štujete? 

Jeste li spremni s ljubavlju primiti od Boga djecu 
i odgajati je po zakonu Krista i njegove Cr¬ 
kve? 


Privola 


154 . 

Nakon izjave da bez prisile sklapaju ženidbu, nakon 
spremnosti uzajamnoga poštovanja i prihvaćanja djece kao 
dara Božjega, zaručnici jedno drugome pružaju desnu ruku 
i očituju pred Bogom i Crkvom svoju čvrstu nakanu sklopiti 
sveti ženidbeni vez kao jedan savez ljubavi i vjernosti. Pri¬ 
vola ovdje znači dvije volje stopiti u jednu volju, u jedan 
sklad tako potpuno da dvoje čine samo jedno srce, jednu 
dušu, jedno tijelo. 

A privola pak se može izraziti na dva načina: ili da mla¬ 
denci sami govore, ili da ih svećenik pita za privolu. 

Prvi način 

Mladenci govore: Ja, I., uzimam tebe I. za svoju že¬ 
nu (svoga muža) i obećavam ti vjernost u do¬ 
bru i u zlu, u zdravlju i bolesti. Ljubit ću te 
i poštovati u sve dane života svoga. 

Drugi način 

Svećenik pita: I., uzimaš li I. za svoju ženu (svoga 
muža)? 

Odg: Uzimam. 

S.: Obećavaš li joj (mu) vjernost u dobru i u zlu, 
u zdravlju i bolesti? 

O.: Obećavam. 

S.: Hoćeš li je (ga) ljubiti i poštovati u sve dane 
života svoga? 

O.: Hoću. 

Dobivši, dakle, privolu svećenik kao pečat na nju govo- 
11 H° s pođinove riječi: »Sto Bog združi, čovjek neka ne ras- 
stavlja.« 

Na taj je način u sakramentu vidljiva svadbena radost 
sto ispunja cijelo Evanđelje i prelijeva se u Crkvu koja zna¬ 
de da je izabrana i ljubljena zaručnica Kristova. 

Kao što Krist sa Crkvom dijeli zajednički život, tako i 
bračni drugovi stupaju u zajednicu života, misli i rasta; o- 
bavezuju se na ljubav koja često nadilazi ljudske mogućno¬ 
sti zbog lomljive i nestalne čovjekove naravi. No spoznaja, 
sigurnost da ih Bog ljubi, da je uz njih, stvara u njima ne¬ 
prestano sposobnost za ljubav i u najtežim trenucima živo¬ 
ta. »Ako je Bog za nas, tko će protiv nas?« — kaže sveti 
Pavao. 

Blagoslov i predaja prstenja 

155 . 

Prstenovi koje bračni drugovi predaju jedno drugome 
svakodnevni su im poziv i vidljiva opomena da ostvaruju 
ono što su obećali: 

I., primi ovaj prsten u znak moje ljubavi i vjerno¬ 
sti. U ime Oca i Sina i Duha Svetoga. 

Jasno je da bez vjernosti ne može biti ni ljubavi, a vjer¬ 
nost se sastoji u slobodi i mogućnosti izabrati svaki dan po¬ 
novno ono što se prvi dan izabralo. 

Euharistijska liturgija 


156 . 

U Euharistiji je sadržano sve duhovno dobro Crkve, tj. 
sam Krist, naša Pasha. Slavljenje Euharistije je uskrsna goz¬ 
ba, spomen-čin svega onoga što je Krist učinio za svoje — 
za Crkvu, i od nje sakramenat ženidbe, kao i svi ostali sa¬ 
kramenti, crpi svoju moć i vrijednost. To je momenat u ko¬ 
jemu Crkva, zajedno s Kristom samu sebe prikazuje Bogu 
stvarajući tako jedno jedinstvo s njime, a po njemu i među 
sobom. Takav učinak proizvodi »lomljenje kruha« ili sveta 
Pričest, kao i predhodni znak mira; jer ne može biti mira 
s Kristom, ako njegov mir nije u onome koji želi dati mir. 

Zgodno bi stoga bilo kada bi mladenci kod ove svete 
mise donijeli na oltar darove, kruh i vino, kao simbol dara 
kojim oni daruju svoje osobe jedno drugome, a oboje Bogu. 

Sakramenat ženidbe koji je posvetio njihovo jedinstvo 
dobili su od Boga; oni sada svoje osobe prikazuju Bogu kao 
dar i što se više znaju prikazati Bogu, on im to više daje 
sposobnost i raspoloženje svakodnevnog uzajamnog dara. 

Svečani blagoslov 


157 . 

Na kraju svete mise svećenik moli za supružnike poseb¬ 
ni svečani blagoslov. Oni napuštaju crkvu kao zgradu, ali 
ostaju Crkva, pripadaju narodu Božjemu, zajednici života i 
ljubavi. Kao prava zajednica ljubavi kršćanska je ženidba 
uvijek otvorena k životu: »Sinovi vam bili blagoslov«. Ova 
ljubav kojom su svi vjerni otvoreni Bogu, posebnu pažnju 
posvećuje onima od kojih društvo, ljudski govoreći, nema 
nikakove koristi: djeci, starcima, nemoćnima itd. Na taj na¬ 
čin oni posjeduju nešto od Božjega milosrđa koje je to veće 
što je potreba veća. 

Zato svećenik supružnicima stavlja na srce poslanje što 
ga zapravo ima svaki kršćanin: »Budite svjedoci Božje lju¬ 
bavi u svijetu!« Bog je svoju najveću ljubav objavio u ljud¬ 
skome tijelu Krista Isusa. Dosljedno tome, međusobna ljubav 
ljudi-kršćana jest jedini znak po kojemu se danas raspozna¬ 
je ljubav Božja i mir i sreća koju on, Bog daje. 

A tko se vjenča ne želi biti sretan sam, nego sa svojim 
bračnim drugom, sa svojom djecom, ukućanima, i prijatelji¬ 
ma. No pravi kršćanin vratiju svojih ne zatvara nikome, jer 
sreća nije u posjedovanju, traženju i lakomosti, već u dari¬ 
vanju i zajedničkoj ljubavi. 

Napomena: Za kršćansko sklapanje ženidbe potrebno se pri¬ 
javiti mjesec dana prije vjenčanja onom žup. 
uredu gdje se želi obaviti vjenčanje. Potrebni 
dokumenti, koji se izvade u župi krštenja, za 
vjenčanje jesu: Krsni i slobodni list (eventual¬ 
no smrtni — za udovce). 

POVIJEST CRKVE 

Prva kršćanska vremena 

158 . 

Svijest prvih kršćana da vjeru koju imaju svjedoče dru¬ 
gima rasla je sve više u grčko-rimskom svijetu. Tako se 
prvi apostoli nakon događaja Duhova razidoše na sve stra¬ 
ne kako bi evanđeosku poruku navijestili i drugima. Iz to¬ 
ga su naviještanja proizašla i naša četiri Evanđelja kao i 
svi spisi Novoga zavjeta. Bilo je i drugih spisa napisanih 
o Isusu Kristu, no Crkva je kasnije upravo ove odabrala 
i uzakonila ih da budu temeljem i izvorom naviještanja Kri¬ 
stove Radosne poruke. 

Prvi, dakle, zamah Crkve — Petar, Pavao, Ivan i drugi 
— bio je usmjeren na propovijedanje Evanđelja. 

Progoni kršćana 

159 . 

Budući pak da je kršćanska vjera imala utjecaja i poslje¬ 
dica i na širem društvenom planu, posebno u rimskome car¬ 
stvu, počeše se javljati prva progonstva protiv te nove nauke, 
nove vjere. Tako smo do godine 311., do »Milanskoga edikta«, 
svjedoci velikih progona kršćana osumnjičenih za protivni¬ 
ke državne vlasti i nacionalnih rimskih bogova. Progoni se 
redahu od Nerona, preko Trajana, Decija do Dioklecijana 
(284—305) koji je bio najkrvaviji. Mnoge su klevete i pod¬ 
vale rasplamsale još više tu mržnju. 

To je međutim, razdoblje velike duhovne zrelosti i ja¬ 
ke svijesti prvih kršćana. Nebrojeni mučenici iz toga doba 
očiti su svjedoci potpune promjene koja je u njima izvrše¬ 
na prianjanjem uz Krista. 

Biskupi kao predvoditelji zajednica prvih kršćana pred¬ 
njačili su u toj svijesti. Jedan od njih, sv. Ignacije antiohij- 
ski, ne samo da je shvatio odgovornost svoje službe već je 
i svoju krv prolio za onoga u koga je povjerovao. Kad su 
ga vodili divljim zvijerima on piše Crkvi u Rimu: 

»Žito sam Kristovo, i zubi me zvijeri melju da posta - 
nem čisti kruh Kristov ... vatra i križ, čopori i zvijeri, 
rezanje i kidanje, razbacivanje kostiju, otkidanje u- 
dova, mrskanje čitava tijela i najgori bičevi đavolski 
neka se obore na me, samo da nađem Isusa Krista ... 
Pustite me da primim čisto svjetlo. Tek kad stignem 
tamo bit ću čovjek«. (Holand. katek. str. 254.). 

Od toga istoga biskupa imamo također i sadržaj vjere 
prve Crkve. Evo, kako on naučava svoje vjernike: »Vi ste 
kamenovi hrama Očeva, ugrađeni u tu zgradu, služeći se 
Duhom Svetim kao silom«. 

Jedan drugi biskup, sv. Irenej iz Lyona, (oko 200.), bra¬ 
neći vjeru od heretika poznat je i danas kao naučitelj- o 
utjelovljenoj riječi Isusu Kristu. Riječ Božja sišla je među 
ljude, »ušatorila se među nama«, ne zato da bismo mi ste¬ 
kli nešto više znanje (gnozu) o Bogu, nego se ta Riječ na¬ 
stanila u našoj sredini »da bismo mi u njoj imali udioništvo- 
vanje s Bogom«. 

Unutarnji život Crkve 

160 . 

Krsni simboli, posebno oni svetoga Pavla, kao i liturgi¬ 
ja, bila je prva i zapravo jedina škola prvih kršćana. Borba 
velikih kršćana, boraca za pravu vjeru, temeljila se, to je 
važno zapamtiti, na vjeri cijele Crkve, na njezinim simbo¬ 
lima, molitvama, himnima: jednom riječi na liturgiji. 

Kršćani dobivaju slobodu 

161 . 

Dolaskom slobode koju kršćanima daje car Konstantin 
Veliki 311. »Milanskim ediktom«, Crkva se naglo počela širi¬ 
ti, i na svim se poljima opaža jedan procvat. Grade se ve¬ 
like Crkve koje kršćani posvećuju svojim mučenicima. Mu¬ 
čenici tako postadoše trajna prisutnost među vjernicima i 
sjeme novih kršćana. 

Crkva misli samu sebe 

162 . 

Susret Crkve s različitim filozofskim pravcima i stru¬ 
janjima prouzrokovao je nuždu za dubljim razmišljanjima. 
Možemo slobodno reći da je vrijeme od V do X stoljeća vri¬ 
jeme veoma dubokog razmišljanja, nazvanoga otačko doba 
po piscima toga doba koje nazivamo crkvenim očima. Spo-, 
menuli smo da je unutrašnja bit Crkve to zahtijevala. Ovi 
su ljudi shvatili da su uvijek dužni dati »razloge nade koja 
je u njima« (I Petr 3,15) onima koji bi im to osporavali. 

Crkveni Oci su djelovali ponajviše kao biskupi svojih 
crkava, a i kao koncilski oci. Svijest da je biskup prvi nau¬ 
čitelj svoje crkve bila je zaista velika, te i danas, čitajući 
njihova djela, vidimo u njima svježinu, polet i poznavanje 
problema. 







128 


Među najvažnije naučitelje na Istoku svakako spadaju 
Atanazije, Grgur Nazijanski, Grgur Niski , Bazilije, Ivan Zla¬ 
tousti. 

Na Zapadu pak su poznati: Ambrozije, Augustin, Lav Ve¬ 
liki i Jeronim. 

Moramo ukratko reći o čemu su ti oci ponaj češće pisali. 
Znamo da je prva Crkva svu svoju vjeru temeljila na Kri¬ 
stu; odatle himni, molitve i sva liturgija posvećena Kristu. 
Ova vjera u Krista izražavala se više kroz živu liturgiju 
nego kroz misao. No s vremenom se pokazalo da je nužno 
jasno izreći vjeru u Boga kako bi ona mogla ući u svijet 
različitih nazora i filozofija. Jer upravo da je susret Crkve 
s raznolikim nazorima prouzrokovao da se o Kristu i Pre¬ 
svetome Trojstvu i različito mislilo. 

Mnogo je puta tako dolazilo do sporova koji nisu bili 
samo vjerskoga sadržaja nego i političkoga, što je uvelike 
smetalo vjeri. Krist je postao središte mnogih rasprava, do¬ 
kazivanja, osporavanja. Najvažniji problemi i pitanja koja 
su se postavljala bila su: Da li je Krist istobitan s Ocem, 
tj. postavljalo se u pitanje božanstvo Kristovo. 

Početak podjele Crkve 

163 . 

Podjelu u Crkvi prouzrokovao je biskup Arije kojega je 
koncil u Niceji osudio. Tako možemo slobodno reći da s Ni¬ 
če jskim koncilom (325.) započinje kobna podjela Crkve. Ma¬ 
kar se osuđivalo pojedine nauke, predstavnici dotične nau¬ 
ke imali su uvijek više ili manje svojih pristaša. 

Ipak možemo reći da je osuđivan je ove ili one krive na¬ 
uke doprinijelo rastu Crkve koja je postajala svijesnija svo¬ 
je odgovornosti. Tako još i danas u misi molimo Nicejsko- 
-Carigradsko vjerovanje (381.), koje nam se u prvi mah mo¬ 
že činiti nerazumljivim, ali koje ie proizašlo iz mučnoga 
traženja i preispitivanja zrelosti tadašnje Crkve. 

Sve kasnije zablude u Crkvi, iako ih se može dijeliti na 
kristološke (o Kristu) i na trinitarne (o Presvetom Trojstvu) 
ipak imaju svoju težišnicu i ishodište u Kristu. Takav je bio 
slučaj s koncilom u Efezu (431.) i Kalcedonu (451.). Po¬ 
trebno je ovdje spomenuti da ie Kalcedon najvažniji kristo- 
loški koncil rane Crkve, ishodište i početak za svaki govor i 
razmišljanje o Kristu. On je plod i diploma kršaćanske zre¬ 
losti rane Crkve. 

Život Crkve na Istoku i Zapadu 

164 . 

Ovo o čemu smo do sada govorili bila je jedna svjetla 
strana koju bismo mogli slijediti do XI stoljeća, do raskola 

između Istoka i Zapada. Međutim, moramo prije spomenuti 
i druge činjenice koje su utjecale na samu Crkvu i njezin 
razvitak, posebno na Zapadu. Seobe naroda od VII stoljeća, 
pad Zapadnoga rimskog carstva, mješanje Crkve u državnu 
svjetovnu vlast, uvelike je doprinijelo da se Crkva na Isto¬ 
ku razlikovala od Zapadne i slijedila svoj put. 

U to vrijeme (VII stoljeće) dolaze i Hrvati na Balkanski 
poluotok, a malo kasnije, u IX stoljeću značajni je za nas 
rad braće Ćirila i Metoda koji su u liturgiji uveli slavenski 
jezik usprkos svim mogućim poteškoćama. 

Istočno je carstvo, bizantsko, ostalo netaknuto, nije ima- 
lu takovih problema kao Zapad. Sve nužne promjene na Za¬ 
padu nisu bile jednake s Istokom te se tako polako širio jaz 
među njima. Osjećali su to vrlo rano već i oci Crkve; Bazilije 
je molio Crkvu na Zapadu da pošalje crkvene ljude kako bi 
se mogle vidjeti obostrane potrebe i poteškoće. 

Islam ili muslimanstvo 

165 . 

Tu moramo spomenuti i dolazak islama. Oko 600. se go¬ 
dine pojavio čovjek imenom Muhamed u Arapskoj pustinji 
i počeo propovijedati vrlo jednostavni i muževni oblik jed- 
noboštva. Teško je shvatljivo kako su toliki krajevi, posi¬ 
jani mučenicima, velikim umovima i biskupima, hipom pa¬ 
li. Kasnije križarske vojne ne mogu biti opravdanje za pro¬ 
pust Crkve učinjen u to doba. 

Crkveni raskol 

166 . 

Istok je tako sačuvao baštinu, nekoć zajedničku, a Za¬ 
pad je išao svojom linijom: sve se manje surađivalo. Vr¬ 
hunac takova razvoja jest raskol između Istoka i Zapada 
1054. Iako je na II Vatikanskom saboru opozvana obostrana 
osuda iz 1054., povijesni je talog vrlo velik a da bismo se 
smjeli zavaravati. Sada tražimo ono što smo odijeljeno skri¬ 
vili. Istočna i Zapadna Crkva jedna drugu trebaju i međusob¬ 
no se nadopunjuju. 

Jedno veliko duhovno bogatstvo palo je u zaborav. Za¬ 
pad je pošao svojim odvojenim putem sa manje kulture ne¬ 
go Istok, ali sa mnogo više životne snage. Premda bi trebalo 
ovdje barem malo dotači se toga bogatstva Istoka, pripo- 
menut ćemo samo to da je otačka teologija — posebno is¬ 
točnih otaca — dugo vremena ostala gotovo nepoznata na 
Zapadu i sve se manje širila. Nikako se time ne misli 
reći ili se nadmetati koja je teologija bolja ili važnija, nego 
se samo želi naglasiti ono što smo rekli, a to je da one 
jedna drugu trebaju. 

Humanizam 

167 . 

Nakon raskola 1054. i borbe za investituru (vladari uvo¬ 
de biskupe u svjetovnu upravu njihovih biskupija), Zapad 
se idejno naglo širi. To razdoblje, poznato kao humanizam, 
dalo je Crkvi mnogo velikih ljudi. Otkriven je Aristotel s 
čijim se spisima kršćanstvo moralo suočiti... Sama riječ hu¬ 
manizam govori da na scenu stupa čovjek, pa je tako i Isu¬ 
sovo čovještvo došlo do izražaja. Sveti Franjo Asiški i Ber¬ 
nard iz Clairvauxa pravi su i dostojni predstavnici velikih 
ljudi toga doba. Na misaonom polju sveti Toma Akvinski 
zauzima prvo mjesto svojim izvanredno jasnim sustavom u- 
gradivši vjeru i razum u jedan sistem. 

Inkvizicija 

168 . 

Budući da je na Zapadu postojalo samo kršćanstvo, sva¬ 
ka se zabluda javno osuđivala (linčovalo se javne krivovjer¬ 
ce). Tako je kršćanstvo zapravo bilo zapadna ideologija. Me¬ 
đu krivovjerce u XIII stoljeću možemo spomenuti Katare 
koji su opet imali svoju sektu Albigenze. 

Crkva bijaše povezana s državom te se obe složiše da 
poduzmu zajedničke mjere protiv krivovjeraca. Postupak 
protiv njih nazivamo inkvizicijom. Biskup ili sudac kojega 
je papa imenovao imao je dužnost da provede istragu i da 
donese presudu. Poslije toga svjetovna vlast bila je odgovor¬ 
na da donese osudu i da je izvrši, što je redovito bilo spa¬ 
ljivanje. 

Danas nam je teško shvatiti kako se to moglo događa¬ 
ti. Sigurno je da Crkva, a ne samo država, snosi odgovor¬ 
nost. Uvjerenje da ovaj koji slijedi krivu nauku ima pro¬ 
pasti zauvijek, povlačilo je za sobom shvaćanje da je učitelj 
krive nauke ujedno i ubojica duha. To nam nekako pomaže 
da shvatimo kako su i veliki umnici, kao Toma Akvinski, o- 
dobravali inkviziciju. 

Viteški redovi i križarske vojne u izvjesnom su smislu 
odraz iste karakteristike. 

Renesansa u Crkvi 

169 . 

Vrijeme od XIII do XV stoljeća karakteristično je po 
buđenju nacionalne svijesti. Crkva koja je imala i svjetov¬ 
nu vlast nastojala je prigrabiti prevlast i na područjima 
koja nisu bila njezina. To je vrijeme u kojem imamo dvije 
papine rezidencije (u Rimu i u Avignonu). Vjernici su bili 
podijeljeni. Unutar same Crkve ostala je ipak jednostavnost 
i strogost života. 

Zbog ovog sveopćeg svjetskoga duha i nemarnosti, manj¬ 
ka reforme u Crkvi, javlja se renesansa, novi humanizam, 
posebno u srednjoj Evropi, u Njemačkoj. 

Luterove reforme 

170 . 

Luter je bio redovnik, benediktinac, veoma dubokoga 
vjerskoga osjećaja, izvanredan poznavalac Svetoga pisma, 
koji je htio pripomoći pravoj reformi Crkve. 

Renesansa se u Crkvi više osjećala na vanjštini, dok je 
Luter tražio nutarnju reformu koju je temeljio na Svetome 
pismu. 

Budući da je Gutenberg u to doba pronašao štampa¬ 
riju, Luter štampa prijevod Svetoga pisma na narodni nje¬ 
mački jezik. Narod ga slijedi; narod koji je i sam trpio 
pod vlašću vlastele, koji je čekao bolje dane, osjetio je svje¬ 
žinu i jednostavnost Luterova propovijedanja. 

Sam Rim, nedovoljno spreman za to nije uvidio važnost 
i ozbiljnost trenutka. 

Taj pokret kojega je Luter započeo 1517. nije mogao os¬ 
tati u okvirima opće Crkve. Potrebno bi bilo razgraniti Lu- 
terovu problematiku ako bi se želio donijeti jedan pravedan 
sud o reformaciji. A što možemo drugo reći nego priznati i 
otvoriti ranu Crkve jer je ona njezina. Iako se reformirane 
crkve više razlikuju od katoličke nego Istočna crkva, či¬ 
njenica je da nam je baština jedna. 

Ne možemo reći da u katoličkoj Crkvi toga doba nije 
bilo velikih i svetih ljudi koji su reformu ozbiljno shvatili. 
Među njih spada i Erazmo Roterđamski koji je htio kršćan¬ 
skom snošljivošću pomiriti i riješiti spor. Tih je pojedinaca, 
međutim, bilo premalo. 

Reformacija se širila. Osim Lutera ima još nekoliko lič¬ 
nosti koje su po liniji Luterovoj, makar se s njime u mno- 
gočemu nisu složili, slijedili put reforme. Tako je u Švicar¬ 
skoj Zwinqli, a u Francuskoj Kalvin. 

Katolička Crkva, potaknuta ozbiljnošću reforme, i sama 
se počinje buditi. Sveti Ignacije Lojola, utemeljitelj isuso¬ 
vaca, Karlo Boromejski i Petar Kanizije uvelike su doprini¬ 
jeli općoj obnovi katoličke Crkve. Uostalom, upravo su re¬ 
dovnici bili uvijek obnovitelji života i rasta vjere u Crkvi 
katoličkoj. 

Koncil u Tridetu (Trentu) 

171 . 

Potreba za jednim općim saborom osjećala se već mno¬ 
go ranije, no rekosmo da Crkva još nije bila spremna za 
odgovor na pitanja koja su reformatori postavljali. 

Tek 1545. kada je reformacija proširena na dobar dio 
Evrope, sastaje se koncil u Tridentu na kojemu je preispi¬ 
tana katolička vjera. 

Sve ovo vrijeme za Crkvu bijaše stvarno burno. Crkva 
nije bila spremna na goruća pitanja koja joj je znanost po¬ 
stavljala. Moramo ovdje spomenuti i besmisleni postupak 
protiv Galileja u Rimu 1600. godine, postupak koji je u sva¬ 
kom slučaju znak sljepoće za znanstvene vrijednosti sa stra¬ 
ne Crkve. 

Evo i nekoliko crta razlike između katoličke Crkve i 
reformirane. Katolička Crkva vjeruje čvršće da je spasenje 
utjelovljeno u najobičnijim stvarima: u kruhu na oltaru, u 
glasu skupa u Rimu, u riječima opraštanja. Vjera da je Bog 
opipljivo nazočan povezana je s uvjerenjem da je sva svjet¬ 
ska stvarnost, ne isključujući čovjeka u krajnjoj liniji do¬ 
bra, Katolička je Crkva više optimistička. 

Reformacija je pošla od uvjerenja da se Bogu ne može 
prići na tako opipljiv način, po sakramentima, autoritetu. 
S Bogom se uspostavlja veza po riječima Svetoga pisma i 
po vjerovanju prvih velikih crkvenih sabora. Jednom riječi 
čovjek je pažljiviji, osobniji, ali i nemirniji i tmurniji. Re¬ 
formacija je učinila čovjeka pomalo pesimističnim, ali i pa¬ 
žljivijim za uočavanje problema. 

Napomenimo samo da su ljudi, proizašli iz reformiranih 
crkvi, bili začetnici ekumenskoga pokreta u XX slfrijeću i 
da je danas veliko breme suvremene teološke obnoviteljske 
misli na leđima tih ljudi. Katolička Crkva ne može mimoići 
reformaciju. 

Ateizam 

172 . 

Nakon tridentinskoga Koncila Crkva se suočila s novim 
problemima. Osjeća se potreba odvajanja Crkve od državne 
vlasti,^ a rađa se i snažan misionarski duh u Crkvi. U XIX 
stoljeću javljaju se mislioci koji posvema zabacuju pojam 
o Bogu (ateisti). Možemo slobodno reći da Crkva počinje 
sebe ozbiljno shvaćati i polako uviđati svoju povijesnost. 
Premda je XJX. st. postavilo Crkvi ozbiljnih problema, na¬ 
šlo se u njoj ljudi koji su u dnu svih današnjih reformi 
u Crkvi. Među njih svakako spadaju kardinal Newman i 
veliki njemački mislilac Moehler, začetnik današnje teolo¬ 
gije o Crkvi. 

Od I do II Vatikanskog koncila 

173 . 

Oba koncila, I i II Vat. makar je prvi bio u prošlome 
st., zapravo su u jednoj liniji i nužno je da se promatraju 
zajedno; II Vat. treba uzeti kao nastavak I Vat. sabora. Pro- 

blemi koje Crkva danas osjeća i na kojima se mi moramo 
zaustaviti i zajednički na njih tražiti rješenja u prvome su 
redu: problem ateizacije, kršćanske identičnosti, svjedoče¬ 
nja i život kršćanski u današnje industrijalizirano doba. Da¬ 
leko od toga da je povijest završena. Crkva je na putu, u 
hodu, vječno potrebna preispitivanja sama sebe i svoga po¬ 
slanja. Različitost mišljenja, kultura, prakse, postavlja pred 
Crkvu problem kako će uvijek biti jedna u Isusu Kristu a 
dostupna svima, kako će biti jedinstvena, a ne jednooblična, 
kako će biti ekumenska u kojoj će svatko naći sebe ne za- 
nijekavši svoje uvjerenje, kako će biti dovoljno široka za 
sve one koji po Duhu Božjemu vođeni osjete njezin poziv. 

NEŠTO IZ POVIJESTI CRKVE U HRVATSKOJ 
174 . 

Smatramo da je potrebno poznavati svoju vlastitu po¬ 
vijest, kako bismo u sadašnjem trenutku mogli učiniti Crkvu 
što jasnijim znakom spasenja. Mi ovdje zbog različitih ne¬ 
mogućnosti nismo u stanju donijeti povijest Crkve kod nas, 
nego samo upozoravamo na nekoliko važnijih događaja, ko¬ 
ji su Crkvi u Hrvatskoj dali posebni lik. 

Pokrštenje Hrvata bilo je uglavnom u VII. i VIII. sto¬ 
ljeću. Iz VIII. stoljeća imamo kao dokumenat krštenja krs¬ 
tionicu kneza Višeslava. Hrvati na početku nisu imali svoje 
biskupije, nego su spadali pod splitsku, koju su držali Rim¬ 
ljani. Crkveni sabori (925 i 928) koji rješavaše pitanja Crk¬ 
ve među Hrvatima spominju Ninsku biskupiju, te njenog bi¬ 
skupa Grgura kao hrvatskog biskupa. Kasnije je ova bisku¬ 
pija ukinuta a tzv. hrvatski biskup stanuje na dvoru hrvat¬ 
skoga kralja. God. 1075. obnovljena je Ninska biskupija. 
Smrću posljednjeg hrvatskog kralja prilike se u Crkvi na¬ 
glo izmijeniše. 

Hrvatsko-ugarski kralj Ladislav osniva 1093. god. bisku¬ 
piju u Zagrebu. Od tog vremena Zagreb postepeno postaje 
kulturni i vjerski centar Hrvata. 

Glagoljica je pismo koje se sačuvalo do današnjih dana 
u čitavoj Južnoj Hrvatskoj. Početak su joj učenici sv. Čirila 
i Metoda. Kroz povijest se teškom mukom održavala, ali je 
zahvaljujući svećenicima — glagoljašima uspjela izvojevati 
svoje mjesto u liturgijskim knjigama. 

Redovnici su za našu Crkvu odigrali veliku ulogu. Po¬ 
čevši od benediktinaca širitelja i čuvara narodnog kultur¬ 
nog blaga, pa preko pavlina, dominikanaca, isusovaca i dru¬ 
gih, Crkva se duhovno jačala te odolijevala različitim unu¬ 
tarnjim i vanjskim neprijateljima. Kakvu će ulogu odigra¬ 
ti kod nas Crkva danas, prvenstveno ovisi o nama samima. 
Njezino je poslanje vrlo odgovorno. Ona nikako ne smije 
pokazati svijetu drugo nego da Bog ljubi sve ljude te ih 
preko Crkve želi dovesti u svoje zajedništvo. 

KRŠĆANIN 
U SVAKO¬ 
DNEVNOM 
ŽIVOTU 







VJERA BEZ DJELA JE MRTVA 
175 . 

Sve ovo o čemu smo do sada govorili ako ostane 
samo napisano pa možda i pročitano, ali bez ikakva na¬ 
stojanja da izmijenimo svoj život na očitije svjedočenje 
o Isusu Kristu, ne koristi nam ništa. 

Kršćanstvo, naime, nije skup vjerskih istina i lije¬ 
pih riječi o Bogu, bratstvu, zajednici i ljubavi. Kršćan¬ 
stvo je prije svega život prema Božjoj riječi, tj. život u 
kojem svojim fizičkim i intelektualnim radom, računa¬ 
jući na pomoć Božje milosti, nastojimo u svakodnevnom 
životu ostvariti bratstvo, zajednicu i ljubav. Ovo ostva¬ 
renje traži neprestani napor čitava čovjeka. No, kršćanin 
vođen i jačan vjerom u uskrsnulog Krista ne sustaje na 
svom putu. Ako netko baš ništa ne poduzima kako bi 
učinio oko sebe što više dobra, ako se nimalo ne trudi 
kako bi dužnosti svoga zvanja što bolje izvršavao, ako 
se ne zalaže da do kraja iskoristi svoje sposobnosti, a 
ipak naglašava da vjeruje u Boga, tada je on zapravo 

mrtav u vjeri jer kako kaže sv. Jakov apostol: »Kao što 
je tijelo mrtvo bez duše, tako je i vjera mrtva bez dje¬ 
la« (Jakv 2,26) 

PROGRAM KRŠCANINOVA DJELOVANJA 

176 . 

Kad su Izraelci primili na gori Sinaju preko Mojsi- 
ja »Deset Božjih zapovijedi«, one su za njih bile kao 
putokaz prema budućnosti koju su očekivali. Pobožni 
su Židovi stoga strogo obdržavali sve pa i najmanje pro¬ 
pise Zakona. Isus je kod svog propovijedanja naglasio: 
»Nemojte misliti da sam došao ukinuti Zakon ili Pro¬ 
roke! ne dođoh da ih ukinem, nego da ih ostvarim.« (Mt 
5,17). Isus je svojim životom i propovijedanjem pokazao 
što znači njegovo ispunjenje Staroga zakona: 

GOVOR NA GORI 

177 . 

U svom govoru na gori Isus je kao novi Moj sije pro¬ 
glasio novi zakon koji vlada u Njegovu kraljevstvu. Ovaj 
zakon ne ukida Mojsijev zakon, ali ga svojim popunjava¬ 
njem i usavršavanjem čini bitno drugačijim. 

Za Židove je zemaljsko bogatstvo, dug i sretan život 
na zemlji značilo ujedno i Božju naklonost, dok je bolest, 
siromaštvo, progonstvo bilo znak Božje kazne. 

Svojim govorom na gori Isus je zemaljskim vrednotama 
dao novo značenje: 

»Blago vama, siromasi, jer je vaše kraljevstvo Božje! 
Blago vama koji sada gladujete jer ćete se nasititi! 
Blago vama koji sada plačete jer ćete se smijati! 

Blago vama kad vas ljudi zamrze, kad vas izopće, 
pogrde i odbace vaše ime kao zlo zbog Sina Čovječje¬ 
ga! U taj dan radujte se i kliČite od veselja jer je 
velika vaša plaća na nebu. Ta, isto su tako postupali 
s prorocima očevi njihovi! 

Ali jao vama, bogataši, jer imate svoju utjehu! 

Jao vama koji ste sada siti jer ćete gladovati! 

Jao vama koji se sada smijete jer ćete tugovati i pla¬ 
kati! 

Jao vama kad vas svi ljudi budu hvalili. Ta, isto su 
tako postupali s lažnim prorocima očevi njihovi!« (Lk 
6, 20-27) 

KRŠĆANIN MORA BITI SOL ZEMLJE I 
SVJETLO SVIJETA 

178 . 

Već smo rekli da se od kršćanina traži takav primjer 
života da drugim ljudima pomogne doći do Krista. Zbog 
jasnijeg razumijevanja ovoga — Isus svojim sljedbeni¬ 
cima govori: 

»»Vi ste sol zemlji. Ali ako se sol obljutavi, čim će 
se osoliti? Više nije ni za što, osim da se izbaci van da 
je ljudi pogaze. 

Vi ste svjetlo svijeta... Vaše svjetlo neka tako zasja 
pred ljudima da vide vaša djela ljubavi te slave va¬ 
šega oca nebeskog.« (Mt 5, 13,16) 

Biti »sol« zemlji znači biti u svom životu takav da 
kao što sol čuva od pokvarenosti i daje nov i ugodan 
okus jelu, da tako i mi kršćani moramo čuvati od po¬ 
kvarenosti ovoga svijeta svoje bližnje. Također ih mo¬ 
ramo mijenjati na bolje, omogućiti im rast u dobru. Ova 
uloga »soli« i »svjetla« ne ostvaruje se samo pobožnim 
bježanjem od grijeha i poniznim i strpljivim prihvaća¬ 
njem svega što nam život donosi. Naprotiv! Kršćanin 
mora nastojati da bude u prvim redovima svih društve¬ 
nih zbivanja. 


KRŠĆANIN DJELUJE U SLOBODI 
179 . 

U poslanici Galaćanima piše sv. Pavao: 

»Prije dolaska vjere (u Krista) bili smo zatvoreni u 
Zakonu, čuvani za vjeru koja se imala objaviti. Prema 
tome Zakon nam je bio čuvar da nas vodi u Krista, 
da se vjerom opravdamo. S dolaskom vjere nismo 
više podložni čuvaru (Zakonu). Dakle, svi ste po vje¬ 
ri sinovi Božji u Kristu Isusu... (Gal 3,23-26) 

U istoj poslanici Pavao opširno tumači što znači ži¬ 
vjeti u slobodi. Djelovati u slobodi ne znači činiti što 
nam se prohtije. 

»Dakako vi ste braćo k slobodi pozvani. Samo neka ta 
sloboda ne bude pobuda tijelu, nego ljubavlju slu¬ 
žite jedan drugomu... Poznata su djela tijela. To su: 
bludnost, nečistoća, raspuštenost, idolopoklonstvo, vra¬ 
ćanje, neprijateljstva, svađa, ljubomornost, srdžba, se¬ 
bičnosti, razdori, strančarenja, zavisti, pijanke, razuz¬ 
dane gozbe i ovima slična, na koje vas unaprijed upo¬ 
zoravam, kako sam i prije upozorio: oni koji čine ta¬ 
kva djela neće baštiniti kraljevstva Božjega. Napro¬ 
tiv, plod su Duha: ljubav, radost, mir, strpljivost, bla¬ 
gost, dobrota, vjernost, krotkost, uzdržijivost. Protiv 
ovih ne postoji zakon. Oni koji pripadaju Kristu Isu¬ 
su razapeli su svoje tijelo s njegovim strastima i po¬ 
žudama. (Gal 5, 19-25) 


LJUBAV PREMA BOGU I BLIŽNJEMU 
180 . 

»Deset Božjih zapovijedi« Isus je sveo na jednu u 
kojoj je sve sadržano: »Ljubi Gospodina svoga svim sr¬ 
cem svojim, svom dušom svojom. . . a bližnjega svoga 
(također i neprijatelja) kao samoga sebe.« (Mt. 22,37). Još 
puni je rečeno: »Ovo je moja zapovijed: Ljubite jedan 
drugoga kao što sam ja ljubio vas« (Iv. 15,12). 


Očenaš 

Sve ovo navedeno nalazimo u »Očenašu« kojeg nas 
je naučio moliti Isus. U Očenašu mi ispovijedamo vjeru 
u Boga koji nas ljubi i koji nas po Kristu posinjuje te 
ga smijemo zvati Ocem. Stoga i naš odnos prema Bo¬ 
gu mora biti pod ozračjem ove činjenice naše vjere. Od¬ 
govorni smo ako ne nastojimo upoznati Boga kao Oca, 
nego se zadovoljavamo sa svojom slikom o Bogu. Nije 
vrijeđanje Boga samo psovka, nego i nehaj da ga što 
bolje upoznamo, premda imamo za to mogućnosti. 

Dođi kraljevstvo tvoje 

Ovaj nam zaziv u Očenašu govori o našem nastoja¬ 
nju u molitvi i radu da se kraljevstvo Božje što više 
učvrsti u nama i drugima. Volja Božja jeste naš zakon. 
Ovaj zaziv uključuje i našu aktivnost u Crkvi tj. po¬ 
tiče nas na rad u našoj župskoj zajednici sa svrhom da 
svojom suradnjom pomognemo širenju Božjega Kra¬ 
ljevstva. Nitko tko se ne nastoji aktivirati u svojoj krš¬ 
ćanskoj zajednici, ne može mirno moliti Očenaš. 


Kruh naš svagdanji 

Nakon što smo se prvenstveno predali Bogu, vršenju 
njegove volje, širenju njegova kraljevstva, dolazimo pred 
Boga i sa svojim dnevnim životnim potrebama. Ako 
netko za sve nađe vremena i mogućnosti, samo ne za 
Boga tada je u pitanju njegova vjera. Zatim, naš svag¬ 
danji kruh — izvor života mora biti Krist — Kruh ži¬ 
vota. 

Otpusti nam duge naše kako i mi otpuštamo 

Bog nama oprašta, ako mi drugima oprostimo. Ovaj 
zaziv ujedno uključuje naš cjelokupan odnos prema bli¬ 
žnjima. 


I ne uvedi nas u napast 

Bog nikoga ne uvodi u napast, nego se ovdje prven¬ 
stveno molimo Bogu da nas sačuva od toga da mi ne 
upadnemo u napast. Napast ovdje može biti zavodljivost 
ovoga svijeta, a ujedno i naša nepokretnost i navezanost 
na neke stare beskorisne forme, koje nas možda zbog 
svoje romantičnosti očaraju i učine besplodnima. 

Dakle, svaki puta kad molimo Očenaš pokušajmo ga 
moliti kao ispovijest naše vjere u Boga živoga koji 
nas ljubi. Ujedno ga nastojmo shvatiti kao novih »De¬ 
set Božjih zapovijedi« koje nam je dao Krist da nam 
budu uvijek na ustima i u srcu. 

SVAKI JE KRŠĆANIN ODGOVORAN ZA CRKVU 

181 . 

Budući da je Crkva jedna živa zajednica — jedno 
tijelo, svaki član zajednice odgovoran je za rast i na¬ 
predak čitave zajednice. Ako netko griješi, cijela zajed¬ 
nica to bolno osjeća. Ako netko spava, ili čak možda 
upropašćuje zajednicu cijela zajednica snosi posljedice. 
Istina je, prvenstveno su odgovorni biskupi i svećenici, 
ali nitko od ostalih članova zajednice ne može izbjeći 
dijelu svoje odgovornosti za zajednicu. 

Budući da je Crkva zajednica živih ljudi, normalno 
je da ima i svoje propise i zakone koji služe općem do¬ 
bru. Crkva ujedno ima i svoje materijalne potrebe, za 
koje su se dužni brinuti svi članovi Crkve. To su npr.: 
vjerske škole, vjerski objekti, službenici Crkve — sve¬ 
ćenici itd. 

MOLITVA 

SVAKODNEVNA 

POTREBA 



182 . 

Sv. pismo često nas potiče na molitvu. Sve velike 
svetopisamske ličnosti bili su veliki molitelji. Sjetimo se 
Abrahama, Moj šija, Davida, Ivana Krstitelja te konač¬ 
no samog Isusa Krista. 

Za kršćanina je molitva svakodnevna potreba. Ona 
ga čuva u svijesti, da je Bog uvijek s njim. Molitva sto¬ 
ga ne smije biti samo trenutačni nadomjestak za nešto 
što nam nedostaje. Bog je za nas kršćane u prvom redu 

naš dobri Otac, prijatelj i darovatelj vječnoga života. 
On doduše ne treba naših mnogih riječi, ali zato mi tre¬ 
bamo njega, izvor svake nade i sreće. 

Potrebno je zbog toga svakodnevno napustiti za ne¬ 
koliko trenutaka svoj posao i dnevne brige i posvetiti 
se molitvi. Molitvu nazivamo razgovorom s Bogom, slav¬ 
ljenjem i hvaljenjem Gospodina i si. 

Kako moliti? 

Moliti se može na različite načine. Najuzvišenija mo¬ 
litva je liturgijska, posebno Sv. Misa. Osim ove zajed¬ 
ničke i javne postoji privatna molitva svakog pojedinca. 
Na pitanje koja je od ovih važnija odgovaramo: Potreb¬ 
na je jedna i druga«. 

Koje molitve moliti? 

Najljepša i naj sadržaj ni ja molitva je »Očenaš« koju 
nas je naučio sam Gospodin Isus. Od ostalih molitava 
posebno se preporučaju psalmi koje su stoljećima moli¬ 
li pobožni Židovi očekujući Krista. U molitvi se uvijek 
obraćamo Bogu neposredno ili posredno preko kojeg sve¬ 
ca, a posebno po zagovoru BI. Djevice Marije. 

Psalmi kao židovska molitva 

183 . 

Raspoznavanje, pristanak i ispovijedanje vjere u Bo¬ 
ga i u spasiteljska Božja djela najjače je izraženo u re¬ 
ligioznoj izraelskoj lirici, u zbirci od 150 pjesama koje 
su Židovi nazivali himni ili hvalospjevi, a u grčkome 
se svijetu nazivaju psalmi, budući da su bili pjevani uz 
pratnju glazbala sa strunom, psalterija. Tako židovska 
vjera nalazi svoj živi, konkretni i spontani izražaj u psal¬ 
mima. 

Psalmi pak nisu nastali najedanput, već u pojedi¬ 
nim vremenskim prilikama i razdobljima, te su kao mo¬ 
litva u Hramu i sinagogama doživjeli tijekom izraelske 
povijesti mnoga prilagođivanja, nadopune i razvoj. 

Psalmi o Bogu Stvoritelju 

Danas su psalmi podijeljeni u tri grupe: himni ili 
hvalospjevi, prozbeni ili tužbalice, zahvalnice. Međutim, 
vjera je židovska izražena sva u hvalama, zahvaljivanju. 
Sav svijet, kao prebivalište Božje, obavezan je zahvalji¬ 
vati Bogu (Ps 28). Veličina Božja kao Stvoritelja (Ps 
103), briga za čovjeka (Ps 112, 143), milosrđe Božje i lju¬ 
bav do čovjeka (Ps 8, 102, 112), bogate su teme vjere 
o kojima pjevaju psalmi. 

Himni Bogu Spasitelju 

Pa ipak psalmistu najviše zadivljuju i potiču na za¬ 
hvalnost čudesna djela Božja koja je u povijesti spase¬ 
nja učinio (Ps 32); jer svetost se i moć Božja i dobrota 
očituje u povijesti spasenja u kojoj je stvaranje samo 
početak ljubavi Božje (Ps 134, 135). Na taj su način psal¬ 
mi, kao židovska molitva, prožeti zahvalnošću Bogu ko¬ 
ji svojom vjernom ljubavlju spašava izraelski narod, 
stvorivši jednu povijest u kojoj su Božji spasiteljski či¬ 
ni prisutni u prošlosti i u sadašnjosti i u budućnosti, ka¬ 
da budu dolaskom Mesije ispunjena obećanja (Ps. 2, 109, 
21, 15, 88, 71). 

Psalmi kao kršćanska molitva 

Psalmi i dalje žive u kršćanstvu kao službena mo¬ 
litva Crkve, kao dio liturgije. Jer stvoriteljsko se i spa¬ 
sitelj sko Božje djelovanje nastavlja i danas u Crkvi; Bog 
u Isusu Kristu i danas stvara »novi narod« i spašava 
ga svojom prisutnošću u njemu i svojom ljubavlju za 
njega. Zahvaljivanje pak toga naroda — Crkve, uprav¬ 
ljeno Bogu za velika djela u povijesti spasenja, preobra¬ 
žava se u jednu pouzdanu nadu za konačni susret s Isu¬ 
som Kristom. 


LITURGIJSKA 

GODINA 

184 . 

Kod svake Sv. mise proslavljuje se cjelokupno Kri¬ 
stovo spasitelj sko djelo. Ali da bismo mi ljudi lakše u- 
poznali misterij Krista, Crkva vođena Duhom Svetim, 
podijelila je razdoblje od jedne godine na nekoliko di¬ 
jelova u kojima se kod slavljenja Mise i drugih obreda 
posebno oslanja na pojedine važnije momente Kristova 
života. Tri glavna blagdana dominiraju kroz godinu: Bo¬ 
žić, Uskrs i Duhovi. Božić nas sjeća na Kristovo utjelov¬ 
ljenje, Uskrs na uskrsnuće, a Duhovi na Crkvu u kojoj 
Krist neprestano živi i djeluje po sakramentima. Budući 
da smo nastojali na stranicama ove knjižice sve vezati uz 
liturgijsko ostvarenje, donosimo stoga samo nekoliko vi¬ 
še tehničkih napomena o pojedinim važnijim dijelovi¬ 
ma liturgijske godine. 

1. DOŠAŠCE (advenat) znači »svečani dolazak«. Ovo 
vrijeme traje od četvrte nedjelje prije Božića pa sve do 
Božića. Božićno vrijeme zapravo je punina ovog vreme¬ 
na. U liturgiji ovog vremena istiću se tri osobe: Izaija 
prorok, Ivan Krstitelj i Marija Majka Spasiteljeva. 

Došašće označuje svaki Isusov dolazak. U prvom re¬ 
du, označuje dolazak Gospodinov na ovaj svijet, doga¬ 
đaj koji se jednom zauvijek dogodio. On označuje i nje¬ 
gov dolazak u naše ljudsko društvo i to sada. A taj do¬ 
lazak promatra se i u svjetlu njegova dolaska na kra¬ 
ju vremena. Došašćem počinje nova crkvena godina. 

2. KORIZMA je vrijeme pokore i obraćenja Bogu. 
Ujedno je to i ozbiljna četrdesetdnevna priprava za pro¬ 
slavu Kristova spomenčina — muke, smrti i uskrsnu¬ 
ća. Kroz korizmu na prvom planu su sakramenat krsta 
i euharistije. U prvim stoljećima kršćanstva bilo je to 
vrijeme priprema katekumena za krštenje u Uskrsnoj 
noći. Korizma počinje na Čistu Srijedu (Pepelnicu) obre¬ 
dom pepeljenja. Uskrsno vrijeme možemo shvatiti ujed¬ 
no kao produžetak proslave uskrsnuća. 

3. DUHOVSKO VRIJEME (kroz godinu). Ovo vrije¬ 
me traje najdulje. U nedjelje kroz godinu liturgija nas 
obogaćuje sve dubljim shvaćanjem Krista i Crkve. 

Za razumijevanje liturgije potrebno je poznavati i raz¬ 
ličite liturgijske simbole. Tko češće sudjeluje u 
liturgiji postepeno doznaje i upoznava sam obred i simbole, 
a ako na liturgiju dolazi s vjerom, tada ujedno po njoj sve 
više otkriva u liturgiji prisutnost Kristovu. 


NA PUTU PREMA ŽIVOTU 

Iz svega što smo rekli u ovoj knjižici mogli bismo 
zaključiti slijedeće: 

Kršćanstvo nije religija nekih davnih uspomena i 
sjećanja na Božja djela, kao niti jednostavno očekivanje 
nečeg što će se u budućnosti dogoditi, nego je prven¬ 
stveno neprestano traženje i susret sa živim Gospodi¬ 
nom Isusom Kristom, po kojemu i u kojemu imamo pri¬ 
stup k Bogu. Prošlost i budućnost inače nužno ulaze u 
kršćanstvo, ali za nas koji danas živimo, samo u uskoj 
ovisnosti od sadašnjeg Božjeg djelovanja u našoj ljud¬ 
skoj povijesti. Stoga kršćanska liturgija, premda se iz¬ 
vodi u okvirima povijesnih zbivanja koji su se nekoć 
dogodili (npr. židovska pasha, Kristova pasha) ipak svo¬ 
ju vrijednost i svoju snagu crpi od uskrsnulog Krista, 
koji je sada živ prisutan i oko kojeg se sada okuplja 
kršćanska zajednica. Krist koji sada živi i kraljuje u 

svome kraljevstvu (Crkvi) poučava nas da očekujemo 
potpuno ispunjenje Njegove objave i obećanja u budu¬ 
ćnosti — na kraju povijesti kad on ponovno dođe u 
svojoj slavi »suditi žive i mrtve«. Naša vjera i nada u 
konačno ispunjenje Božjih obećanja ovisna je o našoj 
sadašnjoj spoznaji i suživotu s Kristom. Slaveći sveta 
otajstva kod liturgijskog sastanka mi se uključujemo 
u Kristov spasiteljski čin i to tako da se Kristovo spasi¬ 
telj sko djelo, ostvareno nekoć u Kristu, danas posadaš- 
njuje i ponazočuje po spasenju koje se izvodi u nama. 

DODATAK 

Znak svetoga križa 

U ime t Oca f i Sina t i Duha Svetoga. Amen. 


Oče naš 

Oče naš, koji jesi na nebesima, sveti se ime tvoje. Dođi 
kraljevstvo tvoje. Budi volja tvoja, kako na nebu tako i 
na zemlji. Kruh naš svagdanji daj nam danas. I otpusti nam 
duge naše, kako i mi otpuštamo dužnicima našim. I ne u- 
vedi nas u napast, nego izbavi nas od zla. Amen. 

Zdravo , Marijo 

Zdravo, Marijo, milosti puna, Gospodin s tobom; bla¬ 
goslovljena ti među ženama, i blagoslovljen plod utrobe 
tvoje, Isus. 

Sveta Marijo, Majko Božja, moli za nas grešnike, sada 
i na čas smrti naše. Amen. 

Slava Ocu 

Slava Ocu i Sinu i Duhu Svetomu. Kako bijaše na po¬ 
četku, tako i sada i vazda i u vijeke vjekova. Amen. 

Apostolsko vjerovanje 

Vjerujem u Boga, Oca svemogućega, Stvoritelja neba i 
zemlje. I u Isusa Krista, Sina njegova jedinoga, Gospodina 
našega, koji je začet po Duhu Svetom, rođen od Marije 
Djevice, mučen pod Poncijem Pilatom, raspet, umro i po¬ 
kopan; sašao nad pakao; treći dan uskrsnuo od mrtvih; uza- 
šao na nebesa, sjedi o desnu Boga Oca svemogućega; odonud 
će doći suditi žive i mrtve. Vjerujem u Duha Svetoga, svetu 
Crkvu katoličku, općinstvo svetih, oprošten je grijeha, uskrs¬ 
nuće tijela i život vječni. Amen. 

